
D.B.K.—Š.U Tvojin se pjesmama opaža 
napredak. Tvoja fraza je punija i manje banal- 
na. Izražaj je jači, očito pod utjecajem lektire. 
Poljak se vidi i previše jako u nekim pjesmama. 
Međutim u poslanim pjesmama nalazim dvije 
jače mane, radi kojih nijedna nije za štampu. 
U prvom redu Tvoje pjesme su sadržajno blijede 
ili isprekidane, tek su pojedine strofe uspjele. 
Drugo, ako bi eventualno to i pregledao (ta 
konačno sve pjesme mlađih što se tiče sadržaja 
hramlju) 'preostaju formalne pogreške i neke 
nezgodne, izvještačene usporedbe. Tako Ti o 
svojoj duši kažeš : 

»na njezin prozorčić mali dahnula je tuga... ,« 


U drugoj pjesmi »Povjeratac dune«, a da bude 
srok tad zima »tkaje (?) plašt od svoje mekane 
vune — — —« Vrlo nezgodno zvuči, da ćeš Ti 
»zapjevat tužnu ariju i jednu stroficu (€) himne«. 

Ovakvih pogrešaka imade dosta. Kloni ih 
se. To ćeš postići jedino ako budeš prirodan i 
ne tražiš neke neobične fraze, 


N —V. — Š. B. Već sam naslov Tvoje pje- 
sme »Melodija: drugu« je nešto čudan. Tebi 
»ko gadni fantom u crnini magla tiho puže. 
Vesna cvili...« Odmah nakon toga jesen »ko 
božica divna« koraca »i svojim vlažnim prstima 
pipa bolesno granje« »Veselih akorda melodija 
strada...« Konačno »bolni jecaji napetih stru- 
na između granja sanjivih hvoja razdiru grudi.« 


Kad sam ovako analizirao (iskasapio, reći 
ćeš Ti) ovu pjesmicu i sam vidiš, da si u pjes- 
micu strpao svašta sve u želji za neobičnošću, 
a zaboravljajući pri tome na to da i pjesma 
mora biti ozbiljna, da i stih mora biti jasan i 
imati smisla. N. pr. pogledaj citat o onim bolnim 
jecajima. Po Tvojoj stilizaciji može se uzeti 
da jecaji imadu grudi i da ih sami sebi razdiru. 
Ti to nijesi htio kazati ali tako je ispalo. Zato 
se čuvaj ovakvih pogrešaka. 

S. Š.—S. Dragi druže, ovaj put nijesi imao 
sreće. Ti si se odmetnuo u »socijalnu liriku« pa 
se tvoja pjesma pretvorila u prozu. Uostalom, 
tješi se, da se to događa i onim »proslavljenim« 
pjesnicima socijalnih tema. Tako je i kod Tebe 
čista proza, kad pjevaš o radniku: 


UPRAVA : Zagreb, Trenkova 1. 
»Luč« izlazi svaki mjesec. 


»Zašto mora biti malen ko ameba f 
Svak će reći zato »jer on treba hljeba « 

Kako vidim, Ti si marljiv, pa očekujem, 
da ćeš drugi puta biti sretnije ruke. 

N. V. — Š. B. »Brodolom« i »Jesenja melodija« 
su pjesmice pune utjecaja literature od rimskih 
klasika, preko Šenoe do dana današnjega. Ta 
bi činjenica mogla biti i prednost tih pjesama, 
kad bi... (Ah, taj nesretni »kad bi...«!) sve 
drugo bilo u redu, 

Uglavnom bi Ti morao ponoviti ono što i 
nekim drugim u ovoj rubrici, A što drugo, a da 
i kažem o ovim stihovima : 

(Duša) 


U više se diže sfere... 
I ostavlja bijedne ove 
U raskoši griješne ere ! 
Za dubinom — — — 
Za visinom — — — 
Vene ! 


Čezne 

Da se digne 

U slobodni divni eter! 

Jer ne voli; 

Jer ne ljubi 

Jerbo (%) ima na toj zemlji 
U nevolji 

Da se zove Verter (€) ! 

F.N. — Š. B. »Post communio« je naslov 
Tvoje crtice i tema jedne pjesmice. Svakako 
uzvišena tema za religioznu pjesmu. Ali, jesi li 
se zapitao, da li su Tvoji osjećaji u tome času bili 
tako veliki, da bi bilo potrebno da se toi drugima 
kaže. A zatim, jesi li mislio na to, da li je Tvoje 
pero dovoljno jasno da te osjećaje, svete svakom 
vjerniku, iznese u dostojnoj formi € 

Ako nisi s time načisto tada nikada nemoj 
pisati ovakove pjesme. Konačno mogu nadodati, 
da je uredništvo upravo za ovaj broj dobilo tri 
pjesme sa naslovom »Post communio« ali na- 
žalost niti jedna ni izdaleka se ne približuje 
poznatoj Poljakovoj. — Javi se opet. 


— Na upravu se šalju narudžbe, reklamacije i pretplata. 


PRETPLATA za đake 30.— Dinara, za ostale 60.— Dinara. 
UREDNIŠTVO : Zagreb, Trenkova ul. 1, — Na uredništvo se šalje suradnja za list. 


»LUČ« UREĐUJE Ivo Lendić. — Za uredništvo odgovara: dr. Mijo Maričić, Zagreb, 
Trg Kralja Tomislava 2, Vlasnik: Dr -M. Maričić. 


TISKARA »NARODNE PROSVJETE« Zagreb, Trenkova 1. (Za tiskaru odgovara Rajmund 


Sušin, Maksimirska 47.) 

GRADNJA DVOJNIKA ZRAKOPLOVA 


»U. S. AKRON« U AMERICI. Mi smo već u 
»Luči« na ovom mjestu pisali o najvećem zra- 
koplovu svijeta »U. S. Akronu«, koji je nedavno 
stavljen u pogon u Udruženim Državama 
Amerike. Sada donosimo jednu novu snimku 
gradnje dvojnika ovoga aparata, 


Dok je Engleska iza katastrofe velikog zrako- 
plova »R zor« obustavila daljnju gradnju ve- 
likih dirižabla pa i sam aparat »R 100« prodala 
i rastavila u »stari metal« Udružene Države 


7 


Amerike nastavljaju s gradnjom velikih zrako- 
plova. Zrakoplove naručuje američka ratna 
mornarica za svoju pacifičku flotu. U hangaru 
velike tvornice »Goodyear-Zeppelin Co»ku Ak- 
ronu (Ohio, U. S. A.) upravo se sada montira 
novi zračni gorostas, koji će biti dvojnik zrako- 
plova »U. S. Akron«, koji je nedavno dogotov- 


«ljen u toj «tvornici te je najveći na svijetu. Na 


slici se vidi jedan veliki kolut zeppelinskog trupa. 
Njegov promjer iznosi preko 40 metara, a te- 
žak je dvije tone. Prvi aparat je stajao preko 
milijun engleskih funta,,a ovaj model će sta- 


jati vjerojatno i više, jer će biti snabdjeven 
još nekim novotarijama i specijalitetima. 

Iz slike usporedbom s osobama može se raza- 
brati relacije veličine. U pozadini se vidi tro- 
kutna piramidalna struktura, To je naprava 
o kojoj smo pisali, a služi za pristajanje zrako- 
plova. Na vrhu piramide se zrakoplov usidri, 
a cijelu piramidu povlače dva motora, koji su 
na vrhovima baze. Motori pomiču piramidu 
na; sitemu tankova (ogusjenica«). Treći slobodni 
vrh baze ima kotač, kojim se ujedno kormilari. 
Ztakoplov tako usidren može se i kretati pomi- 
can piramidom -brzinom od 2 milje na sat, Na 
slici se vidi položeno na tle nekoliko koluta, 
dok je jedan obješen u visinu radi montaže 
rebara. Koluti su iz čelika i duralumina. Kad se 
izradi sve kolute onda dolaze longitudinalne 
spojke kojima se sve kolute naniže od kraja 
na kraj. Glavna okosnica imade snažnije nosače 
za motore, kormila, hangar avijona, topove, 
spremišta municije, spremišta helija itd. 


Nedavno smo imali zgodu vidjeti i slušati 


“u tonfilmskom žurnalu »Paramount Sound News« 


manevriranje »U. S. Akrona« pa se doista po- 
kazalo, da su akrobacije, koje su bile predviđene, 
zaista i izvedive. Zrakoplov može služiti kao 
zračni hangar te na sebe primati, za leta, a i 
spuštati male ratne izviđačke i borbene avijone. 
Uređaji zrakoplova su se pokazali kao ispravni. 
Jedino će trebati korigirati motore za drugu 
brzinu, koja će biti ekonomičnija. 


Sada u doba konferencija za razoružanje 
bit će interesantno spomenuti da na »U. S. 
Akronu« imade ukupno 15 topova i da se zra- 
koplov podnipošto ne upotrebljuje u civilno- 
saobraćajne ili trgovačke svrhe. 


Novi zračni gorostas prije »krštenja« nosi 
bezbojno ime »Zr. S5« On će vjerojatno biti 
i do kraja izgrađen. Amerikanci naime ne do- 
zvoljavaju utak iako je.kriza na dnevnom 
redu. D. U, 


FILATELIJA 


SPOMEN-MARKE- U POČAST 1000-GO- + 
DIŠNJICE HRVATSKOGA KRALJEVSTVA 
puštene su u promet već studenoga 1929., a 
od studenog .1931. nose pretisak s oznakom 
»Kraljevina  Jugoslavija«. Pretisak je izveden 
vrlo ukusno, te ni malo ne kvari izgled marke. 
Serija sadrži 3 vrijednosti : 50p++50p, IT D--50 p 
i3D+1 D. Znak — »-++-50« — pokazuje, da se 
ta marka prodaje za toliko više para ili dinara, 
a to je. namijenjeno stanovitoj svrsi. Marke su 
izrađene u našoj markarnici po nacrtima prof. 
Peroša iz Zagreba. Prva (siva) marka prikazuje 
spomen-crkvu na Duvanjskom polju po nacrtu 
arh. Podhorskoga ; druga: (crvena) profile kra- 
lja Tomislava i današnjeg kralja Aleksandra; 
a treća (plava) prikazuje samog hrvatskog 
kralja Tomislava na prijestolju. Višak, o kojem 
smo malo prije govorili, ide u korist gradnje 
spomenute spomen-crkve. Veći je dio uistinu 
gotov, ali treba još dosta sredstava da se sve 
dovrši i uredi, Radi toga je naša dužnost ne samo 
kao filatelista, nego i kao rodoljuba, da upo- 
trebljavamo ove marke, u koliko nam je to mo- 
guće. Ove će marke još biti svim dobrim rodo- 
ljubima ljepši i trajni spomen na 1o0o-godišnju 
slavu 1 kulturu. 

SPECIJALNO SAKUPLJANJE  NAŠIH 
MARAKA. Ovom sakupljanju glavni materi- 
jal pružaju nesređene poštanske prilike, koje 
su vladale u našim krajevima od 1918. do 1921, 
te mnoga pokrajinska izdanja (Hrvatske, Slove- 
nije, Bosne i Hercegovine itd.), kao i okupacijone 
marke naših vlasti. Samo koliko ima specijalnih 
slučajeva na madžarskim i drugim markama, 
na koje su naše vlasti udarale žigove (n. pr. 
SHS) ili pretiske. Pojedine su pošte n. pr. same 
sastavljale pretiske i pretiskivale .marke. U 
mnogim su se slučajevima uslijed nestašice 
marke jednostavno prepolavljale, ili se je na njih 
pretiskivalo potrebita vrijednost. Uza sve to 
imamo opet obilje raznih papira, boja, gumira- 


nja, načina tiska (n. pr. kameni, bakreni 1 sl.) 


.ili zupčanje. Iz ovih spomenutih slučajeva već 


možemo jasno uvidjeti koliko je polje rada 
za specijalne sakupljače naših maraka. Kod 
kasnijih se izdanja opet pojavljuju razni spe- 
cijaliteti, ali u manjoj mjeri. Kao kod svakog 
specijalnog sabiranja maraka, tako se i ovdje 
često dolazi do upravo smiješne sitničavosti. 
Gdje bi n. pr. dospjeli, kad bi sakupljali sve ne- 
znatne pogriješke kod maraka prvog slovenskog 
pokrajinskog izdanja. Od ove opasne pojave 
u filateliji sačuvat će nas obilje važnih osobina 
i pogrešaka na našim markama. 

AEROFILATELIJA. U zadnje se vrijeme 
osobito razvija zračni promet, te marke tog 
prometa postaju sve to više predmetom osobite 
pažnje filatelista. Nastaju specijalni sabirači 
tih izdanja. Poznata pariška filatelistička na- 
kladna kuća »Phevdor Champion« izdala je 
prošlih dana specijalni katalog maraka zračnog 
prometa pod naslovom »Aerophilatelie«, 

FILATELISTIČKI ČASOPISI. Prošli smo 
put govorili o filatelističkim društvima kod nas 
i tom prigodom smo kazali da kod nas izlazi 
samo jedan filatelistički stručni časopis. To je 
»Filatelista«, glasilo Hrvatskog Filatelističkog 
Društva u Zagrebu, Prije su još izlazili» Jugosla- 
venski Filatelista«, »Balkan« i dr. 

Sada ćemo u kratko pregledati filatelističke 
časopise drugih kulturnih država. Počet ćemo 
s Njemačkom. Tu izlaze 32filatelistička časopisa, 
(»Internationale Briefmarken Kurier«, »Berliner 
Briefmarken  Zeitung«  »Philatelistische  Mlit- 
teilungen«). Dalje u Austriji 7 GQDer Briefmarken- 
sammler«); u Danskoj 12 (Friamarke Aviseh«, 
»Friamaerkebladet Norden); i u Finskoj 3; 
u Francuskoj 1o (»Monde Philatelique«, »Cir- 
culaire Philatćlique); u Velikoj Britaniji 15 
(»Postage Stamp« »West End Philatelist«) ; 
u Italiji (»Bolletino Filatelico«, »Annunzio 
Internazionale di Publicita Filatelica«); u Ni- 


zozemskoj 6 (Philatelistisch Maandbladg; u 
Norveškoj 2 ; u Portugalu 2 ;u Rusiji3; u Šved- 
skoj 7 (»Internationella Frimaerksbladet«); u 
Švajcarskoj 7; u Španiji 4 EI Eco Postal) ; 
u Čehoslovačkoj 4; u Madžarskoj 2; u Argen- 
tini I; u Braziliji 2; u Britskoj Guiani I ; u Čile 
2; u Kanadi 2; u Kubi 3; u Peru 2; u Sjedi- 
njenim Državama 21 (\QUnited Stamp Company 
Herald; u Brit. Indiji 2; u Japanu 3; a u 
Australiji 2. Ovo su samo strogo stručni filate- 
listički listovi, a gdje je mnoštvo listova i revija 
sa stalnim filatelističkim rubrikama i gdje je 
mnoštvo filatelističkih članaka u svijetskim li- 
stovima i revijama ! 

FILATELISTIČKI POŠTANSKI — KON- 
GRESI I IZLOŽBE. God. 1932. održaje se u 
Gdanjskom velika izložba izdanja zračne pošte ; 
god. 1933. je u Beču međunarodna filatelistička 
izložba; a'prvi naredni svjetski poštanski kon- 
gres održaje se god. 1934. u Kairu, 

+ ALEKSANDAR BUNGERZ. Nedavno je 
umro u Beču ovaj poznati njemački filatelista 


TAJNE 


EKSTRARAPIDNA KINEMATOGRAFIJA. 
Neka gibanja, koja se vrlo brzo giblju, kao hitci 
iz puške ili titranje krila sitnih kukaca iziskuju 
specijalne registrirajuće aparate. Više ne dostaje, 
da se snimi u tom slučaju nekoliko desetina 
slika u jednoj sekundi: potrebno je tu snimiti 
na stotine, čak na tisuće slika u jednoj sekundi. 
Vrtnja filma trzanjem postaje praktički nemo- 
guća, i tako se udesilo, da se film okreće u kon- 
tinuitetu sa osjetljive strane; snimanje slika 
bit će određeno pomoću osvjetljenja, |koje 
osvjetljuje predmet snimanja. Ovaj će biti 
smješten sasvim ispred dvije metalne šipke, 
koje su odijeljenje kratkim razmakom između 
kojih vrcaju iskre periodički obnavljane, 

Ovaj diapozitiv, koji je napravio Marey 
1879. godine, nije ispočetka davao više od dva- 
deset pet slika u sekundi. On je kasnije bio 

. usavršavan od samog Marey-a, a zatim od M. 

L. Bulla, vicedirektora Mareyevog Instituta 
u Parc des Princes-u. 1904. godine je M. Bull 
već postigao tri hiljade slika u sekundi i to na 
jednom filmu, koji je bio namotan oko jedne 
koloture, oko koje se moglo namotati filma u 
opsegu : metra. Ovaj je uklopio nato jedan 
električni motor, koji okreće koloturu s filmom 
pedeset puta na minutu, a jedan je nazupčani 
kotač, na istoj osi, uspostavljao rapidni slijed 
električnih kontakta, prenoseći se (pomoću 
jedne indukcijone cijevi i jedne Leydenske 
boce) preko iskara, koje iskaču između dva 
šiljka magnesiuma, sasvim ispred predmeta 
koji se snima, te njegova slika biva tako proji- 
cirana pomoću malenog objektiva na osjetljivu 
površinu filma. 

“M. Bull je također upotrijebio, po istom 
principu, prednosti binokularnog gledanja. Dva 
objektiva, jedan blizu drugoga, formirali su 
“dvije različite slike, koje su postavljene na j e- 
dan, nešto udaljen, film i to na način da se 


i filatelistički pisac stručni. Samo svojim djelom 
»Lexikon der Philatelie« (»Filatelistički Leksi- 
kon«) zaslužio je trajan spomen među svim 
filatelistima. Po zanimanju je bioslikar, paje zato 
osobito proučavao i propagirao umjetničko-estet- 
sku stranu u filateliji, 

MALE VIJESTI. Nizozemski generalni di- 
rektor pošte obećao je Mrs, Van der Schooren-u, 
predsjedniku »Federation Internationale de Phi- 
latelie«, da će na prvom narednom poštanskom 
kongresu iznijeti na pretresanje pitanje nepotreb- 
nih izdanja. 

— Otkriveni su falsifikati poljskih maraka, 
izdanih u spomen r1oo-godišnjice poljskog us- 
tanka. 

— U Madžarskoj su povukli iz prometa 
marku od 5 pengč, jer se mogao lako odstraniti 
poštanski Žig, te marka ponovno upotrijebiti, 

— Austrija radi štednje smanjuje fcrmat 
maraka i umanjuje nakladu poštanskih dopis- 
nica sa slikama gradova i krajeva. 

— TIMOR 


FILMA 


postigne serija stereoskopskih parova. Te su 
dvostruke slike, ispitivane u stereoskopu, po- 
kazivale predmet relijefno i dopuštale da se ob- 
nove, i to vrlo točno, sukcesivne kretnje. 


Još se kasnije broj slika, koje su registrirane 
po električnim iskrama popeo na pedeset hiljada 
slika u sekundi. Novi aparat, koji su usavršili 
1918 godine M. Abraham te E. i L. Bloch u 
laboratorijumima  »Ecole normale superieure« 
u Parizu odlikuje se posebnim svijetlom, zapravo 
blijeskom, koji izlazi iz dvije hemisfere od alu- 
minija, koje su spojene sa jednom Leydenskom 
bocom, Ova se nalazi u odnošaju s izvorom 
struje visoke napetosti (12.000 do 15.000 volta). 
Tu se događa između dvije aluminijske elektrode, 
koje su odijeljene razmakom od I milimetra, 
titrajuće ispražnjivanje, koje se optički mani- 
festira nizom iskara čija se brzina može po 
volji udesiti između dvadeset do pedeset hiljada 
na sekundu. Ove sukcesivne iskre teže da se 
sliju u neprekidni luk; ali to je osujećeno po- 
moću komprimiranog plina, koji svojim brzim 
strijelovitim mlazovima čuva pri ispražnjiva- 
nju leydenske boce diskontinuitet koji je potre- 
ban  kronofotografskoj = registraciji.  Trajanja 
osvijetljenja spadaju u red vrlo kratkih vremen- 
skih razmaka, koji spadaju u red milijuntina 
sekunde. Zahvaljujući dakle toj skoro nevjero- 
jatnoj analizi vremena, do koje se došlo do vrlo 
kratkih vremenskih razmaka, došlo se do toga, 
da se omogućilo kinematografsko snimanje 
ne samo kukaca sa vrlo brzim titranjem krila- 
šaca, već i hitaca iz revolvera, te čak artiljerijske 
hitce iz topa i slično. 


U posljednje vrijeme se ovaj aparat sve više 
usavršuje, tako se postiglo već 200.000 snimaka 
u sekundi i čini se kao da nema tako brzog gi- 
banja, koje se ne bi dalo analizirati u najsitnije 
vremenske razmake i snimiti se, ć. 


ŠAH 


TREBA LI ŠAH UVESTI U SREDNJE 
ŠKOLE. Često je već šahovska štampa donijela 
vijesti, da je šah uveden bilo kao obligatan 
bilo kao neobligatan predmet u srednje škole 
te i te države. Najviše se to javljalo o Engles- 
koj a u novije doba i o Sovjetskoj Rusiji. Te su 
vijesti bile međutim uvijek za kratko vrijeme 
opozvane tako, da za sada možemo sa sigurnošću 
ustvrditi, da nema nijedne države u Evropi, 
koja bi poznavala šah kao nastavni predmet. 
Premda je u tome tako, ipak nam upravo te vije- 
sti pokazuju, da se to pitanje dosta često tre- 
tiralo a i u današnje doba nije bez svakoga in- 
teresa. Pokušat ćemo stoga da iznesemo, što 
po našem mišljenju govori tome u prilog a što 
se tome protivi. 

Glavna prednost šaha pred ostalim zabavnim 
igrama a i pred športovima (ne mislimo time 
poricati potrebu športa) leži bezuvjetno u tome, 
da on u usporedbi s potonjima najviše zahtjeva 
prisebnost i živu suradnju duha dapače ga i 
potpuno zaokupljuje. Šah sili naime duh na 
neki dosta veliki napor i na najzgodniji ga go- 
tovo način uči logici a usto mu naročito razvija 
fantaziju i kombinatoriku, ali sve to ujedno 
čini ugodnim time, da to nagrađuje priznanjem 
izvjesne premoći pobjednika nad svojim protiv- 
nikom. Upravo zbog ovoga posljednjega pro- 
buđuje se pomoću šaha osobito kod mladeži 
spontana u glavnom i nesvijesna želja, da svoj 
um nekako zaposli, dočim je ostali duševni rad 
što ga škola učenicima pruža, proizveden više 
prisilnim sredstvima i radi toga nije onako in- 
tenzivan i plodonosan kakav bi mogao biti. 
Pored toga razloga za obljubljenost šahovske 
igre t, j. želje pokazati nekome svoju premoć, 
leži i u samom igranju u rješavanju naime 
pojedinih problema, koje nam igra nameće, 
užitak posebne vrsti, koji razlog u kasnijoj 
dobi sve više potiskuje onaj prvi razlog. Naj- 
bolji je primjer tome, da većina šahista nema 
prave volje rješavati šahovske probleme kao 
mat u tri ili više poteza, te različite konačnice 
(bijeli vuče i dobiva) i to upravo s toga, jer to 
nije pozicija, koja se desila u njihovoj partiji 
i prema tome kod koje oni nijesu interesirani. 
Kod šahista međutim, koji se šahom intenzivnije 
bave, a ti su dakako u manjini, leži gotovo 
glavna zabava upravo u rješavanju tih proble- 
ma, a i samu partiju shvaćaju u tome smislu, 
dočim im je poraz ili pobjeda manje više irele- 
vantna. (Naravno da to ne vrijedi za profesio- 
nalne igrače nego samo za amatere). 

To bi bila jedna dobra strana šaha, da naime 
nuka igrače na duševni napor svojom sabranošću, 
a pored ove postoji i druga, koja se sastoji u 
tome, da on pruža naročito mladeži priliku 
da pojedinac ispolji svoje sposobnosti bez stra- 
ha, da se možda ne će znati dobro izraziti kao 
što je to česti slučaj u nižim razredima, i na taj 
način pokvariti ono, što je inače u sebi dobro 


smislio. Pa i hrvatske zadaće, koje vjerojatno . 


jjasnije pokazuju intelektualnu = strukturu 


učenika ili mu barem pružaju mogućnost, da 
samostalno stvori neke zaključke ne zadovolja- 
vaju svojoj svrsi nego tek u najvišim razredima. 

Uzrok tome leži nekako u strahu učenika, 
da iznesu direktno svoje mišljenje, a i u stvar- 
noj nesposobnosti izražavanja. Naravno, da je 
jedan od najvažnijih zadataka škole, da toj 
nesposobnosti doskoči i toj svrsi i služe done- 
kle neki predmeti kao na pr. povijest i dr, Po- 
trebu, da se mladež već za rana priuči logičnom 
zaključivanju, zadovoljava matematika, ali se 
ta moramo priznati od velikoga broja učenika 
tako ne shvaća, nego i za nju upotrebljavaju 
posve mehaničku metodu. Zbog svega ovoga 
mislimo, da bi šah vrlo povoljno djelovao na 
izgradnji intelekta, jer_ on neprestance daje 
nove pozicije, te se u glavnom ne ponavlja već 


.poznati položaj izuzevši neka otvorenja i ko- 


načnice, te je tako svaki igrač upućen u stvara- 
nju odluke i prosučivanju pozicije posvema 
na samoga sebe, a ako pogriješi poučit će ga 
o tom zorno gubitak partije. 

To bi bili glavni navodi, koji govore u prilog 
šahu, a sada ćemo ogledati činjenice, koje se 
protive uvođenju šaha u srednje škole. 

U prvome redu pored mnogih sporednih 
stvari glavna je zadaća današnji škole, da mla- 
dež nauči nečemu, čime će se moći kasnije u 
praktičnom životu poslužiti bilo to direktno 
bilo indirektno. Ne mislimo ovdje, da će tim 
znanjem zasluživati kruh, ali će joj ono poslu- 
žiti, da bolje shvati različite pokrete u svijetu 
iolakšati da joj odluku kakav stav treba da prema 
istima zauzme. Postoji doduše kao nastavni 
predmet gimnastika dakle šport, ali on treba 
da služi tjelesnom razvitku, dočim šport koji 
bi radio na duševnom razvitku nije neophodno 
potreban, jer tome služe svi ostali nastavni 
predmeti, 


Zabaciti bi trebalo šah i s odgojne strane 
uslijed njegove gotovo bitne karakteristike, 
koja leži u borbi za premoć između dvojice 
igrača. To pak lako dovodi do shvaćanja neke 
superiornosti pobjednika nad pobjeđenim a 
naravno je, da taj osjećaj treba kod mladeži 
po mogućnosti što više obuzdavati, Držimo se 
toga da nije najpoželjnija uredba, koja postoji 
u nekim državama, da se u svakom razredu 
procjenjuje uspjeh po mjestu, na kojem se poje- 
dini učenik nalazi u cijeloj listi razreda. Ovdje 
se to ipak dosta ublažuje time, da se tu zapravo 
procjenjuje marljivost a ne toliko sposobnost 
pojedinaca. 

Ovime smo naveli glavne točke, koje govore 
za pozitivan, te druge koje govore za negati- 
van odgovor'na naše prvotno pitanje. Nemamo 
nakane da dademo na to pitanje rezolutivni 
odgovor, ali držimo, da odgovor treba tražiti 
u nekoj zlatnoj sredini. Da se šah uvede kao na- 
stavni predmet nijesmo, jer je skučeno vrijeme, 
koje učenik provede u samoj školi, potrebno, 
da se iskoristi korisnijim radom u onom znače- 
nju, kako smo gore izložili, a ne da se troše 

MARIJA 


tovanje majke Božje, među kršćanima, staro je, koliko je staro samo 
Š kršćanstvo. Već prvi kršćani čvrsto su vjerovali, da je Marija majka 

Božja, a po Isusu Bogu- -čovjeku i naša duhovna majka. Kao takova, 
Marija je, među kršćanima bila štovana najviše iza Boga. Kako je bila nježna 
i gorljiva ljubav kršćana prema majci Mariji, svjedoče nam pisani i umjet- 
nički spomenici prvih kršćana. Počeci kršćanske umjetnosti posvećeni su 
Mariji. Iz herojskog doba kršćanstva, iz doba Života u katakombama, su- 
srećemo se s umjetničkim slikama i mozaicima, koji prikazuju misterije iz 
Marijina života: Mariju s djetetom Isusom u naručju, Mariju u molitvi 
itd. Kada su se kršćani oslobodili katakomba i dobili slobodu javnoga ži- 
vota i djelovanja, štovanje majke Božje poprimilo je veliki zamah. Veličan- 
stveni hramovi i najsjajniji obredi služili su štovanju Bl. Dj. Marije, i nje- 
zino štovanje zauzimalo je čitavi svijet, slijedeći samo kršćanstvo. Opće 
uvjerenje kršćana, da je Marija Bogorodica, jasno nam dokazuje sv. Grgur 
Nazijanski (CE 390.), koji piše : »Ako tko ne vjeruje, da je Marija Bogorodica, 
izvan je Crkve.! 

Vjera kršćana, njihova sinovska ljubav i odanost prema Bogorodici 

u 5. je stoljeću napadnuta pače proglašena krivovjerjem. Na veću žalost 
i uzbuđenost vjernika, to je učinio veliki crkveni dostojanstvenik, carigrad- 
ski patrijarha Nestorije. Nestorije, čovjek velikih sposobnosti, glasovit go- 
vornik, revan, asketskog života, a nažalost ohol i tvrdoglav, imenovan je 
za carigradskog patrijarhu god. 428. Iz Antiohije doveo je svećenika Ana- 
stazija, koji mu je bio“ propovijednik. U jednoj je propovijedi Anastazije 
izjavio, da Marija nije Bogorodica, da je od čovjeka rođena 1 kao takova 
ne može roditi Boga, Ovom su izjavom savjesti vjernika.silno uzbuđene i u 
crkvi je nastala zaglušna protestna vika. Kler i laikat jednodušno su prote- 
stovali protiv krivovjerja. Morao je posredovati patrijarh Nestorije. Na 
veliko zaprepaštenje vjernika i Nestorije je pokušao u više prakti, da 
dokaže, da Marija nije Bogorodica. 

Nestorije je naučavao, da se Bog ne može roditi, trpiti ni ietjei 1 
prema tome, onaj, koji se je za nas rodio, trpio i umro, nije Bog, nego Krist 
čovjek. On je u Kristu razlikovao dvije osobe : božansku i čovječansku, to 
jest, Krista čovjeka i Riječ Božju. Riječ Božja izlazi od Oca odvijeka, a Krist 
čovjek rođen je od Marije u vremenu. Riječ Božja sjedinila se je s Kristom 
čovjekom, koji. se za nas rodio, trpio i umro, a Riječ Božja niti se rodila, 
niti trpila, niti umrla, Na tim krivim pretpostavkama Nestorije je zaklju- 
čivao, da se Marija ne može zvati Bogorodica, jer nije rodila Riječ Božju, 
nego Kristorodica, jer je rodila čovjeka Krista. Prema tome, Nestorije je 
naučavao, da su u Kristu ne samo dvije naravi: božanska i čovječanska, 

što nas uči božanska objava i sv. Crkva, nego da su u Kristu i dvije različite 
osobe, božanska i ljudska, a to je zabluda, Tako je Nestorije, napadajući 
Bogorodicu, napao jedinstvo osobe Kristove 1 došao u sukob s temeljnom 
istinom katoličke vjere. Čudnovato ! Tko časti Mariju, časti i Krista, tko 
napada Mariju, nužno napada i samoga Krista Boga. 

Krivovjerje Nestorijevo prouzrokovalo je veliku uzbunu među vjernicima. 
Puk i svećenstvo javno su napadali patrijarhu i njegovu nauku. Nestorije 
im nije praštao. Protivnike je lišavao crkvenih služba, progonio ih i zlostav- 
ljao. Da osigura sebe i svoju nauku, pokušao je pridobiti mnogobrojne egi- 
patske redovnike. To je opazio »lav pustinje« sv. Ćiril Aleksandrijski, naj- 
odvažniji protivnik Nestorijeve zablude i bdio je nad svojim stadom, Ovaj 
sveti biskup, duboki mislilac 1 neustrašivi branitelj vjere, uvidio je, kako 
daleko seže zabluda Nestorijeva, pa se na nju žestoko oborio, prije blago 
pozivljući duhovnog brata, da opozove zabludu. Nestorije sv. Cirila odbije 
s prezirom. O krivovjerju Nestorijevu obaviješten je papa Celestin I., koji 
je Nestorija osudio 1 zaprijetio mu se izopćenjem, ako za deset dana ne opo- 
zove zablude. 

S odobrenjem pape Celestina I, čitava se stvar morala riješiti na crk- 
venom saboru, koji je sazvan u Etezu god, 431. Sami Nestorije prizvao je na 
papu, a poslije na sabor. Papa je poslao poslanike, čija je dužnost bila suditi, 
a ne prepirati se. U Efez je došao prvi Nestorije s oružanom pratnjom, kao 
da je pošao u rat, a nena crkveni sabor, Na saboru je zastupan čitavi kršćanski 
svijet preko 200 biskupa, koji su bili iz raznih krajeva. Kada je Nestorije 
vidio veliki broj pravovjernih biskupa, pobojao se je za svoju nauku i nije 
htio sudjelovati u saboru ni uz opetovane molbe, jer je tobože iščekivao os- 
tale biskupe. Sv. Ciril otvori sabor 1 bez njega. Uto su stigli papini poslanici 
i nakon dugih i dubokih rasprava, Nestorijeva nauka bude osuđena kao kri- 
vovjerje, on zbačen s biskupske stolice, i, od cara protjeran u Egipat, gdje 
je god. 440. svršio vrlo žalosno. Kada su vjernici čuli, da je pobijedila prava 
vjera 1 da je njihovo mišljenje proglašeno formalnom dogmom, člankom 
vjere, veselju i klicanju nije bilo kraja. Biskupima su priređene ovacije i bak- 
ljada, klicalo se papi i biskupima, a zahvaljivalo se Bogu, što je svečano 
obranjena čast Marije majke Božje. 

Zaključak efeskog sabora, da je Marija majka Božja, temelji se na sv. 
Pismu i objavi. Sv. Pismo jasno nam dokazuje božanstvo 1 čovječanstvo 
Kristovo. Krist je imao božansku i čovječansku narav, a te dvije naravi 
združene su, u jednu božansku osobu Krista. Kristovoj božanskoj osobi. 
Marija je dala ljudsku narav, dala mu je tijelo od svoga tijela, krv od svoje 
krvi, dala mu je sve, što ostale majke daju svojoj djeci, zato je majka u pra- 
vom smislu riječi, zato je Bogorodica. Mogla bi nam doći pomisao, kako 
je Marija Bogorodica, kada je Kristu dala samo čovječansku narav, a bo-: 
žanska narav Kristova proizlazi od vijeka od Boga Oca. Mi znamo i vjeru- 
jemo, da su nama naše majke dale jedino materijalno tijelo, a neumrlu dušu, 
koja oživljuje materijalno tijelo, dao nam je svemogući Bog. Ipak nitko od 
nas ne će zanijekati svojoj majci pravo materinstvo, i ako nam je dala samo 
materijalno tijelo, Tako je i Marija dala Kristu čovječansku narav, a Bog 
Otac božansku i Mariji se radi toga ne smije poreći pravo materinstvo Kri- 
sta Boga. S materinstvom Božjim Marija je primila najvišu milost, koju 
stvorenje može primiti. Ona je došla u najužu vezu s Kristom, u vezu tjele- 
sne majke, i s pravom može nazvati Krista Boga slatkim imenom sin, a Krist 
Matiju majka. Kolika je čast i koliko uzvišenje za Bl. Dj. Mariju, da je ona, 


170 


po kreposti Duha Svetoga, začela Krista svojom vlastitom krvi. Stvor je ro- 
dio Stvoritelja, Djevica je rodila Boga, i ostala navijeke netaknuta Djevica, 
i to nadilazi sve milosti podijeljene stvorovima. 


Marija je i naša duhovna majka, jer nas je porodila za vrhunaravni 
Život. Rođenjem Spasitelja, rodila je naše spasenje, rodila nas je za život 
vječni, zato je naša majka. Marija nas je dragovoljno primila za svoju djecu, 
kada je dragovoljno pristala, da bude: majka Kristova, i u isti momenat, 
kada je izrekla riječi : »Neka mi bude po riječi tvojoj«, mi smo postali njezina 
duhovna djeca, Od onoga časa, kada nas je primila za svoju djecu s materin- 
skom brigom sudjeluje kod našega spasenja, sudjeluje za vrijeme Isusova 
djetinstva, progonstva i muke, sudjeluje navjeke, šaljući nam obilje milo, 
sti. Pa nije ni čudo. Znamo s koliko skrbi i ljubavi nastoje. obične majke oko. 
svoje djece, naša duhovna majka Marija pogotovu nastoji oko našega duhov- 
nog dobra. Kolika je briga Marijina za naše spasenje vidimo iz toga, Što je 
ona posrednica svih milosti; sve milosti, koje primamo od Boga, primamo 
preko Marije. Kako nas veselje mora obuzeti, kada znamo uzvišenost i *moć 
. naše majke, kakva ljubav, nada i pouzdanje, kada znamo za njezinu brigu, 
ljubav, 1 1 milosrđe, kada znamo, da se nije čulo, da je ikoga zapustila, tko se 
je njoj za pomoće utekao, 

Na poziv sv. Oca Pape, čitavi katolički svijet dostojno je proslavio 
pode godine svečanu obranu Marijine časti u Efezu i javno je ispovijedio 

i priznao Mariju Bogorodicom i 1 svojom majkom. Hrvatska katolička učeća 
mladež najljepše će se pridružiti ovoj općoj slavi katolika, ako u svom srcu 
pripremi dostojne jaslice euharistijskom Kristu i tako postanu braća Kristo- 
va, a dostojna djeca naše duhovne majke Marije. 

FRA V. VASILJ 


JEDNOGA HLADNOG ZIMSKOG DANA 


Jednoga hladnog zimskog dana, 
kada su crni čempresi uzeli na se 
bijele sniježne i kristalne vlase, 

i kada je priroda bila ko mana. 
Oh, jednoga hladnog zimskog dana! 


Tamo daleko na brda, u selu 

spustiše dvije dršćuće ruke u grudi 
crne matere zemlje — laka joj budi! — 
sakritu hladnim krpama mladost svelu. 
Tamo daleko iza brda u selu 


Crna se zemlja bijelim krpama prosu. 
Zanjiha refrain bola pahuljice snijega 
na suhim granama jasike sred brijega. 
Ja sam ti, seko, u srcu odnio smršenu kosu. 


Crna se zemlja bijelim krpama prosu... 


G, RASPUDIĆ 

LUČ 


ŽRTVA GENIJIMA PLANINE 


Paul Claudel, poznati francuski ka- 
tolički književnik napisao je ovaj pred- 
govor za bibliografiju svojih djela, 
koje je publicirala revija »Documents 
de la vie intelectuelle« u. decembarskom 
broju. 


K* je Lao-Tse, već u poodmakloj dobi, dopro do podnožja one staze 


na istoku, koju je sutradan imao preći, da se više ne pojavi među 

ljudima, pođe da iskaže svoje poštovanje Namjesniku pogranične pro- 
vincije; i dok su skupa pili čaj, mudrac se razveseli s njim zbog zgodnog polo- 
- žaja grada, koji je povjeren njegovim brigama. 

— Sproveo sam svoj Život, reče, u ravnini bez obzorja gdje jedini tekući 
šum, koji se može čuti, jest blatni šum, koji noge seljaka traže da ga izliju 
skupa sa svojim znojem na maleno polje. 

Nasuprot, zbog kontrasta, koliko mi je drago da stadom ovu planinu 
koja sva mrmori prirodnim strujama i da tu osjetim na licu zdravi dah. Uistinu 
podanici Vaše Preuzvišenosti imaju istovremeno korist kretanja i sjedjenja; 
jer su, nastavajući prve vrhunce planine, kao putnik, koji popevši se na konja, 
nema što drugo da radi nego da se pusti nositi, 

— Ali vidim, — reče Prefekt, da također ni Vi nemate konja, samo Va 
slijede ove dvije Životinje teško opterećene, 


— Korak, koji moram da poduzmem, reče mudrac, po onome što sam da- 
nas čuo, je težak, i sile jedne životinje ne bi dostajale. Stoga sam tako 
slobodan da se utečem Vašoj ljubežljivosti. Ove dvije Životinje nijesu optere- 
ćene, kako držite, robom, koja je određena da mi pribavi blagonaklonost stranaca. 
Jaoh, nijesu drugo nego vreće s knjigama! To su sve moje knjige, koje sam 
napisao, odkad sam započeo svoje književno hodočašće; ili radije to je sav uski 
papirni put, koji sam slijedio od svoga djetinstva, a svaki je korak zabilježen 
na njemu crninom. Pa čemu se onda čuditi, ako se leđa ovih siromašnih sluga 
svijaju pod takvim teretom, kad je put, koji oni nose na leđima jednak putu, 
koji imaju pod nogama“ 

Ako ponesem knjige sa sobom, finansijski stražari ne će nikada svršiti 
s ispitivanjem, i bojim se da ne ću moći prijeći. 

==> Što mogu da. učinim, dakle, reče Prefekt, moja je kuća vrlo malena 
da Vam sačuvam toliki papir. 

— Vaša Preuzvišenost neka uzme kist i bilježnicu i neka se samo udostoji 
da prepiše naslov svakog djela; tu zabilježite brižno nadnevak i težinu na 
jednoj tezulji; sve ovo pribilježite na jednu posebnu ploču; poslije, pak, u jedan 
vjetroviti dan, zapovjedite da se sakupi velika hrpa suhog lišća i borovine, i pre- 
pustite radosno plamenovima sadržaj ovih dviju vreća. Jer kad ja imam Živu 
stražu da prevalim, što hoćete da učinim od leša puta, koji se priljepljuje mojim 
nogama * Čuo sam jednom pripovjedati o nekom osvajaču, koji je spalio svoje 
lađe; a ja bih htio spaliti ne samo lađe, već čitav put od početka do kraja, 

— Tako, od toliko riječi, od toliko redaka, odgovori Prefekt, od toliko čuv- 
stava, od toliko ideja, ne će ostati više ništa < 

— Kažete, odgovori Lao- Ize, da ne će ostati više ništa kad ostane naslov! 
Što će ostati od vašeg oca i od vaše majke, ako ne ime, s poštovanjem napisano 
na jednoj ploči * Tako i kod jedne knjige kad je vagnemo u ruci, kad smo joj 

proučili izgled, kad smo joj udisali dušu sa onim jedinim dahom, koji dostaje 
jednom poznavaocu da ga definira, što onda treba tu sve ostalo < 

— To je učinio, reče Prefekt, neki car kad je prepustio vatri Mudrost, 
koju su akademije skupile. 

— Moj prijatelj Konfucius, reče Lao Tse, mnogo ga je prekoravao zbog 
toga, ali što je trebalo da učini zapravo Njegovo Veličanstvo, nego da iskaže 
počast plavom Nebu, prema dužnosti svoga zvanja i sa jednom dobro priprav- 
ljenom Žrtvom “ Riječi, koje su napravljene od zraka i sline, nisu li možda 
od vjetraf A od čega se bolje pravi pepeo nego od crnih slova, koja su od svoje 
težine ispupčala 

— Učinit ću, reče Prefekt ono što tražite, ali zbilja malenu uspomenu 
ostavljate u ljudskoj duši. 

— Što ostaje od jednog iščezlog prijatelja? reče Lao-Tse. Ni Životopis, 
ni mučne uspomene nekog zamršenog života, već jedna familijarna epizoda, 
jedna fraza koje se ne sjeća kraj, jednostavna intonacija glasa i to dostaje da 
ga se oživi. Tako u ovom času vi mi gledate obraz, gdje je vrijeme napisalo 
svoj znak, koji se sastoji od hiljadu dubokih crta, promatrate ujedno ovu monu- 
mentalnu lubanju, koja će kasnije biti na udivljenje slikara, Ali sutra, kad 
vam okrenem leđa, vidjet ćete samo moj oblik i moj način odlaska. Kad dospi- 
jem do onog malog hrama ondje, na prvom zavijutku staze, moći ćete razlikovati 
još znak prijateljstva, koji ću vam dati, Kasnije ću vam biti samo bijela mrlja. 
Još više, ne ćete već vidjeti ništa: samo ozlojeđeni let ptica, koje je moj korak 
«Zbunio. I još kasnije, držeći napeto uho, ako čujete štogod bit će to kamen, koji 
je moja noga strmoglavila na dno nedoglednog ponora. 

— A što je, reče Prefekt, onaj samotni dim, onaj kratki trak koji se diže 
k nebu na početku staze £ 

— To su moje slamnate sandale, reče Lao Tse; to su moje hodočasničke 
sandale koje prikazujem kao žrtvu genijima Planine! 

' PAUL CLAUDEL 


NA JESENSKOM SUNCU 


Jesensko će sunce tople prosut zrake 
Po brazdama naših izoranih njiva; 
Rastrgat će grudi sred ZŽivotnog vrenja, 
Ugrabiti tajnu što je srce skriva. 


One staze male zasjat će na suncu 

Sa posmjehom slatkim svojih plavih boja. 
Pun veselih čeznja vrbiku ću poći, 

Stresti tešku tugu sa jesenskih hvoja. 


Pjenušavo sunce sve će jače sjati, 

U dnu srca moga ubit će mi sjetu, 
Vrhovi će s gora pozlatiti pute 

I donijeti radost ispaćenom svijetu... 


ANKOR 

FORSTEROVE MISLI O UZGOJU I SAMOUZGOJU* 


oderno vrijeme. U. moderno naše vrijeme, kaže, poblijedili su 
M oni visoki ideali ličnog života, koji su prije organizirali karakter 

i očvrstili unutrašnji svijet čovjeka prema izvanjskom. Izvanjski. 
podražaji uveliko su porasli. Bazari postali su danas prave katedrale naše 
kulture ; nastala je groznica za raznim potrebama. Filozofija uživanja vlada. 
Ljudi iz svoje nećudorednosti načinili su »seksualnu reformu«, a iz svoje 
moralne slabosti »životnu filozofiju«. Velika je seksualna bijeda: ne možda . 
zato, što se pojačao spolni nagon, nego prosto zato što ljudi uopće ne znaju 
zašto da mu se protive, Znak unutarnje slabosti je i velika nervoznost. Teh- 
nička kultura je život olakšala, ljudi su postali mekoputni, ne znaju šta da 
počnu sa patnjama i stradanjima. Oni isti izvanjski doživljaji, utjecaji, koji 
nutarnjeg čovjeka jačaju, dovode modernog do ludila. 

Pored ove duševne bijede pojedinaca, postoji i opća društvena bijeda. 
Društveni je mir bio samo vještačka izvanjska strana sasma drugojačije 
formiranih duša. Svjetski rat nam je pokazao pravu sliku, kaos moderne kul- 
ture, Jedina garancija protiv povratka ovakve katastrofe bit će samo u tom, 
ako uzgajatelji svom snagom porade na svojoj svetoj zadaći : da u sasvim 
novom stilu nauče novu generaciju na veliku umjetnost zajedničkog života, 
na viteško raspravljanje protivničkih interesa, na objektivnost međusob- 
nog rasuđivanja i na savlađivanje afekata. — Glavna pogrješka stare uzgojne 
metode u uzgajanju moderne omladine, bila je baš ta, da je suviše mehaničko- 
nasilno, onako izvana uplivisala na volju gojenčevu ; bila je suviše policij- 
ska metoda i nije umjela iskoristiti i nadovezati one plemenitije karak- 
terne snage. Nova pedagogija mora postati naukom i umjetnošću dušobriž- 
ništvo i prenosenja volje. manu ; 

Uvjeti uspješnog uzgajanja: 1. Realizam. Odgajatelj mora da 
bude realista. To jest, mora materiju svakog odgoja, čovječju narav, 
imati pred očima stvarno, bez ikakvih iluzija. — 2, Idealizam. Mora 
da bude idealista ; to jest, da dobro poznaje ideal, cilj uzgajanja, mora da 
ima jedan nepokoljebivi, jasni i univerzalni cilj. Bez toga nema uzgajanja. 
Bez čvrstog, vječnog cilja nemože se uzgajati: za vremenite, prolazne, re- 
lativne istine, za hipoteze ne će se žrtvovati ništal — I u ovoj sintezi, u sret- 
nom spajanju realizma s idealizmom je ona tajna snaga uzgajanja. Samo 
realizam daje idealizmu onu moć nad dušama. 3. Samouzgoj odga- 


* Friedrich Wilhelm Foerster je jedan od najpoznatijih i najvažnijih savremenih uzgoji- 
telja, pedagoga. Glavna karakteristika i zasluga njegova jest, da je na osnovi najnovijih rezultata 
psihologije, patologije i općeg poznavanja dječje duše, posmatrajući stvarni život, sagradio svoju 
pedagogiju. 

Foerster je, iako protestant i areligiozno odgojen, neumorno tražio objektivnu istinu, apso- 
lutne norme za cilj uzgajanja ; konačno je došao do istine kršćanstva, a po tom i do ispravnosti 
katoličkih principa. - 

Rodio se 2. VI. 1869. u Berlinu. Bio je profesor pedagogije i filozofije na univerzama u Zii- 
richu, Wienu i Miinchenu. Prostudirao je svu modernu filozofiju : preko od vjere nezavisne evolu- 
cione etike Compte-a i Spencera došao je do Kanta, Hegela, Nietzschea, Schopenhauera i t. d.; 
a poslije svoje promocije ide da proučava stvarni život : bavi se dvije godine u praksi i teoriji sa 
radničkim pokretom i proučavanjem nedoraslih zločinaca, sudjeluje u raznim pomoćnim akcijama 
za siromake i neuposlene radnike, ide na naučna putovanja u Englesku i Sjedinjene Države Ame- 
rike ; i ovaj povratak u stvarni život i konkretnim problemima živog čovjeka, temeljito me odvrati 
od dosadašnjeg pravca — priznaje on sam. Počeo sam drukčije gledati na kršćanstvo, Prije sam ga 
gledao tuđim, mrtvim i ostarjelim, a sad sam opazio, da sam ja bio životu tuđi mrtav.« (Dr Schiitz 
A. Az Ige Szolgalataban, str. 180. Budapest 1928.), : 

jatelje v. Odgajatelj mora težiti, da se po mogućnosti i on sam postavi 
u ono duševno stanje, koje odgovara njegovom cilju uzgajanja. (Ne sama 
riječ, nego riječ, koja je postala tijelom otkupljuje). »Ne djeluje ono što danju | 
govorimo, nego što smo u budnim noćima izvojevali, što smo u unutrašnjo- 
sti svojoj usavršili, to djeluje prisilnom snagom na volju gojenčevu.« Mi 
zaboravljamo danas u velikom pedagoškom radu baš na to, da najvažnija 
uzgojna metoda nije direktna, nego indirektna, to jest djelovanje karaktera 
uzgojiteljeva. To znači i ona velika istina križa : koji hoće druge da otkupi, 
mora prije sam da umre. 

Metođe i opaske, koje su važne za uzgojni rad. 1. Uvijek je 
bilo' u uzgajanju i pesimista i optimista. Optimisti neće 
da priznaju peccatum originale (istočni grijeh) ; zaboravljaju ili ne znaju 
za onu nižu težnju čovječje naravi. — Pesimisti, pak, podupiru svoje ar- 
gumente o nepromjenljivosti karaktera sa novim rezultatima nauke o na- 
sljeđivanju. Protiv ove treba da znamo, da cilj uzgajanja ne ide zatim, da 
iskorijeni nasljeđene tendencije, nego hoće sve ono nasljeđeno da iskoristi za 
svoje čiljeve. Uzgajanje znači izlučivanje: treba iz mnoš- 
tva onog nasljeđenoga izlučiti i vježbom očvrstiti sve što je pozitivno, zdravo 
i socijalno. 

2. U ovom radu nam stoji u službi jedan vrlo važni biološki princip : 
princip preobraženja pomoću funkcijonalnih po- 
dražaja, to znači ojačanje ili oslabljivanje, zakržljavanje pojedinih or- 
gana i sposobnosti pomoću rada t. j. nerada, Na pr. isti će se mladić sasvim 
drukčije razvijati, ako ima da prođe visoku školu odgovornosti, nego da ga 
uzgajaju samo u pasivnoj poslušnosti. U ovom zadnjem slučaju ne samo, 

“da se mnoge snage i sposobnosti ne mogu razvijati, nego će se još iz oskudice 
pozitivnog rada preobraziti u negativni 1 pokvariti cijeli karakter, — Glavna 
zadaća uzgajateljeva treba dakle da bude da u bezbrojnim sklonostima duše 
pronađe pozitivne interese i naklonosti, i da ih razvija pomoću ovog principa. 

3. Kod svakog mladića treba uzgajatelj da se pitazdali su uopće 


već sve sposobnosti ove duše došle do svog izra- 
žaja€ Ili je pak stari karakter možda još vezan, ili je možda pozitivan 
a ispoljava se samo negativno itd. Američki sudac nedoraslih zločinaca, 
Lindsey rekao je jednom prilikom : »Dajemo li ovima (mladim zločincima) 
s povjerenjem neke odgovorne zadaće, oni će ovo čuvanje reda učiniti 
svojim sportom.« — Tako se može, evo, ponekad i sasma negativno ispolja- 
vanje pretvoriti u pozitivni rad, a 

4. Treba da imamo uvijek pred očima i vrlo važnu psihološku činjenicu 
ponosaisamosvijesti. Ovoj se dosada u uzgajanju malo pažnje 
posvećivalo. Francuzi zovu ovu umjetnost : »Menager les amours propres«. 
Nekome na pedagoški način kazati istinu, znači mu tako kazati da je može 
podnijeti, da mu se ne poremeti njegov ponos i samosvijest. Na primjer 
sasvim je krivo nazvati nekoga »lažljivcem« — već mu naprotiv treba do- 
kazati, da je to samo zastranjenje od svoje prave naravi, inkonsekvencija, 
koja se sa njegovim karakterom uopće protivi. Jer: ako ga ponizim tako, . 
da nema nikakvog izlaska za ponovno podizanje svoje samosvijesti, tada. 
. koncentrira sve svoje duševne moći na to, da odbija moj sud kao neistinit 
i moju kritiku kao potpuno neosnovanu. Psihologija samosvijesti i ponosa 
ima veliku ulogu, ne samo u dječjem već u čitavom društvenom životu. 
»Samo postupanje, — kaže Dostojevskij, — s puno poštovanja, može i onoga 


opet podići u kome je slika Božja već skoro i sasvim nestala,« Foerster na- 

glašava na ovom mjestu veliku ulogu vjere, pomoću koje se težnja ovako 
poniženog za kompenzacijom, upravlja na unutrašnji život čovjeka, na 
vrijednost duše pred Bogom. 

5. Važnu ulogu treba da imaju u uzgajanju i t. zvovallotrie, to 
jest dječje igre, dječja zanimanja,! kojima se djeca pored šl olskog rada bave. 
Ove ispoljavaju, pokazuju ne samo volju za igrom, nego u prvom redu ot- 
krivaju naročite obdarenosti i snage u djetetu, pomoću kojih možemo onda 
urediti čitavi voljni život. Ove su veliki centri sila stvaralačkom radu, ali 
istom u najnovije vrijeme otkrivene. 

6. Veliko je sredstvo uzgajanju i poslušnost. Poslušnost znači 
mnogo više, nego samo dresuru. Ona je navikivanje čovječje naravi za spremnu 
uslužnost prema uzvišenijem zakonu. Poslušnost je i velika protuteža onoj 
naklonosti čovjekovoj za otpad, onom izdajstvu duše prema vječnoj svo- 
Joj zadaći. Samo u vidu psiholoških fakata, koji nas upućuju na peccatum 
originale (istočni grijeh), možemo potpuno razumjeti važnost poslušnosti 
i uvidjeti, kako je uzgajanje bez konsekventnog upućivanja na poslušnost 
nerazumno i nemoguće, 

7. Uzgajatelj mora se truditi da ima pred očima i što jasnije cilj, 
ideal uzgajanja. Jer obrazovati karakter znači baš : izdići čovjeka iz sta- 
nja neodređenosti. Naročito je to potrebno danas, kada je veliki kaos u svje- 
tovnim nazorima; kada se moderni pitaju : »Kako da uzgajam : da li po 
kršćanskim istinama ili po Nietzsche-u, za etiku mira ili rata, nacijonalno ili 
internacijonalno, individualno, socijalno ili državno građanski £« — Dakle: 
bez jasnog i određenog cilja, kome je sve ostalo podređeno, i bez odgovora 
na pitanje »zašto živimo uopće“« — nemože se uzgajati! I ovdje vrijedi riječ: 
»Nitko ne može dva gospodara služiti.« Samo ako sam već izabrao glavni 
smjer mog života samo onda mogu postati organizatoromi svoga bića. U 
ovome leži velika važnost religije za pedagogiju ! 

8. Jednostranost i opasnost današnjih uzgojnih 
ideala. Opasan je onaj, koji za zadnji životni cilj postavlja državu;3 jer 
time što postavljamo državu nad životom duše, umire duša a sa dušom 
zatim i država. Tako je štetan i Kantov ekstremni dualizam,“ jer isključuje 
potpuno saradnju čovječje naravi na onom »regnum gratiae«, — jer kod onog 
samo kategoričnog čovjeka možemo naći, pored one stroge poslušnosti, 1 
neku otupljenost i surovost osjećaja, koja na kraju sigurno dovodi do mo- 
ralne katastrofe. Opasan je i amerikanizam, koji od velikog produktiviteta 
i rada zaboravlja na veliku važnost receptiviteta i kontemplacije, — Svi 
su ovi uzgojni ideali jednostrani i opasni. A divno Kristovo vođenje duša po- 
stoji baš u tome, da se nadvladava svaka ljudska jednostranost i spaja ono 
prividno sasma protivno : spajaju se ljubav i sila, energija 1 blagost, volja 
i obzirnost, poniznost i stalnost. I baš ova univerzalnost ideala nedostaje 
današnjim modernim pedagozima, uzgojiteljima. 

Ideal karaktera. »Karakter znači nešto postojano i sveto usred 
svih prolaznosti 1 promjenljivosti svijeta, jednu ličnost, koju ne odre- 


1 Foerster, Jugendlehre, 1904.; Lebenskunde, 1904. ; Lebensfiihrung, 1909. 

? Foerster, Religion und Charakterbildung, 1925.; Schule und Charakter, 1907. 

3. Foerster, Staatsbiirgerliche Erziehung, 1910. ; Politische Ethik u. polit. Pidagogik, IgI9. ; 
Angewandte polit. Ethik, I-II., 1923/25.; Mein Kampf gegen das militaristische Deutschland, 
1921. 

* Foerster, Der Entwicklungsgang der Kantschen Ethik bis zur Kritik der reinen Vernu- 
nunft, 1894. 

đuju izvanjski utjecaji, nego koja djeluje iz nutarnje čvrste podloge dušev- 
nih uvjerenja, i koja im ostaje vjerna do smrti.« Prva je značajka, dakle, 
samostalnosti sloboda prema izvanjskom svijetu: to jest jaka 
volja. Ali samostalnost prema izvanjskom svijetu samo je jedna strana 
* ćudorednog karaktera, t. zv. muški elemenat, koji sam za se nedostaje. Po- 
treban je i drugi duševni elemenat, t. zv. ženski elemenat (das Ewigweibliche), 
to jest ljubav, koja čovjeka učini sposobnim za odanost i samozataju. Samo 
ako se ove dvije suprotne duševne sile spoje, tada može doći do potpunog 
razvitka vlastite naravi. Jer: ne daje čovjeku svoju pravu muževnost elemen- 
tarna, slijepa snaga, nego obzirna snaga sućutne ljubavi. Šta je ljubav drugo, 
nego intenzivno htijenje. Kako je od dubokog značaja, kaže Foerster, ono 
mjesto u poslanici Korinćanima (13, 1.) :»...I kad bih jezike ljudske i an- 


če 17 “i 


NOVA ZGRADA KATOLIČKOG SVEUČILIŠTA U TOKIJU 
KAKO JE POZNATO STARA JE ZGRADA NASTRADALA OD POTRESA 


đeoske govorio, a ljubavi ne bih imao, bio bih kao mjed, koja ječi, ili prapo- 
rac, koji zveči.« Muževna će snaga samo onda doći do svog najvišeg razvitka, 
ako primi jednu kap onoga vječno ženskoga elementa ljubavi i milosrđa. 
— A naprotiv ženski karakter ljubavi potrebuje heroičkog elementa posto- 
janosti i konsekvencije, da se nebi izgubio 1 propao u vlastitoj osjećajnosti 
i odanosti. Jačina žena i prava životna zadaća njihova, kao i prava emanci- 
pacija žena sastoji se baš u heroičnoj ljubavi. Nije amanzonkinja ili današ- 
nja moderna emancipirana žena pravi ideal emancipacije žena, nego ono 
što Sv. Augustin kaže o svojoj majci : »Istina, ona je nježna žena, ali mu- 
ževna po svojoj vjeri.« ža 

I muški i ženski ideal karaktera nije ništa drugo, do kršćanski ideal ka- 
raktera,5 koji može tako razvijati energiju da ne razara, i tako ljubiti sa- 
učešćavati da ne oslabi i upropasti svoju volju. 


5 Foerster, Christus und das. menschliche Leben, 1925.; »Erziehung und Selbsterziehung», 
Hauptgesichtspunkte fir Eltern und Lehrer, Seelsorger und Jugendpfleger, 1919. (Schulthets, 
Ziirich.). 

Obrazovanje volje.5 Ovdje pak vrlo važnu ulogu ima u izgradnji mužev- 
nog karaktera obrazovanje volje. Samo volja postavlja na mjesto kaosa 
onu jedinstvenost, koju osjećamo kao lični život, be ž volje ostane 
iznanje1i vjerovanje samo slabo sanjarenje. — Sred- 
stva obrazovanja volje su: inspiracija i vježba, to jest visoki ideali sa silnom 
snagom koncentriranja i praktično učenje, vježba samoodricanja, samo- 
zataje u najmanjem. Volja se. bolje razvija pomoću dužnosti, nego li pomoću 
prava, tz. najveću jačinu volje postizavamo konsekventnim životom po od- 
ređenom našem nazoru o svijet, Pravo obrazovanje volje leži više u opće-. 
nitom jačanju duše pomoću inspiracija istine, nego li u jednostavnoj izoli- 
ranoj vježbi motornih centara (što naročito moderni tako propagiraju). Ali 
bezuslovno zato mora pridolaziti inspiraciji i vježba. Vježba može biti po- 
zitivna i asketična, Pozitivna ide zatim, da odlučno i konsekventno izvršuje 
određene zadaće ; asketična, pak jača postojanost u odricanju, samosavlađi- 
vanju protiv požuda i i izvanjskih podražaja. Među praktičnim —namjenji- 
vanjima spominje Foerster : vježbu koncentriranja misli, pravi uzgoj za rad, 
točnost i preciznost u najmanjim stvarima, tjelesni rad, tjelesne kretnje, 
— vježbe, ručni rad, točno držanje u svijesti i izvršivanje odluka ; zatim 
u askezi: šutnju, post 1 opće savlađivanje požuda, »Askeza je abc duševnog 
Života« Nije ništa drugo nego određeno izvršivanje, izvođenje vladajuće 
misli u čovjeku, borba protiv unutarnje nesređenosti. Nema nikakove veze 
s negiranjem i izbjegavanjem Života, nego je: vladanje Životom ii 
vladanja nad samim sobom. 

Socijalni uzgoj." Pod ovim razumijeva Foerster ne samo uzgoj pra- 
vom suosjećanju sa radničkom klasom, nego uopće uzgoj za društveni 
život. Na socijalni se uzgoj dosada nije obraćala dovoljno pažnje ; ; ali svjet- 
ski nam je rat pokazao, a današnja velika kriza potvrđuje veliku štetu, koja 
je nastala radi ovog zanemarivanja. Socijalni uzgoj treba da bude, dakle, 
jedna od glavnih zadaća nove pedagogije. Ono elementarno socijalnog tz 
goja jest: upućivanje na obzirnost prema okolini. Treba upu- 
Ććivati djecu, kako da ne traže nježnosti od svojih roditelja u prisutnosti 
nekoga,, koji je izgubio oca ili majku, kako neka ne govore o krasnim putova- 
njima i izletima u prisutnosti siromaka ili hroma itd. Ovakova upućivanja 
kazana s dubokom ozbiljnošću 1 ljubavlju upućivaće dječje duše na pravu 
stazu u ovim stvarima. Ovamo spada zatim i odgoj za točnost; točnost je 
pak etika održanja dane riječi. — Miroljubivost, izmirenje, opraštanja itd., 
kod svih ovih stvari treba paziti i na riječi i na ton govora, kako ne bismo 
povrijedili samosvijest 1 ponos drugih. Dječji sastanci i igre daju nam obilni 
materijal i mogućnosti za ovakav rad, Glavno je uvijek navesti djecu na to, 
da se užive i zamisle u položaj i duševno stanje drugih, Naročito važi to za 
djecu boljih materijalnih prilika ;8 neka se zamisle u položaj radnika, sluga, 
siromaka. Dobra je prilika služinčad kod kuće. Treba odučiti djecu od one 
pomisli, da imaju nekakovo pravo na poslugu i spomenuti im, kako se lična 
posluga ne može potpuno naplatiti novcem, nego da je potrebna i moralna 
protuusluga, to jest treba očistiti dušu i i govor od onog uobraženog gospoda- 


% Foerster, Lebensfiihrung, 1909. ; čoek Vaspitanje Volje, Cvijanović, Beograd. (Čiril.). 

7 Foerster : »Christentum und Klassenkampf«, Socialpedagogische Betrachtungen, 1908. . 

5 »Die Dienstbotenfrage und die Hausfrauen«, ein Problem der Frauenbildung ; F. B. Fer- 
ster : »Socijalna kultura« prev. : V. Vrhovac ; Cvijanović, Pegsraš 1926. (Ova knjiga je. odista: 
jedan.iz Foersterove.: »Lebensfiihrung«, stsl). , : si 

L. Pilger, Fr, W. F. als Ethiker, Politiker und Pidagoge, Kam o 

renja. Treba ih navesti kako mogu i kod stola 1 prilikom izleta neprimjetno, 
malim uslugama olakšati rad sluga. Ono viteštvo što ga vježbamo prema 
služinčadi, mnogo je većeg značaja, nego ono što ga pokazujemo prilikom 
plesa i.drugih zabava. 

Spolni uzgoj. Danas se suviše ' precjenjuje moć. seksualne pouke; ne 
zna se, da pitanje seksualne zaštite nije pitanje znanja, nego pitanje snage. 
Kod pouke ne sluša samo intelekt nego i ljubopitljivi nagon, a ovaj uzima 
iz pouke mnogo više zapaljivog materijala, nego što intelekat gasiti: može. 
Najbolja spolna pedagogija je ona, koja se ne bavi izravno sa spolnim funk- 
cijama, nego koja ide za tim da ojača i disciplinira i izvana i iznutra karak- 
terne snage. Uzgoj za čistoću, za iskrenost, za askezu, za točnost 1 red, je 
ujedno i najbclja spolna pedagogija. Dakako, potrebna je 1 pouka, ali samo 
do neke izvjesne granice, Prije doba puberteta može se uzimati pouka sa 
primjerima iz biljnog života. Ali i poslije što manje filozofije. Pouka treba 
da je uvijek između četiri oka, Zajednička predavanja u školi o tim stvarima . 
i i spolnim bclestima ne preporučuje Foerster, jer se time pobuđuje kolektivna 
e anja što štetno djeluje. — Zatim se pita Foerster : što je uopće ono, što 
nas u velikim napastima zaštićuje e£Što je fundamenat čistoće 
Da li je možda vladanje samim sobom, da li tradicija, da li religija“ Nešto 
iz ovoga, nešto iz onoga, ali najviše ono, što religija zove »Ljubav prema 
Kristu«. Ova ljubav, ako nije ostala samo abstraktno-metafizička, nego ako 
je duša živo shvatila svoj konkretni odnos prema Kristu, izazove 1 takvom 
momentu napasti mržnju prema sebičnosti i nižem uživanju: — Jedna od 
glavnih zadaća neizravne (indirektne) spolne pedagogije jest: uopće upu- 
ćivati mladića da zauzme jedan aktivni organizirajući stav prema životu. Onom 
uživanju, izživljavanju prema dolje t. j. tijelu, neće se protustaviti samo 
represija (to bi bilo nenaravno !) nego izživljavanje, aktivan rad prema 
gore, prema intelektu i duši !10 


Vjerski uzgoj.1l Dosada smo već mogli razabrati, kakvu veliku ulo- 
gu imaju u Foersterovom uzgoju vjera i vjerski motivi. Mnogi su mislili 
da Foerster religijske istine i ideale uzima samo kao prazne simbole. To on 
samo pobija u predgovoru svoje knjige »Christus und das menschliche Leben« : 
»Pogrješno se predbacivalo auktoru, da vjerske istine smatra samo. simbo- 
lima i poredbama. Izlaganja ove knjige učinit će jednom za uvijek kraj ovim 
zabludama« — Spomenut ću samo još jednu važnu misao Foersterovu o 
vjerskom uzgoju. Ne bude li — kaže Foerster — kršćanstvo prevedeno u 
dialekt mladića, ne bude li jasno predočena mladiću heroička njegova suština, 
nikada ne će doći do sporazumijevanja između ideala jakosti 1 kršćanskog 


9 »Tko je živio makar samo godinu dana sa siromasima, — pripovijeda jedan američki set- 
tlement worker, — nikada više neće misliti kao prije.« (Fr, W. Foerster : Socijalni rad studentske 
omladine u Engleskoj i Americi. U prijevodu : »Socijalna revija«, mjesečnik za kulturnu, ekonomiju 
i socijalnu politiku. — Šibenik, — broj 3., 1931.). 

10 Foerster : Sexualethik und Sexualpidagogik, 1907. Odlična knjiga o spolnom uzgoju, 
— >Dies Buch wird fiir lange klassisch bleiben. Wie unendlich seicht und verantwortungslos er- 
scheint demgegeniiber das modern-radikale Schrifttum .iiber Ehe- und Sexualreform«. (Lexikon 
der Padagogik der Gegenwart, Herder, 1930. I. B.). 

11 Foerster : »Religion und Charakterbildung«, psychologische Untersuchungen und pidago- 
gische Vorschlige, 1925.; — Christus und das menschl. Leben, 1922.; —* Die Stellung des mo- 
dernen Studenten zur kath. Kirche, 1907.; — Jugendseele, Jugendbewegung, Jugendziel, 
1923/24: ; ; — Autoritat und Freiheit, 1910. 

*»Uvjeren sam, da će ne samo vjera nego i Crkva < ostati vječna potreba čovječanstva« 

(Jugendlehre, str, 122.) 

ideala. A ovo može biti od vrlo teških posljedica kako s obzirom na karakter, 
tako i za kulturu. Mladić je, naime, pun »divlje snage« i aktiviteta, i'hoće 
ove energije da upotrebljava. Ovo mora dobro razumjeti svećenik i uzgoji- 
telj. Uzgojitelj treba, dakle, da ovo imade pred očima i da se trudi što jas- 
nije predočiti mladiću elemente snaga kršćanskog karaktera, onaj heroizam 
i aktivitet kršćanstva. Mladić će samo na osnovi ovakve pripreme moći krš- 
ćanske istine zaista iskreno primiti u svoj značajni život. U protivnom će 
slučaju onaj divljak i kršćanin. uvijek odijeljeno Živjeti u duši mladićevoj, 
jedan pored drugog — i mladić ne će nikada razumjeti pravu suštinu, ljepotu 
1 uzvišeni značaj kršćanskih istina. 
JURAJ JUNGER 


SPOMENIK* 
(1830) 


Exegi monumentum. 


Ja digoh spomenik, što nije rukom zidan; 
Do njega ne će već zarasti staza skup: 
Prkosno glavu i on diže, više vidan 

Neg' onaj Aleksandrov, stup. 


Sav mr'jeti ne ću, ne! U zavjetnoj mi liri 

Moj duh će živjet' još; nadživjet će moj prah; 

I bit ću svima znan, dok mjesec zrake širi, 
Poete zadnjeg dok je dah! 


O meni glas će proć svim silnim poljem Ruskim 

I mene nazvat će svak rod i jezik svak: 

Slavena gordi puk i Finac; s okom uskim 
Tunguzac; stepski Kalmuk čak... 


I trajno bit ću drag jd c'jelom svome rodu, 

Jer stalno buditi tek dobra čuvstva znah, 

Jer kroz moj grozni v'jek veličah ja slobodu 
I samilost za pale zvah! 


Božansku naredbu, o Muzo, vrši zdušno, 

Ne boj se uvr'jeda; sve puštaj: vijenac, sud, — 

Kleveta, hvala val — sve primaj ravnođušno 
I šuti s onim, tko je lud!** 


(PREVEO K. R. VOLINSKI) ' A. PUŠKIN 


* Nedavno je proslavljena u ruskim emigrantskim krugovima 95-godišnjica Puškinove smrti.. 

** Ova znamenita oda, toliko lijepa u originalu, vrlo je slabo prevedena g. 1876. ođ 
B. Brlekovića (»Vienac«, 1876, br. 3.). Preštampana u Matičinim Izabranim Djelima Puškina 
s predgovorom M. Šrepela, g. 1899. Taj prijevod nimalo ne odgovara originalu. 

REVOLUCIJA U ŠPANJOLSKOJ 


Prošli je mjesec na zgražanje čitavoga civilizovanog svijeta istjerana iz Španjolske zaslužna i 
slavna Družba Isusova. Na slici vidimo masu naroda pred crkvom isusovaca u Gran Via u 
Madridu 


O HUYSMANSOVU ROMANU ,EN ROUTE“ 


a 12. svibnja 1932. navršit će se 25 godina otkako je umro Jiors-Karl' 
Huysmans, pisac »Katedrale«, o kojoj sam napisao prikaz s izvat- 
kom kao stilskim ogledom u prijevodu u »Luči« pred dvadeset godina. 

»Katedrala«, artistički fino i duboko proćućeno djelo s jednom od čudesa 
srednjovjekovne kršćanske umjetnosti, doživjela je najviše naklada od svih" 
Huysmansovih djela, jer je postalo nekim genijalnim Baedeckerom svih 
intelektualaca koji putuju u Chartres da vide jedan od najveličajnijih spo- 
menika srednjevjekovne 'kršćanske kulture. Ne može se kazati da je Huys- 
mans ovjekovječio katedralu u Chartresu, jer je ona i bez njega bila poznata : 
širom svijeta ; ali se ne može kazati ni da je katedrala proslavila svoga pisca 
jer je on, osim svega što je »vrijedno znati« o samom postanku i ljepoti ka- 
tedrale i što bi svaki posjetilac htio da zna, otkrio »dušu katedrale«, nešto 
što ostaje skriveno i nepoznato svakom, i najoduševljenijem štovatelju nje- 
zine umjetničke ljepote, ako ne umije vjerovati kao Huysmans, i kao Huys-' 
mans ljubiti i poznavati ono što vjeruje. Zato nije ni čudo što, ako je ovdje 
sam predmet romana učinio popularnim i roman i pisca, po jakosti naklade 
ostaje najjače iza »Katedrale« Huysmansovo prvo katoličko djelo, povijest 
njegova obraćenja, polazna točka njegova golemoga uspona do »Katedrale« 
i do njegove lijepe i kršćanske smrti, roman »Uz put« (En route). Jer činje- 
nica, da je slava Huysmansova, ili bolje, trajni i nesmanjeni interes za nje- 
gova djela, nadživio njega samoga evo već za čitava četvrt vijeka, ne može 
se nikako protumačiti bez činjenice, da je serija njegovih romana umjetnička 
historija njegova života i da, osim literarnih prednosti, ta djela imaju tu 
kud i kamo presudniju vrijednost, da u njima zaista živi jedna duboka duša 
i jedan istinski život, onakav kakav je bio, unatoč svim umjetničkim pre- 
tenzijama autorovim, t. j. nenarušen i neiskrivljen ni maštom, ni kakvim 
naročitim zahtjevima stila, koji bi bilo kako mijenjali sliku zbiljnosti. Ta 
je činjenica tako zamašna, da je Renć Dumesnil u zbirci pojedinačnih pri- 
kaza »Les grands ćvćnements litteraires« posvetio naročitu, neobično zanim- 

ljivu 1 solidno dokumentovanu svesku, pojavi romana »En route«* kao li- 
terarnom događaju. Huysmans je, kako je poznato, pripadao krugu natura- 
lista koji su se kupili oko Zole u krugu »Soirćes de Mćdan«: Maupassant, 
Ceard, Paul Alexis. Šta je od čitave te škole ostalo danas € Zola, koji je do- 
minirao čitalačkom publikom — bar većim i glasnijim njezinim dijelom 
= kroz jedno dva do tri decenija, danas se, kao lektira, traži samo još u kru- 
'govima koji idu za izvjesnim senzacijama u vezi s materijalističkim shvata- 
njem života, U literaturi, Zoli se bez sumnje priznaje izvjesna monumental- 
:nost koncepcije po opsežnoj zamašnosti »Rougon- Macquarta«, ali se isto 
tako priznaje i slom njegove: teorije o »eksperimentalnom romanu«, dok je 
sam predmet njegovih romana — Francuska iza sloma 1870/71. — prilično 
(zastario, i suviše obilježen prolaznošću. Huysmans, naprotiv, nije nikada 
“u književnosti, imao dominantnog položaja Zolina; nije nikada dosegao 
njegove popularnosti u onom većem i glasnijem dijelu publike, nije bio prvo- 
borac nikakvih literarnih teorija, nikakve. literarne škole. Ali razlika između 
obojice u prvom je redu u tom što oni koji danas, dvadesetipet godina iza 
njegove smrti, čitaju Huysmansa, čitaju njegova djela s nesmanjenim in- 
teresom i to stoga što, kako pravo kaže Dumesnil, vole ne samo Huysmarisa 
pisca, nego 1 Huysmansa čovjeka. Osim Zolina učešća u aferi Dreyfusso voj 
gdje je odigrao časnu ulogu u borbi za pravdu, tko zna inače što o njegovu 
Životu što bi ga učinilo bližim, toplijim, ljudski prilaznijim € A ako se uzme 
u obzir Zolino »umjetničko« falsificiranje činjenica o lurdskim ozdravljenjima 

ti »Lurdu«, onda i njegova borba za Dreyfusa, vođena sa svih strana s mnogo 
strasti i stranačkih interesa, znatno blijedi u svojoj simpatičnosti. Huys- 
mans je naprotiv ostao samac'u životu, izvan grupa 1 stranaka, izvan kakvih 
naročitih krugova i pozadina;“ne imajući upravo drugo za objekat svojih 
romana nego svoju vlastitu ličnost, a ta ličnost imala je tu veliku osebinu, 
da je do kraja, bez kompromisa, neumolno i upravo nesnošljivo žeđala za 
ljepotom sve do one njene najkrajnje i najdublje granice, gdje se Ljepota 
združuje sa svojim Začetnikom 1 postaje vrhovna Istina, apsolutni princip 
života. Drugim riječima : čitav niz Huysmansovih romana nije drugo nego 
. povijest njegova obraćenja po onom najljepšem što je umjetnički duh čo- 
vjeka stvorio : po veličajnoj umjetnosti srednjeg vijeka koju j je vjera nadah- 
nula, a Crkva stvorila, čuvala i dočuvala po svojim vjernicima, a naročito 
po svojim redovima. Čistoća, beskompromisnost, punina i intenzitet ove 
umjetnosti osvajali su srce Huysmansovo istovremeno sa polaganom ali sve 
jasnijom spoznajom, da je Začetnik te umjetnosti Onaj jedini koji može da 
smiri i zadovolji ljudsko srce. Kad je izišao roman »En route«, kako svjedoči 
Dumesnil, priznanje je bilo jednodušno 1 jedinstveno, da nitko do Huys- 
mansa nije ni prikazao ni umio prikazati i osjetiti ljepotu crkvene umjet- 
nosti i duhovnog života, kao on. U čemu su se također podudarali to je to, 
da su svi zajedno osjetili, da se ovdje ne radi samo o umjetnosti i o odušev- 
ljenju za nju, nego da je tu u pitanju cio čovjek koji je prispio na raskrsnicu 
koja bi ga mogla povesti onamo kamo bi ga jedni i tek kako voljeli slijediti, 
a kamo drugi ne bi nikako htjeli poći za njim, Huysmans je sam ostavio pri- 
vidno duhove u sumnji tim što je roman nazvao samo »Uz put« — dakle, 
staza može još da krene i desno i lijevo. I zaista, boravak Durtalov (a glavni 
junak toga imena nije nitko drugi nego sam pisac) u trapistskom samostanu 


* Renć Dumesnil, La publication d' En route, de J.-K. Huysmans, Les grands ćvćnements 
literaires, Paris 1931, E. Malfere. : 

Notre Dame de 1' Atre, nije nego prolazan, i mnogi su od njegovih starih dru- 
gova vjerovali da će Durtal, kad se vrati u Pariz, pomalo stresti sa sebe čar. 
one naročito atmosfere, i postati opet što je bio : sensibilan umjetnik željan 
svijeta i užitka bez reda i granica, sasvim protivno od onoga što je vidio 
i proživio iza debelih i samotnih zidina samostanskih. Oni su to željeli, jer 
ih tada Durtalov primjer, prikazan neumoljivom uvjerljivošću samog života, 
ne bi silio ni na kakve konsekvencije, radi kojih bi morali ostaviti svoj do- 
tadanji život modernih pogana. Drugi opet, počeli su osjećati u Huysmansu 
svoga novog druga, ali u većini još sa skepsom i nepovjerenjem. Nije li taj 
Durtal prije toga provodio život sjetilan i razvratan, iz kojega karakteristične 
reminiscensije prosijavaju kroz izvjesne stranice još i ovoga djela svim. ža- 
rom i sočnošću istinskog i doživljenog života * Nije li taj Durtal, kako mu 
ime kaže, faktično tvrd i opor duh kojega ne može ni sam Bog da osvoji, 
jer se on kao za sve svoje oduševljenje 1 zanos, ne prestaje spoticati o sitnice, 
ne prestaje rugati se ružnom pa makar i u Božjoj kući, ne prestaje ismjehivati 
ono što je smiješno, pa makar i na Božjim pomazanicima € Ali Huysmans 
nije nikomu rekao da je Durtal savršen, i smisao naslova »Uz put« nije nipo- 
što taj, da su u romanu samo neke prolazne impresije, nego da je njegov 
junak samo na prolazu, putujući ravno prema samom cilju, da postane sve 
veći, sve čišći, sve bolji, sve duhovniji: A onom neminovnom sugestijom 
svih velikih doživljenih djela, piščev lik neminovno postaje primjerom : 
on nas privlači i sili da pođemo za njim, da budemo njegovi. Oni, koji toga 
nisu htjeli učiniti nastojali su se riješiti Huysmansa tako, da ga utjeraju u 
laž, ili da mu poreknu literarnu vrijednost; a na žalost su sasvim slično 
postupali i mnogi katolici koji su mislili da vjerovati znači komodno zaklapati 
oči pred svim što nas u životu smeta i vrijeđa. Ali oni koji znaju šta znači 
istinski ljubiti Ljepotu a u njoj i Istinu, koji znaju da živjeti znači boriti se 
a vjerovati nemilosrdno zabaciti sve što se tome protivi pa ma gdje ono bilo, 
ti su prigrlili Huysmansovu golemu iskrenost i njegovu bezuslovnu istinitost, 
osvajajući tek tako, s njim zajedno, veliko i divno carstvo kršćanske mistike 
i na njoj zasnovane grandiozne crkvene muzike, poezije, arhitekture, slikar- 
stva ikiparstva. Huysmans je postao mnogima drug i vođ u životu, i to je 
ono, što nakon dvadeset 1 pet godina, daje život njegovim djelima : oni koji 
čitaju Huysmansa ne čitaju ga samo, nego ga i vole, voleći sve ono što je on 
volio, voleći u prvom redu heroizam njegove iskrenosti (od koje su se, nakon 
izlaska »En route«, mnogi, i katolici, s »gnjušanjem« odvraćali) a spoznajući 
da je pisac Huysmans potpuno dorastao da prikaže sve ono što oni vole u 
Huysmansu čovjeku, vjerniku. 

Kako se po starom pravilu vekstremi 'dotiču« Durtal koji se bavio 
satanizmom (o čemu je govorio prethodni roman »La-bas«), počeo se zani- 
mati za zagonetni i čudnovati život sv. Lidvine Schiedamske, mističke po- 
jave srednjega vijeka, i radi toga zalazio abbć Gćvresinu, svećeniku koji je ' 
ne samo mogao zadovoljiti njegovu radoznalost u tom pogledu, nego je imao 
i pronicavo oko za njegovo duševno stanje, i potrebnu delikatnost prema 
ovako osjetljivu i tankoćutnu čovjeku. Mjesecima pušta ga abbć da se bori, 
da traži, da posrće, da koleba između grubih sjetilnih užitaka 1 čistih zanosa 
koji ga zahvataju u onim rijetkim pariskim crkvama u kojima se njeguje či- 
stoća liturgijskog stila za dostojnu proslavu Boga. Tek kad je Durtala zahva- 
tio umor, gađenje i očaj, abbć Gćvresin ga, kratkom ali odrešitom odlukom, 
šalje u trapistski samostan Notre Dame del ' Atre, gdje obavlja temeljito 
»čišćenje« svoje duše, veliku ispovijed kao zaključni čin svoga obraćenja, 

To je, u kratko, stvarni sadržaj romana, historija presudne prekret- 
nice u Životu, i kako nam je kod prijatelja sve ono milo što se tiče njihove 
ličnosti, a osim toga svaka konfrontacija sa historijskim činjenicama ponovno 
potvrđuje i utvrđuje pravi autobiografijski i autokonfesijski karakter ovoga 
djela, to je Dumesnil točno iznio sva lica, koja je Huysmans ovdje prikazao, 
točno opisao sva mjesta na kojima se roman odigrava i tim nepobitno doka- 
zao, da je Huysmansova literarna veličina u tom, što je ostao do kraja vjeran 
naturalističkom principu da crta samo po živom modelu, do kraja minuciozno 
i konsekventno, ali je taj princip prenio i na duševna stanja u vidu produbene 
i čiste duhovnosti, čega nije učinio ni mogao učiniti Zola. A u drugu ruku, 
veličina je Huysmansa kao čovjeka u tom, da je s rijetkim heroizmom vukao 
sve konsekvencije i u samom životiu ; a u taj heroizam pripada u prvom redu 
to, da nije žalio razotkriti i najtajnije niti svoje duše, da tolikima koji traže 
Istinu pokaže čudesni put, kojim je Milost osvojila srce čovjeka koji je ljubio 


Ljepotu nada sve. ; 
i DR LJUBOMIR MARAKOVIĆ 


uz pur 


ULOMAK IZ ROMANA »EN: ROUTE« 


n pripali cigaretu, pregleda predio kroz wagonska vrata; vlak je ju- 
() rio kroz polja povrh kojih su plesale, pri navali dima, telegrafske 
žice ; pejsaž je bio ravan, bez interesa. Durtal se namrgodi u svom kutu. 

— Dolazak u samostan me uznemiruje, promrmlja ; konačno nema tu 
nikakvih suvišnih riječi, ja ću se ograničiti na to, da pokažem ocu nadstoj- 
niku njegovo pismo ; ah! i zatim će se to samo po sebi urediti, 

On je, međutim, osjećao savršeno spokojstvo, čudio se da ne osjeća 
nikakvog straha, nikakve bojazni i da je čak skoro pun veselja; — zbilja, 
moj je valjani svećenik imao pravo, kad me je uvjerio, da ja unaprijed pred- 
stavljam sebi strašila. ,. i sjeti se oca Gćvresina; začudi se, da, otkad god ga 
je on pohađao, nije ništa znao o njegovim pređima, i da nije više prodro u 
njegovu intimnost nego li je to odmah prvi dan prodro ; uistinu, trebalo je 
samo da ga diskretno upitam, ali mi nije ta ideja nikad pala na um ; činje- - 
nica je da se naša veza isključivo ograničila na pitanja vjere i umjetnosti; 
ta neprestana rezerva ne stvara žarkih prijateljstava, ali ona sačinjava neku 
vrstu čuvstvenog jansenizma, koji nije bez draži, ' 

U svakom je slučaju taj crkvenjak jedan sveti čovjek ; on čak nema ni- 
šta od lukavog i rezerviranog ponašanja, koje ponekad imadu drugi sveće- 
nici. Osim nekoliko kretnja, njegova navika da protrlja sebi mišice u tkanini, 
da djene ruke u rukave, osim onoga veselog hoda unatrag kad to treba, osim 
nevine navike da upliće u svoje izraze latinštinu, on ne podsjeća ni na kret- 
nje ni na nesuvremeni govor svoje subraće, On poštuje Mistiku, puno pje- 
vanje ; on je izvanredan ; onako, kako je on mene odabrao neka i on bude 
brižno odabran od neba! ' 

— Ah eto! ali, pogledajmo, mi moramo dokrajčiti, uzdahne, gledajući 
u svoj .sat, ja počinjem biti gladan ; hajde da, dobro je ; kroz jedan četvrt 
sata mi ćemo biti u Saint-Landryu. 

Pročisti vagonska stakla, pogleda polja, koja su bježala i šume, koje su 
brzo prošle, popuši cigaretu, digne svoj puini kovčeg iz mreže, stigne napo- 
kon na stanicu i siđe, 

Na istom trgu gdje se dizao mali kolodvor, prepozna gostionicu, koju 
miu je redovnik naznačio. On nađe u kuhinji neku dobru ženu, koja mu reče : 
— Dobro je, gospodine, sjednite, upregnut će se kočija dok vi ručate. 

On se najede nemogućih stvari, dao je sebi donijeti teleću glavu, zaborav- 
ljenu negdje u kablu, splasnutih odrezaka, povrća zacrnjela od soka tave. , 
U raspoloženju, kakvom je bio, on se pozabavio “tim gadnim ručkom, dao 
se na ono malo vina koje mu je grizlo grlo, popije, rezigniran, kavu koja je 
ostavila na dnu šalice talog poput zemlje sa vrijesišta, 

Zatim se uspne na jednu kočijicu, kojom je upravljao neki mladić i, 
trbuhom bliže zemlji, konj krene kroz selo i dospije u polje. 

Putujući zapita kočijaša za nekoliko obavijesti o trapističkom samo- 
stanu ; ali taj seljak nije znao ništa ; ja idem tamo često, reče, ali ne ulazim. 
Kočijica ostaje ispred vrata ; a onda, Vi me razumijete, ja Vam ne bih znao 
pričati. ' 

Oni su jurili, za vrijeme jednog sata, po putovima ; zatim seljak pozdravi 
bičem nekog cestara i obraćajući se Durtalu reče : 

— Govore da im mravi jedu utrobu. 

A pošto je Durtal tražio razjašnjenje : 

— Da, tako je; oni su uvijek prignuti, ljeti, trbuhom u sjeni. 

On ušuti. 

Durtal nije više mislio ni na što; on je razmišljao, pušeći, dok ga je - 
drndanje kola zaglušivalo. ' 

Na koncu drugog sata, oni zađoše duboko u šumu. 

— Da li se približujemo < 

— O, još ne! 

— Da li se opaža u daljini samostan < 

— Ne! — treb1 ga imati pod nosom da ga se uzmogne vidjeti ; on je 
u dolini, na koncu drvoreda, znate, reklo bi se kao tu — reče seljak pokazujući 
put, sav opkoljen šumom, kojim su baš prolazili. ' 

= — Eto baš neko dolazi, reče, pokazujući neku vrstu lutalice, koji je 
prolazio velikim koracima kroz mladu šumu. ' 

I on razloži Durtalu kako svaki prosjak ima pravo da se nahrani i čak 
da prespava u trapističkom samostanu. Daje mu se obrok, koji i družba 
uživa i to jedno jelo uz sobicu brata vratara, ali se ne može ući u samostan. 

Durtal ga je pitao što misle okolna sela o monasima ; seljak se besumnje 
bojao da ne kaže kakvu nesmotrenost, jer je odgovorio : 

— Ima ih tu također, koji o tome ne govore ništa. 

Durtal se počeo dosađivati, kad, napokon iza nekog drvoreda, opazi 
“jednu golemu građevinu, koja se dizala pred njim. 

— Eto tu trapističkog samostana! reče seljak, koji pripravi uzde za 
silazak. Sa uzvisine, gdje se nalazio, Durtal je gledao krovove, promatrao 
je veliki perivoj, šume i ispred njih jedan zastrašujući križ, na kojemu je vi- 
sio Krist, k 

Zatim vizija isčezne, kočija proslijedi put kroz mlade šume, silazila je 
zavojitim stazama, a granje im je zastiralo pogled. 

Stigoše konačno, poslije laganih zaokretaja, do male postaje za kočije, 
na kraju kojega se dizao zid u kojemu su bila vrata ; seljak primjeti : 

— Dali je potrebno da se povratim sutra i da Vas potražim * 

— Ne. de 

— Onda Vi ostajete € — i seljak ga pogleda začuđeno, pokupi uzde 
i uspne se na kočiju, sf 

Durtal je ispred onih vrata stao kao utučen, s putnim kovčegom kod 
svojih nogu. Srce mu je tuklo jakim kucajima; sva.njegova sigurnost, 
sav njegov zanos skršiše se; on je mucao : što me čeka unutra € 

U jednom zamahu panike, prolazila je ispred njega strahovita staza 
. trapista : slabo hranjena tjelesa, iscrpljena od besanice, prignuta na kolje- 
nima po pločniku sate i sate; duša, drhćuća, prignječena punim šakama, 
upravljana vojnički istraživana, prekopavana do najmanjeg zakutka, duša, koja 
lebdi nad ruševinama svoje skršene egzistencije, kao neka izgubljena 
stvar; zatim dužina te okrutne obale, tišina tamnice, grozna šutnja gro- 
bova ! ' 

Bože moj, Bože moj, smiluj se meni! — reče on brišući sebi čelo. 

Makinalno baci pogled oko sebe, kao da očekuje kakvu pomoć ; putovi 
bijahu pusti a šume prazne ; nije se čuo nikakav šum, ni u polju, ni u trapi- 
stičkom samostanu. 

Treba se međutim odlučiti da pozvonim ; — i, slomljenih nogu, povuče 
lanac. de : ' 

Odjekne zvuk zvona, težak, zarđao skoro promukao .s druge strane 
vrata. ' a. 2 

Vrata se otvoriše i jedan ga veoma star monah, odjeven u oporo sivo 
kapucinsko sukno upita pogledom. : 

— Ja dolazim zbog mira i htio bih vidjeti oca Stjepana. 

Monah se nakloni, prihvati putni kovčeg i dade Durtalu znak da ga slijeđi. 

“J.K. HUYSMANS 


POSLJEDNJE NOBELOVE NAGRADE 


a IO, prosinca prošle godine sastao se u Stockholmu »Komitet Nobel- 
N Stiftelsens« za mir, Bio je prisutan švedski kralj i prijestolonasljednik, 

ministri, diplomati i učenjaci. Predsjednik komiteta sveučilišni pro- 
fesor Stang javio je imena dobitnika Nobelovih nagrada, Dobitnici su : prof. 
dr Otto Warburg (medicina), Erik Axel Karlfeidtt (literatura), dr Karl Bosch 
i prof. ing. Franz Bergius (kemija), Jane Adams i Nicholas Murray Butler 
(mir). Nije podijeljena nagrada za fiziku. Zbor je jakim pljeskom pozdravio 
ovaj rezultat. Historik profesor sveučilišta Halvad održao je iza toga pohvalni 
govor ističući zasluge Murraya Butlera za Kelloggov pakt. Ova svečanost 
podjela nagrada (podjelu obavlja švedski kralj) snimana je od nekoliko ton- 
filmskih reportera (Fox Movietone News, Paramount. Sound News, Ufa. 
Wochenschau). 

Mi ćemo ovdje donijeti par podataka o novim »Nobelovcima« i prikazati 
njihove radove u koliko to dopušta prostor i svrha lista. 

Dobitnik nagrade za medicinu, dr Otto Warburg je berlinski profe- 
sor sveučilišta, predstojnik Instituta za istraživanje stanica u biološkom 
odjeljenju njemačkog naučnog. društva »Kaiser Wilhelm-Gesellschaft zur 
Forderung der Wissenschaften« u Berlin-Dahlemu. Nagrada je podijeljena 
na temelju njegovih radova o fermentu disanja i o raku. ' 

Otto H. Warburg rodio se g. 1883. u Freiburgu kao sin poznatoga fizi- 
čara Emila Warburga. Pohađao je humanističku gimnaziju, te je kasnije 
studirao kemiju i doktorirao kod profesora Emila Fischera u Berlinu (dr. 
phil.), a iza toga medicinu kod profesora L. v. Krehla u Heidelbergu (dr. 
med.). Sada je Otto Warburg profesor biologije na sveučilištu u Berlinu 
te se bavi naročito studijem žive stanice. U tom smjeru posvetio je naročitu 

pažnju istraživanju raka te je kod svojih pokusa dobio vrlo osebujne rezul- 
tate, od kojih se dade očekivati ne samo novu teoriju o biti raka, nego 1 pri- 
mjene novih terapija ove »moderne« bolesti. Mr 

Od najvažnijih radova je njegovo otkriće t. zv. fermenta disanja. Da 
uđemo u samu stvar, koliko dopušta okvir lista i njegova svrha, razjasnit 
ćemo na primjeru pojam fermenta disanja. Uzmemo li na pr. slador pa ga 
pokušavamo zapaliti, ne će nam to uspjeti, no ako ga pospemo na pr. prahom 
pepela cigarete, slador će se zapaliti. Jasno je, da pepeo ostaje ne promije- 
njen, jer on je već sagoren te nema izgorivih sastojina. Tako pri ovom pro- 
cesu sagorijevanja sladora pepeo ostane nepromijenjen, ali utječe na pro- 
ces drugoga sagorijevanja. Za ovaj pepeo kaže se, da je u ovom slučaju bio 
kemijski katalizator. U organskim procesima postoji posebna grupa takovih 
katalizatora; a to su t, zv. fermenti. Warburg je otkrio da se tako 1 kisik, 
prije nego kod disanja živoga tkiva stupi u akciju, i sam aktivira posebnim 
fermentom disanja, a taj se nalazi u živom staničju. Prema radovima D. 
Keilinsa izgleda, da je ferment disanja identičan sa indofenoloxidasom te 
»in vivo« služi oksidaciji cytochromosa,' 

Warburg je precizno mikroskopski pratio i promjene materije kod sta- 
nica raka za vrijeme njihova disanja te je upravo u tom smjeru došao do 
važnih zaključaka. : 

Danas se naime smatra, da kod raka postoji promjena metabolizma 
(promjena materije u organizmu), kojase naročito osjetljivo izražuje poja- 
vom raka. Za pojavu raka važne su ove tri promjene : opća promjena, pro- 
mjena u organizmu, lokalno djelovanje 1 dispozicija. Proučavanjem kemij- 
skih promjena u tkivu oboljelom od raka dokazano je, da u oboljelim stani- 
cama biva povećana fermentacija, koja se izrazuje povećanom glikozom 
i proteolizom, a smanjenom oksidacijom. To poremećenje disanja stanice 
raka prvi je sasvim jasno i lijepo dokazao upravo Warburg. Po Warburgu 
stanice raka oskudijevaju na kisiku. Iz toga se zaključuje, da sve one stanice, 
koje iz bilo kojih razloga ne dobivaju dovoljno kisika mogu oboliti od raka, 
Smanjenje proteolize u stanicama raka ispitivao je još pred 25 godina ber- 
linski profesor Blumenthal. Zahvaljujući novim istraživanjima prof. War- 
burga sada je cijelo pitanje puno jasnije. Usprkos svim naporima iz sta- 
nice raka još nije mogao biti izdvojen nikakav virus (otrov), koji bi mogli 
smatrati za uzročnika raka, 

Što se tiče praktičnog liječenja za sada se može govoriti još samo o 
operaciji i zračenju ili o kombinaciji zračenja i operacije. U neoperabilnim 
slučajevima raka rabi se samo zračenje. Svi dosadašnji pokušaji medika- 
mentoznog liječenja ostali su bez rezultata. Sve ostalo pak ne počiva na ni- 
kakvoj naučnloj podlozi, na nikakovim dokazima... 

' Normalne stanice raka pokrivaju potrebe energije samim disanjem. 
Uzimlju kisik, izdišu ugljičnu kiselinu. Samo ako im se oduzme kisik, ako 
ih se guši, prelaze u drugi proces, a to je mjera nužde. One vriju, Time i pro- 
padaju. To je karakteristično stanje stanica raka, Što je dakle za zdrave 
stanice smrtna borba, za stanice raka predstavlja normalno stanje. Stanice 
raka mogu doduše i normalno disati, ali to disanje je ipak nadmašeno vrije- 
njem. Utvrđenje fundamentalne razlike između izmjene plinova normalnih 
i canceroznih (rakom oboljelih) stanica bilo je odlučno za podijeljenje Nobe- 
love nagrade. Od ovoga otkrića možemo se nadati i praktičnim dobicima u kli- 
ničkoj praksi. Istraživanjima na raku ljudi (udisanje određenih smjesa plina: 
Fischer-Wazels, izazivanje izvjesne upale : Solmann) nije se došlo do kraja, 

No Warburgovi rezultati o biti raka su i na čovjeku već utvrđeni (P. Rona 
i W. Deutsch). Još je pitanje vremena, kakove će praktične posljedice imati 
i primjena Warburgovog fermenta disanja. 

* 


Nobelovu nagradu za li teraturu dobio je švedski pjesnik Erik 
Axel Karlfeldt, koji je umro na 8. travnja o. g. Povodom ovoga izbora po- 
krenuta je čitava kampanja ne samo. u Švedskoj nego i u cijelom svijetu. 
Kritičari su napali švedsku akademiju znanosti u Stockholmu, koja je dodije- 
lila najveću literarnu svjetsku nagradu od 2,598.000 dinara pjesniku, koji 
je već — umro. 

Mađutim u vezi sa statutima, švedska akademija nije prekoračila volju 
osnivača ove nagrade, jer je pisac Karlfeldt još za života bio predložen za 
nagradu. Razlika je samo u tome, što će pjesnikovi nasljednici, a ne sam on, 
primiti ovogodišnju nagradu. ' 

Karlfeldt je treći švedski pisac, koji je dobio Nobelovu eni: Nje- 
govi su prethodnici : Selma Lagerlčf (1909.) i Verner v. Heidenstam (1916.). 

Smrt pjesnika Karlfeldta izazvala je veliko uzbuđenje u skandinavskim 
zemljama. U inozemstvu pak ona je prošla nezapažena. U Evropi se sa ču- 
đenjem saznalo, da je ove godine nagrada dana, držeći se lijepe tradicije, 
koja je stara već četvrt vijeka, književniku koji je u Skandinaviji nosio na- 
ziv »kneza pjesnika«, a za kojega se u inozemstvu nije ni znalo. 

Život Erika Axela Karlfeldta je jednostavani lijep kao neka Andersenova 
. priča. Rođen je god. 1864. u Folkirni kao sin imućnog seljaka. Za rane mla- 
dosti pokazivao j je naklonosti prema iiauci, i, mjesto da krene Stazama svojih 
predaka, uputio se akademskoj karijeri, On je kasnije ovo svoje odvajanje 
od zemlje smatrao: u dnu duše kao izdajstvo prema seljaštvu. 

Karlfeldt je pisao : Šoa 

»Pređi moji, ja vas vidim u satima snova,.— I moja duša je “tada puna 
boli i nježnosti. — Iščupali su me, kao biljku, sa zemlje, koja me hranila ; 
— Malo nevoljko, malo sa pristankom, ja sam iznevjerio vašu stvar.« 

Mladi otpadnik je učio, postao profesor (1903.), bibliotekar u Stock- 
holmu, Konačno je sve svoje slobodno. vrijeme posvetio pjesništvu. Šved- 
ska akademija znanosti i umjetnosti u Stockholmu izabrala ga je god. 1904. 
svojim č anom, a od god. 1907. je njezin stalni sekretar. 


Njegova poezija je u Švedskoj neobično popularna. Cijeli narod j je u njemu 
vidio vjernog tumača svoga ideala. Sav zadojen prošlošću stvorio je ličnost 
Fridolina u kome svaki Skandinavac pomalo vidi sebe. 


Evo njegovih glavnih zbirka pjesama: »Vildmarks-och karleksvisor 
(1895.), »Fridolins visor« (1898.), »Fridolins lustgard« (1901.) »Fridolins 
poesi« (1901.), »Flora och Pomona« (1906.). Nema u Švedskoj čovjeka, koji 
ne zna za Fridolina, glavnu Karlfeldtovu tvorevinu. Fridolin predstavlja 
najljepše osobine svoje rase i spaja nacijonalnu kulturu s ljubavlju prema 
zemlji. Pjesnik je ovako protumačio: svoga: junaka : 


»Fridolin je ime jednoga starog studenta, seljačkog porijekla, koji se 
vratio svome obiteljskom ognjištu, kada mu se učinilo privlačivim da kopa 
zemlju iza kako je prije toga kopao po knjigama. Ova promjena u životu 
imala je kao posljedicu, da Fridolin nije više znao kome svijetu zapravo 
pripada,« 

Karlfeldt je seljački sin, koji je ostao građanin i kao takav još jednom 
. osjetio, da ga zemlja zove. 

Mnoge njegove pjesme su uglazbljene i dai poznate i raširene kao po- 
pijevke, Najviše je njegovih stvari komponirao Grieg. 
Za vrijeme svjetskog rata je pjevao alegorijski o ratu i to u mitološkim 
slikama. Kasnije opet prelazi svojoj poeziji sela i opjevao je rođenu grudu. 
*& 


Dok je prošlih godina Nobelova nagrada za kemiju podijeljivana 
učenjacima Čiji je rad prvotno od teoretskog interesa i tek se u drugom redu 
može primijeniti u velikom pogonu, ove godine je nagrada podijeljena među 
dva njemačka kemičara čije je glavno radno područje velika kemijska indu- 
strija. Kemikalije za koje su oni našli nove tehnološke postupke proizvode 
se u količinama od stotine hiljada tona. To je dr Karl Bosch i prof. Bergius. 


Dr Karl Bosch, je sada generalni direktor velikog njemačkog poduzeća 
»L.G. Farbenindustrie A. G.« Rođen je god. 1874. u Kolnu, Otac mu je tuimao 
instalacijono poduzeće. Time se možda može i tumačiti njegov veliki talenat 
za razumijevanje biti aparature, Studirao je Tehničku visoku školu u Char- 
lottenburgu i u Leipzigu. God. 1899. stupio je u tvornicu anilina isode u 
Ludwigshafenu. Tu je do god. 1914. postao direktorom, a 1916. član ravna- 
teljstva, dok god. Ig19. nije postao 1 predsjednikom ravnateljstva. 


Njegovo veliko djelo je postupak tehničkog dobivanja amoniačkog 
plina iz dušika i vodika. Na usavršenju radio je prije v. Haber, Mittasch, 
Rossignol i mnogi drugi, ali potrebnu aparaturu pronašao je upravo Bosch, 
Treba samo uočiti poteškoću, da se tu radi o temperaturama od 450 stupnjeva 
i o pritisku od 200 atmosfera pa će biti jasno, da je bilo mnogo tehnoloških 
zahtjeva. U Merseburgu je god. 1916. p6stavio svoju prvu napravu, koja 
je funkcionirala. Godine 1916. proizvodila je već dnevno 250 tona amonijaka. 
Ova tvornica zajedno sa još jednom u Oppau proizvodi toliko amonijaka, 
da više nije potrebno Njemačkoj uvoziti čilensku salitru. 


I radovi profesora Bergiusa se tiču tehnologije procesa pri velikoj tem- 
peraturi i pritisku. On je naročito poznat radi svojega postupka t. zv. hi-- 
driranja mrkog i kamenog ugljena, koji se po njemu i zove »berginovanje« 
(Bergin-Verfahren). Temeljna ekonomska misao kod toga leži u ovome: 
neka se velike količine ugljena s kojima raspolaže Njemačka, pretvore u te- 
kuće ugljikovodike da se tako oslobodi stranog uvoza benzina i ostalih frak- 
cija mineralnih ulja. Bergiusu je zaista i uspjelo naći tehnološki ispravan 
postupak, koji je osim toga i ekonomičan. Iz relativno slabo hidriranog pri- 
rodnog ugljena uspjelo je pod visokim pritiskom i uz veliku temperaturu 
dobiti iz krutaka ugljipovodike u tekućem stanju. Ti su ugljikovodici važna 
i potrebna goriva pogonskih strojeva na eksploziju. Sami pokusi, koji su 
izvedeni za ove radove od godine 1921. stajali su. 140 milijuna njemačkih 
maraka. Prije se pokušavalo obrađivati pastu od ugljenog praha sa uljem, 
ali se pokazalo, da je nemoguće napraviti za to izdržljiva napravu, koja bi 
bila trajnija. Osim toga je proces bio vrlo zaobilazan, spor i skup. Sada se 
uzima kao polažne produkte smeđi ugljen i t. zv. »švelovano« ulje. U samoj 
jednoj tvornici već se sada godišnje na taj način hidrira par stotina hiljada 
tona sintetskog benzina. Tako se već može zaključivati, da će Njemačka u 
dogledno vrijeme moći na ovaj način pokriti sve svoje potrebe mineralnih 
ulja. 

Još jedan postupak, koji ima veliki izgled u budućnost maknuo je na- 
. prijed 47-godišnji »nobelovac«. To je obrađivanje šećera iz celuloze drveta, 

“Bergius je upravo malim dodavanjem lakih ulja, benzina ili benzola dobio 

za sada zadovoljavajuće količine »drvnogaj šećera«. Samo ovaj postupak 
nema za sada većeg tehničkog značenja. 

Do sada su od 28 podijeljenih Nobelovih nagrada za kemiju Nijemci 
dobili 15 cijelih nagrada, 

U privrednom, tehničkom i naučnom životu se prosuđuje sa različitim 
opredjeljivanjima za neke od ovih životnih djelatnosti, već prema osobnom 
stavu, ali nitko ne može u stvari švedskoj akademiji nauka opovrći dobre 
i ispravne motive pri ovom opredjeljivanju komiteta za podijeljenje nagrade 
za kemiju. Stvaralačka veličina ne leži naime samo u teoretskim mislima, 
Ako ne ćemo da i teorija našega vremena ostane siva (kao što bi rekao Goe- 
the) onda treba upozoriti i na Boscha 1 Bergiusa, jer su i njihovi radovi na 
životnom stablu ovoga stoljeća jednako vrijedno plodovima uma, a ne možda 
kakvog manje vrijednog mehanizma, 

Konačno, kad je riječ o posljednjim dobitnicima Nobelove nagrada 
treba da spomenemo prigovor, koji je izrečen te udara na kontradiktornost 
u ovoj odluci Švedske akademije, koja bi imala prvotno imati na očima 
ideje mira. Napada se da su kemički pronalasci, koje su dotjerali Bosceih, 
Bergius upravo ratni; jer da služe njemačkoj kemijskoj industriji, koja se 
čitava za malo vremena može pretvoriti u tvornice najotrovnijih ratnih 
smrtnih plinova. Ovom primjedbom se može tako oboriti svaki pozitivni 
korak egzaktnih nauka, jer se svi pronalasci pa 1 oni najbezazlenije naravi 
»in ultima linea« mogu upotrijebiti kao negativan elemenat, S time ne bi 
daleko doprli. Jasno je, da se kemijske tvornice u Njemačkoj, kao 1 drugdje 
mogu pretvoriti u tvornice ratnih plinova, ali što ćemo # Ne znači da ih radi 
toga treba sve razoriti. Drugo je pitanje, kako će čovječanstvo moralno uz- 
napredovati da se samo očuva toga negativnog koraka, kojim se ruše radovi 
dugih napora cijelih generacija. No i sama Nobelova fundacija ima načina 
kako da nagradi rad na pacifizmu i za ideje mira. 

Pri zadnjem podjeljivanju nagrada za mir Nobelova fundacija je bila 
u velikom oklijevanju te je izgledalo kao da ove godine i ne će biti podijeljena 
»mirotvorna« nagrada. Kandidati favoriti (grof Coudenhove-Kalergi, prof, 
Domaschke 1 dr.) nisu izašli. Nagrade su dobili lanjski kandidati : Jane Ad- > 
damsova i N. M. Butler. Drugi kandidati nagrade bili su redom političari 
(Hoover, Mac Donald, Gandhi 1 drugi), a kod tih je teško naći »nekompromi- 
tirani« i čisti pacifizam, jer on može biti takav samo kod teoretičara ili onih 
koji su inače, recimo, socijalni. Addamsova je takova, jer je žena, a Butler 
za to, jer je na položaju, koji zahtijeva da čovjek bude pacifist (Carnegie 
Institution !) 

Jane Addamsova rodila se g. 1860. u Cedarville (New., U. S. A.). Godine 
1889. osnovala je zajedno sa Ellen Starovom socijalno naselje »Hull House« 
kod Chicaga. Jane Addams se mnogo bavila praktičnim socijalnim pitanjima, 
a naročito je radila na području borbe protiv tuberkuloze među najširim 
slojevima. Organizirala je stanice za zaštitu djevojaka od trgovine bijelim 
robljen. Istakla se i na političkom polju kao pobornića za prava žene. Go- 
dine IgI5. bila je predsjednica internacijonalnog ženskog kongresa u Haagu. 
Pred par godina izabrana je za predsjednicu Internacionalne ženske lige 
za mir 1 slobodu. 

Nicholas Murray Butler rodio se god. 1862. u Elisabeth (N. Y., U. S. A.). 
Studirao je pedagogiju te je od godine 1885. djelovao na raznim sjevero- 
američkim sveučilištima. Godine 1902. imenovan je rektorom Columbia 
University u New Yorku a taj položaj uz profesuru filozofije još i sada održaje, 

Kao predsjednik »Carnegie Endowmentfor International Peace« u New 
Yorku poznat je sa svoje propagande za svjetski mir. Kao jedan od vođa 
republikanske stranke uživa Butler u Americi veliki ugled. Glavna su. mu 
stručna djela : Monographs on Education in the United States (2 Vols. Al- 
bany, 1900.), Meaning of Educatio (New York, 1907.). Butler izdao je od 
god. 1891. »Great Educator's Series« te »Teacher's Professional Library« itd, 
Nagrada za fiziku nije podijeljena, jer, izgleda, nije bilo nijednog 
istaknutijeg kandidata. Lani je nagradu za fiziku dobio Indijac profesor 
sveučilišta u Calcutti C. V. Raman. Za ovu godinu preostali su kandidati 
od prošle godine, ali su to bili samo Nijemci, pa se komitet boji kritike da 
navodno favorizira njemačke stručnjake, koji, kako vidimo svake godine 
nose milijune iz Nobelovog fonda, D. U 


NEŠTO ZA PODNE 


POSVEĆENO JEDNOM MRTVOM RADNIKU 


koji živi od uspomene na lijepe, preživjele dane. Magla se vuče. kraj 

bijelih radničkih koliba, kao da hoće oprati zamaglene prozore, što ih 
valjda lijenost stanovnika nije htjela: Tiho spavaju još ljudi. Vani se budi 
život grada. Mljekar se javlja prvi te je dovezao mlijeko pred mljekaru, a 
pekar će naskoro sa svojim pecivom. — Da — Svako jutro se oni provezu 
tuda i svako jutro voze. — Da nahrane. — Da. Da zarade, To je ono zašto 
voze. 

Ljudi spavaju. — Snivaju još o boljoj i ljepšoj kući. — O kruhu, — Novcu, 
— Zaradi, : ' 

Čuje se plač djeteta. Valjda je gladno € Ne! Bolesno je. Osjeća maglu. 
Kašalj mu ne da spavati. Ura zvoni 6 sati. Znak, diži se i spremaj se, Cijela 
kuća romoni. I podrum je oživio od ljudi. Podrum nema prozora — nema 
sunca — ni zraka ; ali ipak ima ljudi. — Oni se dižu tmurni. Teško dišući, 
kao da ponavljaju pjesmu, zujanje, škripu stroja, koji im je jedini prijatelj 
kroz dane, 

Žene spremaju jelo — zajutrak — i režu sebi, mužu komad crnog kruha 
isira u rupčić, To za utaženje gladi. Za podne. — Ne ručak, — Samo za podne, 
A i djeca što ostanu sama kod kuće i ona imadu nešto — nešto za podne. — 
Uto se čuje gromki zvuk. Da, to-je glas, zvuk tornja novodobnog hrama — 
zvuk sirene — dimnjaka. Zove robove. Zove ih da pomognu svojim drugo- 
vima — svome vjernom prijatelju — stroju. 

Dim suklja. Diže se uvis, kao bogougodna žrtva — stroja — mesa — krvi 
i opet stroja. — Duše nema, — Stroj je nema. A meso € Zar dim ne ide uvis € 
Duša ide u vis. Nestaje je. Sagorijeva u dimu. Samo se čuje šum i buka stro- 
jeva. To strojevi rade, Strojeve pokreću strojevi. A duše tu nema s 

Ha! Tamo je nastala piska — vika — zgražanje. — Ljudi! Jao! U po- 
moć! Stroj dalje radi. Iznesli su čovjeka i on šuti. Šuti kao stroj bez kotača 
— slomljen. Zdrobio mu remen ruku i bacio ga u zid. Smrskao mu glavu. — 
Drugovi ga samilosno gledaju. — Tješe. — Poslovođa mahne glavom. Iz- 
nesite ga na polje. Pošaljite u bolnicu. — Na njegovo mjesto dovesti dru- 
goga. — Novoga. Sa dušom. Takovi su najbolji. Ljepše dim suklja i stroj 
ljepše radi, kao da voli mlade — dobre — svježe prijatelje. — Podne je. — 
Svi imadu — nešto za podne. — Zavezano u zamazane rupčiće. Ta čemu 


N astalo je pravo jesensko jutro. Jutro što naliči smijehu snuždena starca, 


I9I 


"| O ee 


će biti čisti € Ne škodi ! Zar bolest stroju škodi # Dim je ljepši, ako je čađavi 
zagasite boje. 

Sjeli ljudi — gdje koji. Slasno žvaču kruh i misle — tiho misle. — 
Misle na djecu — ženu, — Ta i oni rade u drugoj tvornici, I oni imadu — ne- 
što za podne. Sumnja se vrze gdje kojemu po licu. I danas je jednome ostao 
zavežljaj — kruh i sir — za podne, a nije ga okusio. Bog zna kako je njima. 
— Dim se diže. — Strojevi se žure, — šume, a remenje leti, — Okreće kotače. 
Kako dugo “ — Dugo, još dugo — dok još koju žrtvu ne uhvati, kao pauk 
muhu u svoju mrežu, I još dalje. — Njima ne smeta. Oni se vesele svježem 
— mladom društvu. Sirena trubi. — Strahovit glas — pun srdžbe. Zove ro- 
bove bez duše i one sa dušom. Da dođu, jer strojevi već šume. 

Tek kad sumrak nastane, kad su već izblijedila lica, — lica ljudi, što 
ručali nijesu, — kad su i strojevi već umorni od bezglavne žurbe — javlja 
se truba : Da je za danas dosta, 

Da, 

Svaki odahne — na sretnom danu, što je prošao. A čemu se vesele “ 
Noći # Počinku € Da! Ovi ljudi zaista nemaju duše, srce, jer se noći vesele, 
Za njih je sada lijepo. Vesele se zori mjeseca — mrkoj noći. Tamo iz druge 
tvornice idu žene, Je li i njegove ide tamo # Da... Ide. Ide da skuha večeru 
— ili nešto za večeru, 

Sad oživljuju kolibe — podrumi — tavani — suše — staje, gdje žive, 
jedu i spavaju ljudi — ljudi što rade, da steknu — nešto za podne. — To su 
mali — veliki, mladi — stari, muški — ženski, 

U jednoj kolibi plače žena i dvoje djece. — To valjda plaču za onim, 
što su ga odveli u bolnicu. — Plaču “ Zar ti ljudi srca imadu jedan za drugoga. 
Ili možda plaču, da pokažu kako žale za hraniteljem — ocem. Zar će možda 
strojevi stati “ Ne. Zar možda mogu i strojevi plakati € — Plaču samo ljudi, 
što dušu imadu, A ovi ipak plaču. Ovi dakle nijesu izgubili plač — srce i dušu. 
Da. Ovi su valjda još svježi, još nisu potpuni prijatelji stroja. — još rado 
ne slušaju zvuk sirene. Za njih je još ljepša pjesma, što ih skladno pjevaju 
zvona na obližnjem tornju. Ovi još šapću svaku večer — Ave Marija. — Da, 
ti ljudi još srca imađu — zato i plaču. i 

PETROVA GORA LEPOGLAVEC MARKO 


SLUTNJE 


Sinoć su se, sestro, po brdima našim 
sumorno i teško povijale magle. 
Sinoć su mi misli bile pune slutnje, 
drhtave i kratke kao kiše nagle., 


Sinoć su, čuj, sestro, neke crne ptice 
obletile tri put oko kuće naše, 

i zamakle u noć... I vrbe su sinoć 
drhtale nad vodom, kao da se plaše,. 


A djevojke neke kod naše fontane 
stajale su dugo kao očarane... 
Plakao je netko u selu. Ko u jeki 


čuo mu se odziv... kažu dječak neki, 
jedinac u majke, istrošenih pluća ' 
umro je u selu u tiha svanuća... 

— BUDIMIROV --> 

SOCIJALNA ZADAĆA SLAVENSKIH KATOLIKA 


ODLOMAK IZ PREDAVANJA NA III: KONGRESU KATOLIČKIH AKADEMIČARA I 
SENIORA U BRATISLAVI (ČEHOSLOVAČKA) DNE 4.—II. SRPNJA 1931. 


Vi pola stoljeća nema pitanja, koje bi naprezalo jače ljudski duh od 


socijalnog pitanja. Ono je danas bez sumnje glavno pitanje i kod sla- 

venskih naroda, Sve je slavenske narode danas udarila dosta teška 
agrarna kriza, kojoj ne mogu naći uspješnog lijeka. Postepena, ali dosta 
brza industrijalizacija slavenskih zemalja još više doprinosi stvaranju velike 
mase siromašnih beskućnika pokraj nekolicine bogataša. Racionalizacija 
prouzročuje prebrzo ogromno siromašenje obrtničkog staleža. Prema tome 
poprima i kod slavenskih naroda socijalna kriza sve vidljivije oblike. 


Stoga je očito, da je i narodna i vjerska dužnost svakog kršćanina, da 
učini sve, što može, za ublaženje socijalne bijede i za stvaranje novoga so- 
cijalnog poretka, koji je zacrtao Leon XIII. socijalnom enciklikom »Rerum 
Novarum«. 

Napose je potrebno, da se istakne potreba socijalnog rada iz vjerskih 
razloga. 

Već je po sebi jasno, da se u velikoj socijalnoj bijedi skoro ni ne mogu 
obdržavati moralne zapovijedi i da je u takvim prilikama i pravi vjerski 
život skoro posvema nemoguć. Osim toga zapaža se u svakom slavenskom 
narodu veća ili manja protuvjerska propaganda. Sva ta propaganda, ili barem 
veći dio njezin, počiva na gospodarskim temeljima. Puno uspješnije nego ikoja 
hereza uvlače se danas i neopazice materijalističke ideje u najmanja mje- 
sta i k najjednostavnijim ljudima. U novinstvu, u modi, u zabavama i javnim 
priredbama vlada duh materijalizma, koji je posve protivan duhovnim tež- 
njama srca, Svijet, u kom se danas krećemo, u glavnom je tako materijali- 
žovan, da se i kod najvjernijih i najpriprostijih katolika zapaža pogibao, 
da u svome mišljenju i djelovanju poprime barem štogod od poganskog 
duha. 

Povrh ovoga nezamjetnog uvlačenja praktičnog materijalističkog duha 
među katolike, bore se danas protivnici Crkve proti nje baš u ime gospodar- 
skog napretka i pod firmom podizanja siromašnih slojeva. Silne svote troše 
se na prosvjetna, karitativna 1 socijalna poduzeća, u kojima se ljudima pruža 
socijalna pomoć baš u namjeri, da ih se zadoji idejama protivnim Crkvi, 

No protivnici Crkve idu i direktno za tim, da katolike stave u direktnu 
gospodarsku ovisnost, i tako zarobe njihove duše u vjerskom pogledu. Da- 
nas su se udružili svi protivnici Crkve, makar se u socijalnom pogledu 1 te 
kako razilazili, da provedu materijalizaciju svijeta i da ga što više otmu 
ispod utjecaja Crkve. ' 

Opaža se doduše silan utjecaj katolicizma, ali danas više nego ikada 
nastoje protivnici Crkve, da taj utjecaj smanje i dokinu. Komunizam ima: 
najviše uspjeha baš radi toga, što Crkvu označuje nosilicom kapitalističkog 
poretka. S druge strane se i liberalni kapitalizam daje u službu komunizmu. 

. Razlog tome zajedničkom nastupanju kapitalizma i komunizma nije samo 
dobitak, za kojim ide kapitalizam, Taj razlog je puno dublji: On je vjer- 
ski. Kapitalizam ne će da stavi svoj kapital na raspolaganje Crkvi i njezinoj > 
borbi protiv komunizma. Ne će zato, jer zna, da bi ojačanjem katoličkih 
ideja u svijetu nestalo i kapitalizma kao liberalnog gospodarskog sistema. 
Udružuje se s komunizmom, jer mu to zasada nosi dobitak a s druge strane 
znade, da bez provedbe kršćanskog bratstva nema jednakosti pa će razmjerno 


193 


malen broj kapitalista valjda ipak moći da se održi i kroz prelazno doba 
iza sloma boljševičkog gospodarstva, koji očekuju. 

I upravljači mnogih država, na pr. Meksiko, Španija zadahnuti načeli- 
ma liberalnog etatizma, nastoje da Crkvu što više skuče, napose u pitanju 
odgoja, i da na taj način održe na vlasti u svijetu razorne ideje liberalizma, 
U današnjim prilikama država i ima silan utjecaj, jer danas je svatko o državi 
i te kako gospodarski ovisan. 

Možda Crkva nikada do sada nije imala ovakovih protivnika i možda 
Joj borba nije bila nikada tako teška. Zato je nažalost posve istinita riječ 
sv. Oca u enciklici »Quadragesimo anno« kad kaže: »Stoji nam naprotiv 
svijet, koji je većinom danas pao u poganstvo«, Činjenica je, dai kapitalisti, 
a 1 ogromna masa siromašnog svijeta u današnjim prilikama pada sve više 
u poganstvo, ne toliko radi osvajalačke moći krivih bezvjerskih ideja, koliko 
radi gospodarske zarobljenosti u pandžama bezdušnog kapitalizma, ili pre- 
tjeranog kolektivizma. 

Danas je socijalna i gospodarska ovisnost jedno od glavnih sretstava, 
kojima se protivnici bore protiv Crkve. Ta je ovisnost tako velika, da je da- 
nas nemoguće uspješno u vjerskom duhu djelovati na mnoge narodne slojeve. 
Skoro najveći dio inteligencije, a za njom i drugi staleži moraju danas radi 
gospodarske ovisnosti da sami stoje pod Crkvi protivnim utjecajem da svoju 
djecu daju odgajati u duhu protivnom vjeri 1 Crkvi, 

Hoćemo li u takvim prilikama da uspješno djelujemo u vjerskom pog- 
ledu, mora da podlogom svakoga našega rada bude soci j alno jača- 
nje katolika. Gdjegod dakle možemo, dužnost je naša, da stvaramo 
slobodne katoličke socijalne jedinice 1 organizacije, jer jedino takovi socijalno 
neovisni ljudi moći će da dosljedno žive po kršćanskim načelima, Naše orga- 
nizacije moći će istom tada da uspješno brane Crkvu, ako u njima skupljeni 
članovi budu što bolje socijalno osigurani 1 neovisni. 

Danas smo dakle iz dubine savjesti dužni iz vjerskih i narodnih razloga 
uložiti sve sile u socijalni rad. I naše vjersko djelovanje mora biti eminentno 
socijalno, baš u tom smislu, što svoj organizovani vjerski rad moramo odmah 
u početku graditi na socijalnoj podlozi, i to u smislu socijalnog i karitativnog 
potpomaganja svih siromašnih slojeva. Stoga mora naša akcija odmah u 
svom osnovu da nosi dvije oznake : jednu idejnu t. j. širenje katoličkih ideja 
u dušama, a drugu socijalnu, t. j. svima, kojima nosimo svoje ideje, ne ćemo 
samo da dajemo svoje ideje za dušu, nego ćemo ih 1 potpomagati u svim 
njihovim potrebama, a od onih, koji sami ne trebaju socijalne pomoći, tra- 
žit ćemo, da sami skupa s nama socijalno rade. 

Katolička slavenska inteligencija mora da u svim slavenskim narodima 
stvori katoličke socijalne pokrete, u koliko takovi još ne bi u kojoj zemlji 
opstojali, Ona mora da izgradi jake socijalne i 1 karitativne organizacije, koje 
će svojim primjerom i radom, bilo privatnom inicijativom, bilo sudjelova- 
njem u javnom radu države, pokazati put i odlučno sudjelovati u riješavanju 
socijalnog pitanja i stvaranja novog socijalnog pokreta, kako ga je zacrtala 
enciklika »Rerum Novarum«. U duhu te enciklike moramo s milošću Božjom, 
sa svojim naporima ostvariti poredak, u kom će prvo načelo biti, da je u 
čovjeku glavno duh, kojem treba osigurati sreću na ovome i na drugome svije- 
tu, i dosljedno da je nužno čovjeku stvoriti takovih i toliko materijalnih 
dobara, koja će zvati svojima, i po kojima će moći, da se mirno ioni njegovi 
odgajaju 1 usavršuju, "da budu dobri 1 sretni članovi društva 'i da postignu 
svoju vremenitu i vječitu svrhu. DR MATIJA PETLIĆ 

ad se spusti sveti večernji suton nad bijela kandila jorgovana i ba- 

gremi rasklope svoje grozdove, onda nastane mir i smiri se burno ku- 

canje dana u sjeni mladih kestena. 

A stari zvonar popne se na brežuljak i uđe u zvonik | za čas se prospu 
zvukovi iz malog zvona. 

I onda dolazi čas svete meditacije: iz dalekih gora spusti se vjetar i zanjiše 
kandila bagrema i napuni se sve mirisom ; stari borovi spuste visoke glave 
i u otajstvenom šumu čuje se pokajnička molitva. 


REVOLUCIJA U ŠPANJOLSKOJ 
Jedan isusovački Kolegij koji su zapalili anarhistički elementi 


Iz daljine dolazi noć i Šuti: razmišlja o prolaznosti svega; a kad se iza 
gora pojavi pun mjesec i povješa po lipama srebrne trofeje, sakrije se i noć 
u duplja akacija i čeka čas, kad će oblak zastrti srebrni pladanj, da onda ona 
istrči i posrče sav nektar cvijetnih grozdova. Nestašna noć. 

I onda cilikne malo zvono »za duše« i svi borovi i jele poniknu još dublje 
i iz mrkih sjena čuje se duboki »De profundis«, 

I ovo je najsvetiji čas, kad i starom zvonaru zadrhšće ruka, a i daleki 
Orion čudno trepti... 

A onda prođu mimo ljudi i netko se grohotom nasmije. — Sve se napuni 
gorkom ironijom: stari borovi žalosno zamrmore i zaklope se bagremi i snuždi 
se noć i problijedi mjesec, a čisti d-dis zvona završi u tihom i prestrašenom 
molu... 

I ujutro bude na cvijeću krupna rosa kao suze, M. PALJUG 

NJEGOVA SUZA 


Jutros je gradskim ulicama u ophodu prošao Krist 
Prosipljući obilno blagoslove svete 
Na — prazan asfalt... 


Dobro je srce sijedog biskupa prestalo da bije 
I ruke mu zadrhtaše kao list na riječnom viru, 
Jer je u njima proplakao Krist — — — 

I Suza — čista kao Njegovo Oko 


I nevine oči vidješe u Njoj, kako se blista, 
Otajni, presveti val 
Milosrđa, Ljubavi i Oprostenja... 


A mi prignimo ohole glave, skrušimo nemirna srca 
I molimo, žarko Ga molimo 

Za oproštenje. ' 

Za oproštenje. IVO SUMIĆ 


SEDAM PARA NEČISTIH 
(PROLOG »MISTERIJI BUFF<«) 


To je za nama topovskim rikom zemlja uzdisala suha 
S nama su livade brekle, krvlju napojene tad!... 
Stojimo 

Istrgnuo nas sa zemljinog trbuha, - 
Cezarovim sječenjem rat, 

Slavimo 

Ustanaka, 

Buna, 

Revolucija dan, 

I tebe 

Što ideš i drobiš lubanja red, | 

Našeg drugog rođenja dan! 

Dozrio je svijet! 

Biva — 

Stane parobrod u daljini, 

Nadimi 

I ode ogledalom voda. | 

I dugo dimnim dišemo legendama. 

Tako i Život klizao do danas od našeg roda. 
Nama su napisali Evanđelje, 

Koran, 

Izgubljeni i povraćeni Raj 

I još 

I još 

Veliko mnoštvo knjižica: 


. Svaka sreću navjesta, umna 1 vješta. 


Tu, 

Na zemlji hoćemo 

Ne više živjeti 

Al ine niže 

Od ovih jela, kuća, Pasa konja i trava. 
Svi smo mi siti nadzemskih slasti 
Dajte da žderemo kruha raž. 

Svi smo mi siti papirnih strasti: 
Dajte Žive žene draž! 

Tamo 

U garderobama teatara 

Sjajan nakit operskih etoile-a 

I plašt Mefistofelov — ' 
Sve, što tamo ima, 

Starog šnajdera posao, za naš struk zar valja 
Pa ondaf 

Nezgrapna neka je 

Odjeća 

Al — naša! 

Nama — mjesto. 

I danas, 

Nad prašinom teatara 

Nek se naše geslo zarudi: 


»Sve nanovo — basta ! 

Stoj, pa se čudi: 

Zastor! ...* VL, MAJAKOVSKI 
INTROITUS 


Stojimo pred dvorom Gospodnjim 

I drhšću nam uda, ah, tko smije ući 

— Pili smo iz čaša — još smo grijeha p'jani 
I plaču nam noći i bolesni dani. 

Dani raskidani, — — — ' 

Al idemo ipak, idemo bez riječi. 

I naša će mladost pjevat' raskajana: 


U Tvojem smo domu, jadni smo i goli, 
Tu nam suze kaplju, tu nas peče rana: 
O Gospode, liječi, 

Ozdravi i prosti 

I dalje nas voli, 

Gospode! 


* Donosimo ovaj odlomak iz jednog ovećeg poema Vladimira. 


Majakovskoga, »službenog« boljševičkog »pjesnika«, u prijevodu K. R, 
Volinskoga. Po ovoj se »pjestni« vidi sav udarni ateizam ruskih bolj- 
ševika, kako se na drastičan bogohulan i bljutav način odrazuje u 
literaturi. Vidi se i još nešto. ,.. a to je da je velika ruska poe- 
Zija na putu k potpunoj smrti u svakom pogledu. (Op .ur.) 

LUČ 


RERA 


: rvi se mračak spuštao i jak vjetar duhao 1 njihao gole šljivove grane, 
D kad se Kata Vučijačka vraćala u kuću s praznom dižvom u ruci. Sa- 

žalilo joj se, -pa je pustila teletu sve mlijeko, premda je ono bilo go- 
lemo, jer za koga da muze a Najmilije njezino stvorenje leži u sobi nepo- 
mično i na samu pomisao snuždi se i zaplače... 


I krpom, koje je mnogo visjelo preko ramena zaštiti lice od _ vjetra 1 
usput otare obilne suze. 


Dosad ju je samo mučila misao o porezu, ali sad to nije ništa za nju. 
. Dragovoljno je to podnosila otkad je obudovila i ostala sama sa svojom dje- 
com... 

Plakala je dugo... do neke dobi noći. Od muke je izlazila u dvorišre, 
hodala po mraku 1 prisluškivala smirivanje svega u prirodi, ali je ništa za- 
dovoljiti ne može. Žalost i brige je povrate opet u sobu punu znoja, dima 
od svijeća i druge sparine, ali ništa od svega toga nije ona osjećala. Prego- 
rjela bi još stoput gore, da joj ozdravi njezina Jela, pa da ju zagrli 1 poljubi 
u visoko čelo, u debele obraze i u crne oči. Oči, koje su sijevale kao varnice, 
ali sada plačne i tužne, gotovo neutješljive... 

Sjede pokraj nje, sva satrvena i nadvi se, kao da će ju zagrliti, dignuti 
na prsa svoja i odnijeti, ali ne može... 


Još joj se vrti nekidašnji događaj u glavi, nenadana bolest Jele, kćeri 
njezine. Dobro zna ko ovaj čas, kako je bila cijelo jutro karna 1 nevesela 1 
kako se je počela vrtjeti oko sebe tako dugo, dok se nije srušila na zemlju. 
'Gledala je to Vučijačka i mislila, da se mala šali. Istom poslije je uvidjela, 
da tu nema šale. Tad je naložila vatru, dobro je pokrila, povila joj čelo mo- 
krom krpom i sve uzalud. Ona se ni maknula nije... 


Žao joj djeteta. I sada je još smetena. Ne zna što će... 

Sve je kušala: fratra pitala šta bi moglo biti, mise plaćala, k doktoru 
išla 1 najposlije pitala svaku gataru, da nijesu stravine ili što drugo i ništa 
ne pomože. Razljutila se Vučijačka na sve. Žao joj, što je uopće išta radila, 


Sada, kako se nadvila teku joj guste suze i kvase vruće i oble obraze 
Jeline. Tako svaku večer, ali... ali ništa ni od njih... Katkad joj samo srcu 
lakše... 

£ ' 

Govorilo se i pročulo odmah po cijelom selu što je bilo. Svakojakih je 
prigovora i dosjetki bilo, Bilo je i zlobnih, ali mnogo i suza. Mnogoj majci 
su potekle suze iz čistog sažaljenja, jer su pomišljale na svoju djecu. A naj- 
više se žalostila kuma joj Doma Karačuša, starija žena, koja se u sve razu- 
mjela. Od iskrenog žaljenja pošla je, da obiđe svoje kumče, onako i ne spre- 
majući se mnogo, jedino je ubacila u njedra nekoliko ciglica šećera i nekoliko 
zrelih jabuka, da dadne kojem djetetu. I ništa više 1... 

Našla je još nekoliko žena s Vučijačkom. One su je malo umirile i utje- 
šile, ali na kratko, jer dok pogleda u svoje dijete zaplače, suze idu same od 
sebe. ' 

Poslije im je ispekla kavu i srčući su izricale svoje mnijenje iz iskustva 
(premda je ovo prvi slučaj otkad postoji ova župa !). 

— Znaš vala, — započe prva — ja mislim uroci ! 

— Nije draga, nego stravine, Tako je bilo i u Anđe Ilijine. Ja dobro 
znam ! Gotovo isto ovako!... 
> == Ja, ama ne.bi toliko ležala, a da ne zna za se. Nego — ispivši drugi 
findžan. — nagazila je, draga kumo sigurno! — rekla je Doma Karačuša 
tako uvjerljivo, da su sve povjerovale, jer je navela i Maru: Ivićevu, da je 
imala slično, nagazila je bila 1 nitko je nije mogao izliječiti, osim hodže 
Šulje, koji im je dao nekakve vode. Tad je otišlo ko rukom! — — — 

I u duljem razgovoru uvjerile su Vučijačku (na diagnozu Karačušinu 
su i druge pristale 1) 1 ona tvrdo odluči otići, pa što bude, 

Malo su još razgovarale i razišle se, jer je uvijek netko novi. pridolazio 
iz želje da vidi nesreću Jelinu., 


Nekoliko dana poslije, kad je svijet prestao dolaziti, ode Vučijačka hodži. 
Nije gledala ni na daljinu ni na blato, jer želi dobro djetetu svome, samo 
se malo krila, da je tko ne vidi, jer to svijet zamjeri. 

Radosna, jer ga je zatekla kod kuće, ali ne može odmah k njemu, jer 
u avliji čeka još dvoje, da ih hodža primi. 

Malo su se razgovarali, da vrijeme skrate, 

— Ja, moja draga, — poče sama od sebe Petka Gligorova — i mene 
doćeraše jadi zbog malog Gliše. Ne daj Bože ni crnom ciganinu ! Bolovao moj 
mali, dragi Gliša i iza boljesture ko kad nijedne kosti nema. Ni za što ga uzet 
ne mogu, bojim se draga, prekinut će se. Nitko mu ništa ne može i ne zna 
1 eto sada me i ovđe uputiše, a moj čoek mu svašta suje. Kaže : ne zna ni- 
šta, a Ja opet — ko svoja majka! — velim, ne bi li štogod Bog dao: 

— Ja, što ćeš! Tako je i sa mnom ! — žalosno odvrati Vučijačka. Od- 
mah do njih stoji musliman, mladić, a sav blijed ko snijeg, I on hoće da ne- 
što rekne. 

— I mene boli, ne znam otkada. Prisiče me u zličici, trbu' me zaboli, 
pa se pribacujem ko zaklan. Uzimo sam svakakve likove i ništa. Sada 'oću 
i ovo da probam, pa što bude! — gotovo starački odmahnu rukom. 

Malo iza toga izađe hodža Suljo, stariji čovjek. Svakoga gleda i pita 
što je, Svak svoje kazuje. On mirno sasluša 1 iza kratkog vremena donese 
svakom po jednu bočicu nekakove tekućine, trava, praška i i još nešto zamo- 
tano dadne svakom, što ne smiju otvoriti, nego moraju zakopati u zemlju 
ili zadjeti u rog kuće. 

Vučijački je rekao, da vodom maže tabane maloj, prašak s vodom da 
pije, a zamotak da zadije pod strehu svoga neprijatelja 1.čim se ko dotakne 
toga, bolesti će nestati. 

Svi nezadovoljni izađoše .iz avlije hodžine, jer su im i drugi takve lije- 
kove davali, pa ništa. Vučijačka je ipak sve rado uzela, osim onog zamotka, 
zato ga odmah baci u ćošak avlije hodžine, čim se on povratio u svoj stan. 
Na raskršću su se razišli. 

* 

Vrlo nezadovoljna se vraćala Vučijačka kući, Uznojila se. Krivo joj, 
što se uzalud trudila i sramotila, a donekle joj je i teško pri duši. što je mi- 
slila, da će joj hodža bogzna šta dati, od čega će Jela ozdraviti. Čudila se i 
snebivala. Pa to'su i komšinke davale! — pomisli u sebi i požuri se još.brže. 

Usput je otrgnula nekoliko kukuruza, koji su bili potpuno suhi i bacila 
ih u njedra. 

Odmah je poletjela u sobu, gdje je Jelu ostavila, ali je najedamput 
stala ko okamenjena... Jele u sobi nema... Postelja je kao 1 prije : razba- 

cana. Sva vrata dobro zatvorena. U prvi mah se nije snašla. Zbunila se. 
Drhtala, zaprepaštena, 

Izleti iz kuće jaučući na glas, iz sveg grla. Malo razgleda oko kuće na- 
brajajući i kad ne vidje ništa otrča u udžeru, koja je sva mirisala suhim 
šljivama i tunjama, koje su spremile za zimu. Zavirila je za svaki sanduk, 
ali uzalud... nje nema... 

Tada gotovo nesvijesno otvori sanduk, gdje je bito rublje : njezina vjen- 
čara haljina, koju je “čuvala za ukop, pa dukati i nove haljine Jeline, što ih 
je nedavno sama dogotovila. Kako koje vadi suzama ga polijeva, kao da ih , 
škropi. Uz to poljubi svako, kao da ljubi nju!... 
Draga odića majčina! — sjede pokraj sanduka 1 zaplače. — Drage 
ruke, koje su te spremale-e-e 1... Jelo moja, oči i srce majčino-o ! Zar te 
majka zato ranila.. ' ' 

Dugo je. jaukala .izbrajajući svaki komadić haljine. Bogzna dokle bi 
plakala, da nijesu došli susjedi, utješili ju malo i izveli u avliju... 


II. 


Strahota je to, kad puhne studen vjetar niz naše doline i brežuljke 1 
ponese pahuljice snijega (a nosio ga koso !) i jako udari u lice i prsa. Tada 
školska djeca išću od majke zorku, gunjčić, dobre čarape i još najradije vu- 
nenu kapu, koja pokrije: cijelu glavu i vrat i samo oči vire van, da vide stazu 
i da se ne udari o kakvi čačak ili ne upadne u lokvu vode. 

Grnu djeca sa svih strana u školu. Nitko i ne misli na grudanje, jer snijeg 
nije vlažan, a i ne smiju ruke izvaditi iz svojih džepića. Šutke, zamišljeno, 
gotovo dostojanstveno idu djeca! Ko ozbiljni ljudi ! 

Najedamput su svi stali, ko -okamenjeni. Još veća se zabrinutost pojavi 
na njihovim studenim licima. Zadnji sustizuju, a prvi zastajkuju. Nešto ne- 
obično ! Na sred ceste blizu raskršća, (nema od škole ni trideset koraka !) 
sjedi prikaza nekakva. Djeca sva dršću. Ozebla, Manji počimaju plakati. 

Iza kratke šutnje i drhtanja ohrabre se stariji i počnu dobacivati do- 
sjetke na njezin račun. 

— Ko panj! — očepi prvi. Mnogim se sviđala usporedba i odobravaju. 

— Nije, vala, nego ko mišina napuvana ! 

— Nije ono ništa! U po dana pa se bojite!... Naprid ajte! 

Prikaza sjedi mirno. Snijeg se pod njom otopio, ali njoj ništa. Malo je 
odgrnula veliki peškir s glave, pa se mogu vidjeti tačno oči, kojim često pre- 
vrne i trepće ko sova, i nos crven od zime. Izgleda kao da plače, Sad su se 1 
djeca slobodnije primicala, jer su raspoznali, da ima haljinu kao njihovi 
kod kuće. Ona je obučena ko djevojka : dugu poderanu košulju, pas s velikim 
paotama sprijeda, veću ječermu i na glavi velik izvezen peškir. 

Djeca se skupljaju, a ona gleda neodređeno preko njih. Kod su se go- 
tovo svi skupili zavika prikaza : 

— Digni Reri nogu!... 

Djeca se razbježaše plačući. Malo zatim naišao je stariji čovjek i na 
njezino ponovno zahtijevanje podigao joj lijevu nogu i metnuo na desnu i 
ona sva radosna i zadovoljna skoči hitro i odleti cestom ko bijesna nešto 
mumljajući. i 

Odsada su ljudi rado ispunjavali njezinu zapovijed i tako joj išli na ruku 
u njezinom najvećem veselju, iako još nitko nije doznao zašto je baš to že- 
ljela i kako joj se to utuvilo u glavu... 


* 

“Kata Vučijačka je plakala 1 kosu čupala od muke, žalosti i stida. Stid 
je bilo 1 iz kuće izaći. Uvijek je plakala, a kod mise osobito kad vidi momke 
i djevojke vršnjakinje svoje Jele, tješilo je to, što joj se svijet ne ruga nego 
naprotiv sažaljuje, čemu se nije nadala. 

To ju je tješilo i davalo nade, da se uzda.. ; 


III. 


Rera je brzo postala glasovita pod svojim novim imenom, Svak ju je 
rado primao, zavolio i od srca svega davao, jer nikom ništa nije htjela. Bila 
je mirna i pitoma ko zdrava, 

Cestom je išla mirno, skromno, ljubeći svoj crni križ na ruci, što joj je 
majka napravila, dok je još bila mala. 

Ništa nije htjela tuđeg, a čijoj kući se rijetko svraćala fonjui još nikad !) 
i ako bi se svratila ne bi u kuću unišla, nego bi pred kućom djecu milovala, 
koja j još od nje bježe, na svakog se umiljato nasmiješila. Tako bi je prevarili, 
da noći pred pragom kućnim ili u kolari, gdje bi joj štogod prostrli, Tako je 
noćila kod poštenih ljudi 1 gdje je ne ismijavaju (koji su je ismijavali nije 
se htjela kod njih ni svratiti 1), Koliko ih je molilo, da noći u kući i nije 
htjela ! Pobjegla bi u ševar ili trnje i tu prenoćila. Tako svake godine!,. 

Ljudi su je držali nečim višim. Rado bi čuli njezinu riječ i bivali bolji. 

Žalio je svak, jer kažu, ko se ruga na njega će bolest preći ! 

* 


Godinama prolazi Rera našim sokacima sva osjedjela. Svoje bujne siv- 
kaste kose pustila niž leđa, glavu pokrila maramom, (a imala je uvijek 
novu, Što su joj poklanjale njezine vršnjakinje 1 drugarice). Lice je njezino. 
već postalo blijedo i staračko i to joj je davalo posebni čar i ljepotu, da su 
se ljudi smatrali počašćeni, kad im ona u kuću dođe, a primali su je što ljepše 
i prijaznije mogu i s njom kao da im je blagoslov došao. Svi sretni i blago- 
slovljeni, osobito poslije, kad je rijeđe dolazila. Svi su vjerovali, da je Rera 
sreća za sve, Ona je ispaštala za cijeli kraj, jer poslije njezine, nema vid- 
ljive kazne. 

EJ 

I baš kad su je najviše zavoljeli svratila se prvi put u toliko godina 
svojoj kući, svojoj majci, (a da niko nije zapazio) i, ne našavši je, sva umorna 
i satrvena legla je na goli pod i tako ostala, ohladila se. 

IV. 

Glas se pronio brzo, kao da ga vjetar nosi po cijelom našem kotaru i, 
jer je bila blizu nedjelja, fratri su u svim susjednim župama navijestili na- 
rodu : 

— Sad u petak umrla je naša Rera, koju smo svi znali i voljeli. Dobra 
je i pobožna bila! Pravi anđeo ! Spomenite se duše njezine. , 

Crkvom je nastalo tiho šaputanje. Svi su je iz dna duše žalili i pobožnije 
nego obično izmolili sve, što je fratar naredio za pokoj njezine duše, 

Svakom je bilo neobično bez nje! Kad majci dijete zaplače tješi ga: 
šuti, eto Rere i ono odmah ušuti ! 

Ona je postala poslovična.,. 

*k 


Čuješ, — kumo, — završi Vučijačka — samo mi je žao, što me nije za- 


tekla, da se poljubimo i oprostimo, lipa duša materina! — i otare krupne 
suze, koje još uvijek obilno teku niz njezino mršavo i svenulo lice... 
' D. ŠIMIĆ 

= mon. ić Koč ača Mi 


CIONIZAM 


K“ što »židine plača« u Jeruzalemu, koje su bile u kolovozu 1929 gla- 


vni razlog krvavih borba između Židova i Arapa, tako i cijela Pale- 

stina ima za Židove ne samo historijsko značenje, nego im predstav- 
lja i neki ideal i simbol nekadašnje veličine. Za Palestinom Zidovi vječno 
čeznu, kao svetom zemljom, u kojoj svaki kamen govori o staroj slavi, a duhovi 
otaca lebde nad razrušenim grobovima patrijarha. U Palestini se osim toga 
nalazi i zavjet Boga sa svojim narodom, napisan na dvije ploče, koje se na- 
laze u kovčegu, sakrivenu na nepoznatom mjestu. Ondje bi trebala prošlost 
sama uskrsnuvši, oživjeti zamrlu sadašnjost i stvoriti novi duh, koji daje 
najbolje nade za budućnost. : ; 

Pod pritiskom političke i industrijske revolucije srušile su se konačno 
krajem .18. i početkom Ig: vijeka ograde Ghetta. Židovi sve do tada proga- 
njani od javnih i prikrivenih neprijatelja, našli su se pred raspućem. Sada 
se trebala oslobođena snaga usredotočiti na stari narodni ideal politički sa- 
mostalnog Izraela, kojemu bi duhovno i političko-teokratsko središte bio hram 
na Sionu, u slobodnoj židovskoj državi. 

Pokret, koji je vodio filosof Moses Mendelssohn (1729—1786) držao je 
naročito važnim duhovno-etički cilj židovstva. Židovska kultura bi prema 
tome trebala da bude kao kvasac za moralno poboljšanje svijeta. Stare uto- 
pističko-nacijonalne težnje bile su već prije jasno formulirane, Zidovi moraju 
u zemljama, u kojima borave tražiti svoju domovinu. Kao dobri građani 
moraju snažno zahvatiti u bit narodnoga života svoje nove domovine. Kod 
toga ipak ne smiju žrtvovati svoju rasnu svijest i svoju religijozno-duhovnu 
kulturu, koju su izgradili tokom dugog martirija. : 

Kad je Napoleon upravio na židove cijeloga svijeta svoj poznati apel, 
u kojem im je obećao Palestinu kao nacijonalnu državu, ako se pridruže 
njegovoj vojni na Egipat, bio je Mendelssohnov pokret upravo na usponu 
.i Napoleonov zov nije naišao na nikakav odjek. 

Napetost između obadva smjera vladala je u povijesti židovstva sve do 
najnovijega vremena i djelovala je također na cionizam. Mnogi ortodoksni 
i konservativni krugovi, naročito potlačeni Židovi na Istoku, prianjali su 
čvrsto za stari konkretni ideal cionizma, dok su reformirani Zidovi 1 libe- 
ralniji krugovi vidjeli u Sionu najvećim dijelom neki duhovni simbol i ni u 
kojem slučaju nijesu bili naročito interesirani na tome, da se doista vrate 
k Sionu. ' 

Jedni gledaju u Palestini duhovno-kulturnu domovinu, utjelovljenje 
židovske tradicije, središte židovskog kulturnog djelovanja, a nipošto gra- 
nicama omeđen teritorij, na kojemu bi jedan mali dio Židova mogao raspo- 
lagati političkom vlasti. Jedan narod ide prema svojoj veličini samo onda, 
ako slijedi svoj genij. Židovski pak genij ima oduvijek zapravo jednu bitno 
religijozno-moralnu strukturu. Najvredniji pak doprinos židovstva u kul- 
turi čovječanstva sastoji se u njegovu religijoznom utjecaju. Za tu svrhu 
međutim ne služe ni vojnici ni diplomati, nego ljudi duha i proroci. Spas 
Izraela postizava se preko Božjih poslanika, a nipošto preko političara. Je- 
dan od najneumornijih boraca ovoga duhovnog smjera je Achad Ha'am 
(Asher Ginzberg), koji se uvijek za nj zalagao. Porast političkog cionizma 
je otvoreno on označivao kao pogibao za prvotne ciljeve Židova, a neprestano 
je naglašavao izgradnju duhovno-kulturnoga centra Židova u Palestini. 

Druga struja zalaže se za politički cionizam, kojemu j je svrha autonomna 
židovska država u Palestini. Njihovi heroji nijesu Izaija i ostali proroci, 
nego Jozua i Salamon. »Vječni Židov« mora napokon svoj put bez odmora 

oustaviti i posegnuti za nekim čvrstim sjedištem, mora imati svoju narodnu 

domovinu. On treba da ima svoju vlastitu zastavu, vojsku i narodnu skup- 
štinu 1 mora igrati dostojnu ulogu u međunarodnom životu. Isto tako mora 
imati svoje mjesto i svoj glas u međunarodnom forumu. . 

Dok je međusobni otpor ovih dvaju smjerova bio vrlo napet, odjeknula 
je kao glas trube Balfourova deklaracija, koje se elastični tekst dao navla- 
čiti na obje strane, ali su ga za malo vremena politički cionisti monopoli- 
zirali i proglasi ga autentičnom »Magnom chartom« političkog cionizma. 
Dakako da su kasnije izjave britanske vlade pod utjecajem opetovanih pro- 
testa sa strane 700.000 naseljenih Arapa višestruko ograničile prijašnje iz- 
jave, pune obećanja. To je učinio već 1921 službeni komentar vlade, a isto 
tako napokon poznati dokumenat pod imenom Passfield Wbite Paper, kojemu 
je znatno oslabilo djelovanje pismo MacDonalda na vođu cionista dra Weisz- 
manna. 

Preko cionizma stiglo je u Palestinu mnogo novaca. Svota od 200 mili- 
juna maraka za prošli decenij smjela bi se prije držati preniskom nego pre- 
visokom. Trećina te svote potieče iz Amerike, na drugo mjesto dolaze pri- 
nosi iz Južne Afrike, dok bi Engleska došla na treće mjesto. 

Iz tzv. nacijonalnog fonda, namijenjenog za otkup zemlje i gospodar- 
sku melijoraciju tla, prosječno se svake godine potroši oko 5 milijona maraka. 
Radovi na odvođenju vode i na isušivanju močvarnoga tla kao i obratno 
natapanje nasada te nastojanja oko pošumljivanja 1 nasađivanja pustih 
krajeva na mnogim su mjestima sasvim izmijenili izgled Palestine. Otprilike 
šestina cijele površine, koja iznosi 28.000 hektara, nalazi se u židovskim ru- 
kama, a od toga trećina pripada židovskom nacijonalnom fondu, Kod toga 
je prodajna ponuda arapskih veleposjednika, koji žive najvećim dijelom u 
Kairu i Damasku, uvijek veća nego židovska kupovna snaga. 

Keren Hayesod je velika organizacija, koja se brine da namakne novac, 
potreban za naseljivanje i kulturno pridizanje (škole 1 slični zavodi). 

Keren Hayesod apelira na Židove cijeloga svijeta, da Žrtvuju desetinu 
svoga prihoda za uređenje Palestine. Prosječno su godišnji primici Keren 
Hayesoda iznosili do 1927 godine oko ro milijuna maraka. Međutim su se 
posljednjih godina ovi doprinosi smanjili barem za četvrtinu. 

Glavne crte cionističke gospodarske politike dadu se karakterizirati 
sa ovih nekoliko točaka: I. Nijedna obitelj ne smije uzeti u zakup više od 
1oo dunamsa (jedva io hektara) zemljišta. Vrijeme zakupa određeno je na 
49 godina. Prvih 5 godina su zakupnici. slobodni od svih daća. 2, Naseljenik 
i njegova obitelj moraju sami zemlju obrađivati. Plaćeni radnici ne smiju 
se uzimati u službu. 3. »Slobodno gospodarstvo« treba da stvori obični radni 
sistem, tako da se svakoj obitelji omogući da udovolji vlastitim potrebama. 
4. Budući da prilike u Palestini, koje barem u načelu predstavljaju vrlo malu 
jedinstvenost u saobraćaju, iziskuju intenzivne gospodarske forme, potrebno 
je da kod preuzimanja dodijeljene površine budu već sposobne za gospodar- 
stvo. Potrošak kapitala i radne snage u svrhu isušivanja, natapanja, nasa- 
đivanja i drugih potrebnih mjera ne smije pasti na teret naseljenicima, 5. 
Naseljenici moraju sami birati socijalni sistem t. j. odrediti, da li će stvarati 
gospodarske jedinice na temelju individualnosti ili kolektiviteta, da li će se 
priključiti ui Ovdimovu, ili Kvutzahovu obliku naseljavanja. . 

U prvom obliku ostaje cijeli prihod zemljišta uzetoga u obrađivanje 
pojedinoj obitelji. U drugom »komunistički« organizovanom "obliku zgrće 
cijeli prihod gospodarska zajednica na jedno skupno mjesto, odakle se nami- 
ruje pojedinačna potreba. Ova zajednička naselja — zapravo čudovište i 
kuriozitet u našem vijeku — ne bi poznavala nikakav novac, Sve bi bilo za- 
jedničko u ovim grupacijama obitelji, koje bi dosta nalikovale na samo- 
stanski zajednički život. Jedan zajednički upravitelj blagajne sakupljao bi: 
gospodarske prihode, prodavao bi sav nepotrebni suvišak 1 kupovao bi za to 
od drugih sve“nužne artikle, i to svakako u čisto židovskom, novoosnovanom 
gradu Tel-Avivu. Što bi pojedini članovi trebali s obzirom na odijelo, hranu, 
gorivo, pokućstvo i rasvjetu, dobili bi uz prethodne molbe o svojim potre- 
bama iz zajedničkog skladišta. 

Zajedničke ' blagovaonice, dvorane za koncerte i kazališta, mjesta za: 
Zabave, bina itd. nalazili: bi se u svim takovim naseljima, a isto tako zaba- 
višta 1 igrališta za djecu, gdje bi sva djeca proboravila dan 1 nioć zajednički 
i gdje bi se-za njih brinule : za to usposobljene dadilje i dvorkinje. Na pitanje, 
koje se samo po sebi nameće : »Da li bi kod toga majke poznale svoju vlastitu 
djecu 1 obratno, odgovara se sa smiješkom : »Sasvim jasno !«_ Na sasvim 
naravno pitanje, da li bi na to bilo pripravno i javno mišljenje, da tolika: 
djeca na tuđi račun žive, odgovara se, da pod utjecajem javroga mišljenja: 
slični prigovor uopće nebi bio moguć. Nemogući slučajevi bi se uostalom 
isključivali iz zajednice. 

U svakom slučaju predstavljaju ova tzv. Kvutzah-naselja, koja bi tre- 
bala prema nekom cionističkom idealu biti isključiva, vrlo zanimljivi komu- 
nistički eksperimenat, koji je s obzirom na uspjeh odnosno neuspjeh zasada 
još vrlo problematičan, što više gotovo mu se kategorički može poreći uspjeh. 
Naravno, da je taj uspjeh odnosno neuspjeh ovisan 1 o novčanom podupi- 
ranju, koje opet nabacuje pitanje, da li će se 1 dalje kao i dosada moći da sa-" 
kupi u tolikoj količini potreban novac. 

Izašli arapski spomenspis »Ihe Balfour-Deklaracion« poriče prilično 

kategorički novim židovskim useljenicima svaku gospodarsku sposobnost. 

Svakako se useljuju mnogi za gospodarstvo nesposobni elementi. No ako 
pogledamo iskreno i otvorenih očiju židovske kolonije, prilično zapanjuje 
26.000 mladih pionira, koji na oskudnom tlu Palestine, nenavikli naroru 1 
u žaru palestinskog sunca, u znoju svog lica iskorišćuju zemlju i odijeljeni 
od civilizovanog svijeta žive kao u samostanu, okruženi od nesklonih susjeda, 
Samo živo oduševljenje za ideal — domovinu Palestinu — ili religijozni 
motivi mogu biti izvorom takve istrajne energije. Upravo zbog njihove mar- 
ljivosti mnogo je napredovala Haifa, koja leži na sjevernoj strani Karmela. 
Kad bi se izvršio plan mandatarne vlasti, da se utjecanje rijeke Kishona svede 
u jednu luku, mogla bi Haifa postati jednim od najvažnijih pristaništa Pa- 
lestine, što više i cijele istočne obale Sredozemnoga mora. Židovske tvornice . 
sapuna i cementa, židovske škole i gospodarske institucije, kao 1 židovske 
javne zgrade na obronku Karmela davaju procvalome gradu sasvim moderno 
obilježje. 

Pravo čudo židovske poduzetnosti je također na pijesku posve iznova 
podignuti grad Tel-Aviv, koji se nalazi na obali sjeverno od Jaffe. Sam grad 
ima već oko 50,000 duša. Tko prolazi čistim 1 širokim cestama, kojima se 
s jedne i druge strane dižu lijepe privatne kuće, moderni hoteli i banke, 
kasina i kinematografi, dućani i malene tvornice, tome se čini gotovo nevjero- 
jatno, da je ovuda još pred 20 godina lagano koracala deva pustinjskim Dije- 

skom, dok su sada široke ceste gotovo preuske za vrlo razvijeni automobilski 
saobraćaj. Električna centrala na Rutinom brijegu, na južnom kraju Gene- 
zaretskog jezera iskorišćuje vodenu snagu Jordana, opskrbljuje grad i tvor- 
nice svijetlom i energijom. Tako bi se dali navesti još mnogobrojni primjeri 
židovske poduzetnosti. ' ; 

Težište gospodarskog razvitka Palestine leži u industriji cementa, sa- 
puna, mineralija kao i u kultiviranju biljki, koje su naročito značajne za kli- 
mu Palestine. 

Da li će cionisti moći tako nastaviti i u buduće, ovisi i dalje o pritje- 
canju novca u njihove kolonije u tolikoj obilnosti kao i dosada, što je opet 
vrlo problematično. Prvi valovi oduševljenja su sve više i više u opadanju, 
Uspješni gospodarski razvitak Palestine ovisi u prvom redu o stabilizaciji 
političkih prilika, što bi s jedne strane bio prvi poziv cionizma. Međutim 
dosad je baš cionizam bio uzrokom političkih nemira u Palestini pa se kao 
takav pokazao i apsolutno nesposobnim da Palestinu politički stabilizira, 
a s druge strane predstavlja elemenat, koji je vrlo odbojan sadašnjim sta- 
novnicima palestinskim i dolazi u oštar i direktan sukob s njihovini aspi- 
racijama, ' 

PROF. DR J, B. KRAUS 


U CRKVI 


Tišina... pred oltarom kandilo pucketa 
«drhtaju sjene iznad žutih. freska, 

na staklu sunce se ljeska, 

Žari se slika sveta... 

Tišina... Kandilo pucketa... 


Korak je mukli odjekno prazninom 
u crkvu netko je došo; 

i onđa, su usne dugo molile | 

i ruke se lomile 

pred na krst raspetim Sinom... 


Poslije je netko izašao na put 
s mnogo dignutih nada... 
Unutra je dugo vladala tišina 
i drhtanje sjena... 


Na suncu se razlila jedna 
freska 
— zaprašena... 
R. Z. MATKOV 


FE UIL 


LUČ 


LETON 


STANJE KATOLIČKIH MISIJA U KINI 


Ratni sukobi između Kine i Japana veoma za- 
brinjuju katoličku Crkvu zbog misija, koje su uve- 
dene i koje su počele davati sve bujnije plodove. 
Rat štetuje svima, pa će katoličke misije morati 
pretrpjeti gorka vremena. Donosimo ovdje preda- 
vanje apostolskog delegata u Kini Msgra Celsa, 
koje je on neposredno prije japansko kitajskih 
sukoba održao u palači Propagande u Rimu. 


Contra spem in spem! Užimljem ove značajne 
riječi sv. Pavla, da lakše iznesem i razjasnim 
božansko i ljudsko djelovanje našega mi- 
sijskoga rada. Casopis stranih industrijalaca 
u Tientsinu : Peking and Tientsin Times — piše 
u svom broju od 20 oktobra : »Udaljenje misijo- 
nara iz naših krajeva, koji su izloženi nepresta- 
nim  razbojničkim napadajima je po našem 
mđišljenju najpametnija i najsigurnija mjera 
opreza.« 

Međutim msgr. Mignani, koadjutor vikarijata 
u Kianfu misli posve drugačije. On je već za- 
mišljao svoju biskupiju u vatri, svoje svećenike 
i vjernike uhvaćene, uništene i progonjene. 
Ipak u jednome pismu apostolskom poslanstvu 
piše : »Preostaje nam još samo jedno, da molimo 
Gospodina, da nam dade milost da se smijemo 
povratiti i usred pustoši opet započeti naš rad 
za širenje svete vjere.« Msgr. Mignani izriče 
time najveću želju svih misijonara. Njihova 
je lozinka — apostolski rad i pouzdanje u Boga, 
koji hrabri duše u časovima žalosti. — Ali na to 
nikako ne pristaje kineska vlada koja smatra 
misijonare krivcima zato, što daju sebe i svoj 
život za dobro kineske braće. Ona im ne pruža 
nigdje ni slobodu ni zaštitu, što sv. Otac traži 
i što sve kulturne države na zemlji daju. 


Državna i društvena promjena što se događa 
u Kini, jest samo djelomično prikazivanje jednoga 
dubokog vrenja, koje ponovno stavlja u gibanje 
zamrlo i neizmjerno more Kineza. Ne radi se 
ovdje o državnoj krizi, već o krizi više od tisuću- 
« godišnjeg načina života, koji se postepeno ras- 
pušta i ujedno oteščava uvođenjem strojeva, 
te zabrinjuje socijalne potrebe. Takovi zaple- 
taji zahvaćaju također i misije. I pogibelj je 
možda veća, nego to drugi i misle... Jer je 
i sam duhovni rad misija: ugrožen i uveden u 
borbu. Ali odmah dodajemo : ne radi se tu o 
sprečavanju širenja vjere po misijama, već o 
krizi metode i porasta. 

Ispitajmo odvažno činjenice posve od nji- 
hovih temelja. 

Nakon krvavog i pobjedonosnog ustanka 
»Boxera«, 1900. god. govorilo se neko vrijeme u 
Evropi o utjecajima, koji su se u različitim po- 


krajinama Kine uveli.. Pa i msgr. Duchesne, 
poznat kao bistra glava, držao je da će se šire- 
njem zapadne kulture i kršćanstvo lakše uve- 
sti; doista se to obistinilo i ako razmjerno u 
maloj mjeri. K nama pristupiše neki Kinezi, 
jer bijasmo stranci i jer smo ih mogli obraniti 
kod kineskih vlasti. Ove prednosti, iako na nešto 
umjetni način stvorene, imale su i zlih poslje- 
dica. Mnoštvo pogana, a osobito naobražene 
klase, bijahu zavedeni i nastojahu da našu vjeru 
velikom i sveopćom mržnjom unište spojivši 
je <a stranom politikom. Kako su nas prije Ki- 
neži, napose siromasi kao strance potraživali, 
tako nas danas upravo radi toga izbjegavaju. 
I ništa se tome ne može pomoći. Pošto se pra- 
vedan ali prebrz san vanjske vodeće politike 
slomio bijahu strani  misijonari nepravedno 


«smatrani kao sudionici stranih država i imora- 
"li su mnogo toga podnijeti. 


Još jednom napominjem : ne radi se tu o 
državnoj krizi, već o krizi metode, a opet ne o 
opasnosti razvijanju misija. I mi smo se na- 
skoro opet pomogli, jaki u našima namjerama, 
u našoj neovisnosti i u ljubavi po kojoj smo 
zaista »svima sve bili s narodom se borili i 
s njim na život i smrt opasnosti dijelili, 

I već počinje istina prodirati magleni veo 
predrasuda. Poslanica sv. Oca 1928. g. je sipala 
svijetlo kao. svjetionik. Činjenice otkrivaju 
isprazne laži protivnika, i mi se istinski raduje- 
mo dobrim odnosima, koji se počinju učvršći- 
vati između Kine i moćnih vlasti. Kao kršćani 
možemo se radovati tome međusobnom spora- 
zumu, koji učvršćuje mir, pogoduje trgovini 
i koji hoće da odstrani sve sumnje, a u politici 
da uvede plodonosan rad. Kineski je narod 
dosta pretrpio. On traži samo da se oslobodi 
buntovnih generala, da radi u miru i da ponovno 
uspostavi trgovinu sa stranim državama. Naše 
misije koje su također mnogo podnijele, osjetit će 
bez sumnje najbolje i najpravednije, kad Kina 
bude s inozemstvom u dobrom saobraćaju. 

Označio sam krizu naših misija kao smetnju 
u širenju vjere. Ali to je ipak kriza koja vodi 
životu, a ne propasti, jer će doći vrijeme kad 


"će se misije dignuti do svoje prijašnje visine, 


i doći će čas, kad će misijonari »oci«, prepustiti 
svoje mjesto misijonarima »sinovima«. — Do- 
maće misije. polako napreduju, ali sigurno. 
Predani su i različiti prijedlozi od apostolskih 
vikara i planovi će se u njihovu bratskom radu 
brižno ocijeniti. Misije koje su povjerene doma- 
ćem kleru riješavaju mnoga teška misijska pi- 
tanja. One su mjerilo uspjeha našega apostol- 
skoga rada, one su sreća misijskih udruženja, 

po kojima rad što je do žetve dozrio, postaje 
kako sv. Pavao kaže : »Božja njiva«. i 

Put apostola. — Ipak gdje nam je oružje, 
kojim ćemo uništiti sve poteškoće i predrasude, 
koje priječe naš rad € Poslužimo se apostolskim 
radom i primjerom. Pa to za nas i nije ništa 
novo, jer način misijonarenja po apostolima, 
bio je u našem radu od uvijek, pa kad smo se 
služili novijim sredstvima, u biti ostali smo 
uvijek apostoli. Kineski nacijonalizam nas ne 
plaši, jer ne shvaća naš uzvišeni rad, I nestat će 
ga kad upozna pravi duh katoličke Crkve. Ka- 
tolička Crkva ne poznaje rasnih pitanja. Kina 
ne treba da se od nje boji, jer ona ne poduzima 
nikakovih političkih pokreta. 

Sve papinske isprave, od bule 1307 g. po Kle- 
mentu 1, prvome nadbiskupu Pekinga, Ivanu 
s Monte Corvina, koji je s pravom posveći- 
vao biskupe, potvrđuje sve do poslanice na ra- 
diju 12 II 1931, sve dozvole svetih kongrega- 
cija Propagande, koje preporučuju misijonarima 
da propovijedaju Evanđelje i da se ne miješaju 
u politiku i trgovinu. U pismu »Ab ipsis Ponti- 
ficatus exordiis« od 15 juna 1926, govori sv. 
Otac ove značajne riječi: »Crkva nije nikada 
bježala od naroda, ona pripada svakome narodu, 
svakoj državi kako to dokazuje povijest od mnogo 
stotina godina. Ona nije nikada dopustila da mi- 
sije služe svjetskoj i političkoj moći. Ona se već 
prije pokorila zakonitoj državnoj vlasti i poko- 
rava se još danas. Ona traži. za svoje misijonare 
i vjernike samo slobodu, sigurnost i zajedničko 
pravo.« € 

Prvi kineski koncil postavlja ove svečane 
norme i razjašnjenja koja se sjaju u svijetlu 
istine i u veličini kršćanske ljubavi. 

Oci koncila kažu : »Nije nam stalo da riječima 
ili pismom otkrivamo pogrješke kineskoga na- 
roda, a još manje da osuđujemo njegove obi- 
čaje, prilike i zakone, dok ne postaju javno zli.« 

»Mi smo došli u Kiru kao poslanici Kristovi, 
da svojoj kineskoj braći na bilo koji način po- 
mognemo, a da ih ni najmanje ne oštetimo.« . 

»Uvijek moramo cijeniti i poštivati kinesko 
domoljublje, jer se ono u svojim nazorima ni- 
šta ne protivi evanđelju.« 


»Pa kad se katkada govori o zločinima, kao 
na pr. o razbojničkim neredima, tad ne smijemo 
govoriti o širenju toga, da se ne shvati da je 
čitav kineski narod optužen.« 

»I kada dođe do prepirke i neprijateljstva Kine 
i stranih vlasti neka se misijonari u svome radu 
najmudrije vladaju, i neka se, ne miješaju u ni 
jednu stranku, da se ta politička mržnja ne pre- 
nese i na. njih.« 

»Neka se dalje. misijonari ne obraćaju stra- 
nome poglavarstvu radi trgovačkih posala_u 
slučaju nužde, već samo. onda kad su već sva 
druga sredstva prije pokušali,« 

»Svi misijonari neka nastoje, da budu u prija- 
teljskim i uljudnim odnosima s vlastima i s 
mandarinima.« "a 

buknula narodna. revolucija. 


Još valja spomenuti, da je prvi kineski kon- 
cil bio u Šangaju : 1924, upravo prije nego je 
Njegovi zaključci 
nemaju nikakvoga posla s politikom. Oni su je- 
dino govorili o evanđelju i o porukama sv. Sto- 
lice. Dakle s ovim našim zakonikom možemo 
svakoga našega protivnika mirno gledati i po- 
kazati mu dokaze, da može svoje krivo miš- 
ljenje ispraviti. 

Poslanica od I augusta 1928, u kojoj je sv. 
Otac iskazao svoju radost zbog mira i ujedinje- 
nja Kine i bogatog uspjeha i napretka, koji 
je u svojem pravom nastojanju želio, odsjevala 
je kao svijetlo po čitavoj Kini i podigla veliki 
ugled crkvi. Kineski državnici i uglednici su uvijek - 
držali, da je sv. Otac. Papa vezan uz politiku 
drugih država. I sada bijahu zadivljeni slo- 
bodom i apostolskom ljubavlju sv. Oca i poka- 
zivahu otvoreno svoju zahvalnost. Poslanica 
je pobudila divljenje i u nekim stranim krugo- 
vima.. Pa i gdjekoji misijonar, koji kao propo- 
vjednik u prijašnjim vremenima nije shvatio - 
razvitak Kine i zadržavao se u nekim izgublje- 
nim: krajevima bijaše sada nešto smeten. 


Riječi sv. Oca rado su primili kineski Kato- 
lici, a napose mladež po školama. Uvjeren sam, 
da je njegova poslanica mnogo doprinijela da 
se udalje velika zla od misija. Ona će i u buduće 
dokazivati da Crkva nije protivnica Kine već 
njezina prijateljica. 

Kad je godinu dana iza papine poslanice 
državno poglavarstvo u Nankingu slavilo ute-" 
meljitelja republike dr Siu-Yat-Sana, ponovio 
je dekan diplomatskog zbora kod te svečane 
prigode u svome svečanome govoru sve misli 
koje je sv. Otac godinu dana još prije kazao: 
Ja sam prisustvovao svečanosti kao zastupnik 
sv. Stolice. Kineske vlasti su smatrale to kao 
čin priznanja prema Vatikanu. Moja prisutnost 
bila je dokaz katolika i njihove vjernosti prema 
vlastima i pomogla je da se oslabe uobičajene 
predrasude prema katoličkoj Crkvi. 

Prošle sam godine posjetio udaljenu provin- 
ciju Szechwang. Civilne i vojne vlasti me odmah 
upozoriše na poslanicu sv. Oca i bijahu prema 
meni pune poštovanja. Na 12 novembra boravio 
sam u Kantonu.  Vice-guverner provincije 
htio je zastupniku sv. Stolice prirediti svečani 
diner. Na koncu svečanosti, održao je govor, 
koji je po prilici ovim riječima završio : »Vi ćete 
se vratiti u Rim, monsignore ! Uvjerite sv. Oca 
o našoj zahvalnosti, koju mu dugujemo za tako 
velikodušnu i plemenitu poslanicu što je upra- 
vio kineskome narodu.« 


Tako se malo po malo otkriva put istine. Vri- 
jeme ne radi protiv crkve već za katoličku Crkvu. 
I mi ćemo svoj rad nastaviti puni pouzdanja, 
jer naše djelo je djelo Božje. Katolička Crkva 
se. ne protivi napretku kineskoga naroda; ona 
ga ne slabi i ne vrijeđa, već mu dapače pruža 
kao nekoć zapadnome svijetu, najbolje temelje 
za dalji kulturni razvitak. 

Temelji naše nade. Naša nada ne malakše 
jer smo se obratili dušom i tijelom Vatikanu. 
Naši misijonari su vrlo odani sv. Ocu Papi. 
Mislim, da je sada kineska crkva bliža nego ikada 
Rimu. I usprkos svih razmirica lijepo napreduje, 
Jer. čim se radi o posluhu i žrtvovanju, misijo- 
nari se znadu odazvati. 

Mi smo sjedinjeni sa sv. Ocem, jer je on naš 
vođa i učitelj. I mi smo mu odani djetinjskom 
ljubavi, jer je on naš Otac dragi i brižni, i jer 
njegovo srce suosjeća sve patnje i borbe mi- 
sijonarskoga rada. U. njemu je pobjeda! Bez 
njega i protiv njega je propast !« Tko ne sabire 
samnom, rasiplje« (Luka 11, 23). Njegove iz- 
jave »Maximum illud« i »Rerum ecclesiae« su 
naša »Magna Charta« Tko ih napusti ne će se 
spasiti ! 

Vjera u natprirodnost je u Kini živa. Nju 
dokazuje junaštvo kojim  misijonari slušaju 
riječi sv. Pavla : »Ne daj da te zlo svlada, već 
sam svladaj zlo dobrim.« (Rim. I2, 21.). 

Naše pouzdanje u apostolat temelji se na stvar- 
nim razlozima, i jača se zajamčenim činjeni- 
cama i rezultatom posljednjeg popisa katoličke 
Kine. Sada ima u Kini oko 100 misijskih postaja. 
Njihovo unutrašnje ustrojstvo je neobičnom 
jakošću odbilo sve napadaje. Svaka šteta se po- 
novno nadoknadila. I sve su se postaje prilično 
«održale u najžešćim progonima. Otpalih krš- 
ćana ima. malo, a obraćenika je u ovoj godini 
bilo do 50.000. Seminari lijepo napreduju. Na 
višim načkama ima 1000, a na nižim 3000 uče- 
nika. I sada su gotovo po čitavoj Kini uvedeni 
pokrajinski seminari, koji se mogu usporediti 
s evropskima. U Rimu se izobrazuje oko 30 
seminaraca duhovno i Znanstveno. Domaća 
udruženja, napose ženska šire se sve više i po- 
kazuju lijepe plodove. Broj domaćih misijonara 
svećenika i sestara raste neprestano. Ima oko 
2000 misionara i to 1500 domaćih svećenika 
a do 4000 bijelih i domaćih sestara. Razli- 
čite domaće i strane misije otvaraju pomalo 
svoje postaje. Ove domaće misije pomažu 
* svladavanje mnogih misijskih poteškoća, napose 
(političkih, koje su tako jako priječile širenje 
stranih misija 1 još danas priječe. 

Na nove zakone koje je izdala kineska na- 
cijonalna vlada i koje istom sprema, utječe 


KAZALIŠTE 


DRAMSKA KRONIKA, Ovogodišnja kazališ- 
na sezona sva je u znaku jubileja, a s ponosom 
i veseljem možemo odmah istaći, da je dobar 
dio tih proslava sjećanje na domaće hrvatske 
auktore, kojih su djela i danas, nakon toliko 
godina, svježa i zanimiva. 

Još koncem 1930 god. gotovo u isto vrijeme, 
slavila se stogodišnjica rođenja Ivana pl. Zajca, 
prvaka naše romantične muzike i pedesetgodiš- 
njića smrti Augusta Šenoe, »oca hrvatskog 
romana« Dva velika neosporiva talenta, i 
markantne pojave najpatriotskije i najzanosnije 


I 

mnogo zapadni duh. S: time je otvoreno novo- 
savezno sredstvo istoka i zapada; jedna nova 
moćna sila počela je prodirati s kršćanskim mi- 
šljenjem u kinesku zemlju. Država je nadalje 
uvela kršćanski sunčani kalendar i time teško 


. okrnjila kod kineskog puka ugled starome tisuć- 


godišnjem mjesečnom kalendaru, koji je u sebi 
nosio mnogo praznovjerja. 

Konačno mi dopustite da priznam, da je hra- 
brost misijonara uzdržana i oživljena valom 
vašega djelatnoga suosjećanja, vašega odušev- 
ljenja za misije, neumornog rada, ljubavi i 
velikodušđja. A ja vam u ime svih misijonara 
zahvaljujem od srca, 


Mogao sam kratko izložiti samo neke temeljne 
istine i misli, i samo u velikim potezima ocrtati 
razvitak moćnoga božanskog i ljudskoga dje- 
lovanja naših misijonara. Nadam se među- 
tim, da će moje riječi ipak moći pokazati, da 
misijonari u Kini zaslužuju našu suradnju i 
plemenitu pomoć. Oni će još jednom dokazati 
da se katolički svijet ne trudi za kinesko carstvo 
radi političkih prilika i sebičnih namjera, već 
iz osjećaja najčišće ljubavi da Crkva iskreno 
želi dobro velikoga naroda, dapače njegovo 
potpuno dobro duševno i zemaljsko, dobro po- 
jedinca i društva u narodnom gospodarstvu i 
politici. Crkva je dala Kini neprispodobivi dar: 
kršćanske ljubavi i očekiva od nje samo da shvati 
i upozna njezino propovijedanje i da odgovori 
istom ljubavi. Mi znamo razlikovati nazore: 
dobroga i vrijednoga naroda, od drskosti poje- 
dinaca, koji su uvrijedili i nijesu znali da shvate 
našu dušu. Ali i njih ne mrzimo, već molimo 
Gospodina, da ih rasvijetli i da im oprosti, jer 
ne znadu što čine. 

Mi se ipak nadamo, da će nasilja pomalo: 
nestati. Ali mi se ne ćemo radi toga uljuljavati 
u prelijepe sne. Sigurno je, da nas čekaju nove: 
teškoće. Ali mi smo oboružani nepobjedivom 
hrabrošću, što nas je Krist naučio i koju su_mi- 
sijonari već iskušali pa su kao Dobar Pastir: 
dali svoj. život za svoje ovčice. 


Contra sprem in spem! Ako vas ljudi muče, 
bit ćete ispunjeni nadom u besmrtnost (Knj. 
mudrosti 3, 4.). 

PRIREDILA MIRJANA MOHR' 


UMJETNOST , 


periode historije naše umjetnosti i kulture. 

ivjeli su u isto doba, oduševljavali se istim idea- 
lima, sarađivali na glazbeno-pjesničkom polju, 
pa je vječna šteta, što nijesu nažalost stvorili 
zajednički nikakva kazališna djela, koje 
bi njihove dvije proslave združio u jednu na 
sceni. Tako se od Zajca izvodila opera »Ban. 
Leget« (Bogzna zašto su baš tu operu izabrali, 
premda je i slabija i dosadnija od mnogih dru- 
gih Zajčevih stvari !), a od Šenoe Strozzijeva. 
dramatizacija pripovijesti »Čuvaj se senj- 
ske ruke«, uz jedini Šenoin kazališni poku- 

šaj, komedija »Ljubica« Šenoini romani već 
odavna su izneseni na daske: dramatizatore 
je privlačio romantično-historički kolorit Šenoi- 
nih djela, šarolikost figura, živ tempo, kojim 
se radnja odvija, rodoljubna nota, a svakako 
i velika popularnost Šenoinih pripovijedaka. 
Tako su, s više ili manje uspjeha, scenski obra- 
đeni romani »Zlatarevo  zlato«  »Diogenes«, 
»Seljačka buna« a i »Čuvaj se senjske ruke«, 
neki od njih i po više puta, Dramatizaciju 
»Cuvaj se senjske ruke kojom je proslavljen 
Šenoin jubilej, napisao je Tito Strozzi, poznati 
član zagrebačkog kazališta, koji se, uza svoj 
glumačko-redateljski posao, bavi i dramatur- 
škim pokušajima. Njegova je obradba sa scenske 
strane potpuno uspjela, ako odbijemo predugo 
trajanje komada (9 dugih slika !). Literarno 
je već i sama pripovijest jedna od slabijih Še- 
noinih stvari i mnogo manje zahvalna za scenu 
od ostalih romana, pa ako je i dramatizacija 
u tom smislu bez veće vrijednosti, re smijemo 
toliko zamjeriti ni g. Strozziju. Svakako je vrlo 
pohvalno od njega, što je pokušao da oživi 
jedno poznato djelo naše starije književnosti, 
koje, ako ništa drugo, odiše iskrenim i pobudnim 
patriotizmom. 'To je i publika najviše honori- 
rala, dok komad nije skinut s repertoara. 


Šenoina :Ljubica« tipična je staromodna 
salonska komedija s poznatim elementima ta- 


kva teatra: monolozima, naivnim »prokuša- 
nim« situacijama (skrivanje pod  krinolinu !) 
i, više manje, konvencijonalnim tipovima, 


Najveća je njezina vrijednost, što Šenoa u njoj 
rišepo naravimnoga lica pa i samu glavnu 
junakinju, staru usidjelicu, personifikaciju svih 
negativnih svojstava žene, koja na silu hoće 
da se uda za mladog momka, dok je ljutom pre- 
varom ne opamete. Ta je »gđica Ružićeva« 
doista živjela u Zagrebu u doba Šendino, Šenoa 
je dakle u »Ljubici« realist, i taj mu je realizam 
očito uspio, kad je na intervenciju izvjesnih 
krugova, »Ljubica« bila zabranjena odmah 
nakon prve predstave godine 1868.! Vječna 
šteta, što ovaj komad nijesu igrali glumci, već 
»Matica kazališnih dobrovoljaca« koji su uza 
svu dobru volju samo diletanti. Naravno, da 
je na njihovoj izvedbi najbolje uspjelo ono, 
što uvijek na diletantskim pozornicama uspije : 
epizodne komične uloge krznara Jezerinca i 
nadžak-babe Prepelićke. Kako bi »Ljubičine« 
pozitivne vrednote došle drugačije do izražaja, 
da ju je režirao g. Strozzi, specijalist u genreu, 
a glavnu ulogu glumila gđa Vilhar, nenadmašiva 
u takovim ulogama!!! 


Druga (t. j. treća) jubilarna proslava na ka- 
zalištu bila je izvedba komedije »Figarov 
pir« prigodom 200-godišnjice rođenja francus- 
kog pisca Beaumarchais-a (1732-1799) opće 
poznatog s njegovih komedija »Seviljski brijač« 
i »Figarov pir po kojima su skladane dvije 
još poznatije opere Mozartov »Figarov pir« i 
Rossinijev »Seviljski brijač«. Beaumarchais je bio 
je pustolov, neobično burna i zanimljiva života, 


pa zbilja žalim, što mi prostor ne dopušta, da 
se njime duže pozabavim. U svojim djelima 
napada francusku aristokraciju iznoseći njihove 
zle i smiješne strane i oštro ih i otvoreno žigo- 
šući, I »Figarov pir« uperen je proti jednom sra- 
motnom privilegiju plemstva, proti ius primae 
noctis. Ta simpatična socijalna nota, u kojoj 
čujemo već prve zvukove  revolucijonarne 
»Marseljeze«, pa neki čisto »moderni«, po našem 
shvaćanju, realizam figura i dijaloga i odličan 
humor čine, da se stvar još i danas vrlo ugodno 
gleda, makar joj je sadržaj rađen po šabloni 
»dvorskih komedija« XVIII vijeka. Naročito 
u ovako sjajnoj izvedbi, kao što je bila naša. 

Pored ove klasične komedije, iznijelo je naše 
kazališre jednu drugu interesantnu klasičnu 
stvar: tragediju »Alkestida«c od grčkog 
pjesnika Euripida iz V. vijeka prije Krista. I 
opet se moram žaliti na prostor, koji mi ne do- 
pušta ni malo dužeg prikaza Euripida i grčkog 
kazališta. Tragedije su starih Grka remek-djela 
kojima se publika i danas divi, iz kojih 
glumci mnogo toga nauče. Ali naše shvaćanje 
kazališta, koje se naravno, ne može ni prispo- 
dobiti s grčkim od dvadesetpet vjekova natrag, 
uzrokom je, da se grčke drame na razne načine 
prerađuju, pa je i »Alkestidu« preradio Nijemac 
Hofmannsthal. Ta preradba s mnogih razloga 
nije najidealnija, ali je izvedba ove igre pod vrs- 
nim vodstvom režisera Dujšina i u slaboj insce- 
naciji Babića bila svejedno vrlo uspjelo veče, 
kakvih bi mnogo trebalo. 


Dne 15. I. najavila je cedulja premijeru ko- 
mada »Dan njegova povratka od 
Zofje Nalkowske, poljske spisateljice. Poznato 
je valjda svima, da je u savremenoj literaturi, 
naročito dramskoj, zavladala prava manija 
za traženjem tema sa kriminalističkom ili psiho- 
patološkom bazom. Otuda naravno niču »pro- 
blemi«, kojima auktor očajno žonglira, a pu- 
blika lupa glavu da izvuče smisao iz svega toga 
ili eventualno... drijema... Takav je bio 
štimung i kod premijere Nalkowskine drame, 
za koju je inače reprezentacija zagrebačkih 
feministkinja izjavila, da je odlična stvar, kakve 
muški auktori ne bi umjeli ni zamisliti... 

Posljednja premijera na našem kazalištu bila 
je »Mača« drama Pecije Petrovića, auktora 
brojnih, većinom lascivnih šala iz ličkog života. 
Što se ličkog okvira tiče; Pecija se ni s »Mačom« 
nije iz njega udaljio, ali se eto »uozbiljio« (daj, 
Bože, sreću !) i napisao dramu o svirepoj podloj 
i bešćutnoj preljubnici Mači, koja uništava sebe, 
i zaljubljenog u nju momka i obje njihove obi- 
telji. Kao antiteza njoj ističe se plemenita fi- 
gura majke, puna tragične veličine i snage. 
Drama je inače solidno obrađena, s mnogo 
jakih momenata i lijepo graduiranim razvojem 
radnje, pa je u odličnoj režiji gosp. Branka Te- 
pavca, redatelja, koji daleko od »pelivanstva«, 
umije najviše »hudožestvenoga« da unese u 
svoje režije, imala zasluženi uspjeh. 

B.P. 

more no ea LUČ E KRKE E POR JE TE GE E ERE TEI 


MODERNA ARHITEKTURA U NAŠIM 
STARIM GRADOVIMA. Ne ćemo zalaziti u 
prikazivanje suvremene moderne arhitekture, 
nego ćemo se s njom baviti samo u koliko ona 
dolazi u dodir sa arhitekturom koja već postoji 
u starim gradovima. Opet ćemo se tu osvrnuti 


NCĆ U SNIJEGU (Foto M.) 


poglavito na naše stare primorske gradove, 
u kojima su ti dodiri najznačajniji. Na ovo se 
pitanje treba osvrnuti i radi toga, što se o tom 
u zadnje vrijeme živo raspravlja u našoj  kul- 
turnoj javnosti. Izašlo je nekoliko brošura, 
mnoštvo članaka u fašim i stranim novinama i 
časopisima, vodile su se mnoge polemike, izne- 
sena su mnoga stručna (a bome i »nestručna«) miš- 
ljenja i, što je svakako najinteresantnije, došlo 
je čak do nekoliko sudskih rasprava. Svemu 
tomu je uzrok baš iznošenje tog pitanja i njegove 
praktične primjene u Dubrovniku, u arhitekton- 
skom pogledu tom najkarakterističnijem našem 
primorskom gradu. 

U gradovima, koji nemaju neku izrazitu 
arhitektonsku fizionomiju, pitanje daljnjeg iz- 
građivanja je vrlo jednostavno; treba graditi 
u duhu suvremene arhitekture, Sasvim je to 
drugačije n. pr. u našim starim primorskim 


gradovima,. koji se uslijed bujnog prometa 


stranaca moraju širiti i modernizirati. Ti su naši 
gradovi; osobito starodrevni Dubrovnik, po- 
znati u kulturnom svijetu kao mjesta, u kojima 
se divni sredozemni pejsaž spaja s skladrom 
njihovom. arhitektonskom fizionomijom u div- 


nim harmoniju. U tim gradovima crkve, palače, 
kuće, gradske zidine, ulice i trgovi, sve to s pej- 
sažom odaje neku skladnu i sređenu cjelinu. 
I to je baš ono, što svake godine privlači na naše 
obale sve više i više stranaca. Ali ta njihova 
skladna fižionomija dolazi u pitanje baš zbog 
prometa stranaca. I sad treba naći načina, 
da se ta harmonija sačuva i da se istovremeno 
napreduje koracima suvremene arhitekture, što 
bezuslovno traži promet stranaca (ili turizam). 
Jasno je, da bi objekti moderne arhitekture 
(osobito beton i staklo prema kamenu) unosi 
disharmoniju. Nove četvrti koje nijesu vezane 
uz postojeću arhitekturu ili je ta beznačajna, 
treba dakako graditi u modernom duhu. Ali i 
tad treba, kao što se dosad radilo, uvijek 
provoditi neku harmoniju stilova, a ta se sa- 
stoji baš u povezanosti nastaloj usljed unutar- 
njeg razvitka. U našem Primorju nalazimo 
upravo klasičnih primjera takve harmonije. 
Samo #ćemo spomenuti u Dubrovniku prostor 
između Divone (gotika i renesansa), crkve sv. 
Vlaha (barok), Dvora. (gotika i renesansa) i 
katedrale (renesansa i barok), i u Splitu Peristil 
(tu je čak i egipatska sfinga). Ali baš u ovom 
pogledu je sasvim drugačije s novom arhitektu- 
rom, koja je nešto sasvim nova. Tu se ne nastav- 
ljaju kao u dosadašnjim stilovima, tradicije proš- 
losti, nego ta nova arhitektura znači baš napro- 
tiv svako kidanje s prošlosti i dolazi kao neka 
revolucija u arhitekturi. A koliko se ipak ima gra- 
diti u starim četvrtima (ne govorimo o prostim 
kućama) mora se tu nova arhitektura nekako 
inspirirati starijom na taj način dati umjetnička 
djela savremene arhitekture. Najbolji nam pri- 
mjer za to pruža Slovenac prof. Plečnik, najveći 
suvremeni naš arhitekt. 

Daljnji razvoj gradova, kako smo već istakli, 
ima se provađati u duhu suvremene arhitekture 
još i iz ekonomskih i higijenskih razloga. Nema 
toj arhitekturi za sada još mjesta u starim 
četvrtima i zbog toga što se ona nije još afirmi- 
rala kao neki novi stil, nego se još uvijek traže 
novi oblici. Uz to se treba čuvati da ne dođe 
(a već se dolazi !) do prostog kopiranja starijih 
zgrada i oblika, jer to u arhitektonskom pogledu 
daje uvijek negativan rezultat. Završujemo zato 
riječima velikog hrvatskog učenjaka i poznavaoca 
naših starih spomenika Msgra. Dr Frane Bulića : 
»Naši gradovi na moru jedrim stilom i plastič- 
nom  besjedom svojih spomenika zovu. nas, 
da ih budno čuvamo i milujemo. Iz njih prodiru 
do nas snažni i besmrtni glasovi o klasičnom 
zanosu i o lijepoj estetici naših predaka. Vrije- 
me nam ih je blago poštedilo, ne da ih rušimo 
ili iznakazimo,: već da ih upoznamo, proučavamo 
i nada sve ljubimo. Oni zaslužuju našu ljubav, 
jer svaki njihov detalj stvoren je za sebe i ima 
svoj originalni, slikoviti karakter.“  — TIMOR 


* V. Brajević-K. Strajnić : »Misli o čuvanju 
dalmatinske arhitekture« s predgovorom Msgr. 
F. Bulića, Split 1931. Mi taj . predgovor 
donosimo u cjelini. 

F. S. FINŽGAR: ANICA. Roman seljačke 
djevojke. Naslovni list Kamila Ružičke. Izdala 
Knjižnica Dobrih, Romana. Uređuje Dr Josip 
Andrić, Dvanaesto kolo (1931) Knjiga 48, 
Jeronimska knjiga 353. Preveo P. Tijan. 

Fran S. Finžgar, kojega je zlatomisnički ju- 
bilej nedavno svečano proslavljen u čitavoj 
Sloveniji, spada snagom svoga izraza, jedrim 
gledanjem i rješavanjem problema, koje zahvaća, 
među najjače pisce slavenskoga Juga, a uz 
Otona Župančića i pok. Cankara je najjači 
književnik, kojega je uopće dao slovenski na- 
rod. 

U zahvatu prirode, okoline, svakidanjeg 
seoskog života opaža se u svim Finžgarovim 
djelima posebna  svježina, zdravi realizam, 
pa se taj opaža i u tehnici ovog romana. Ko- 
liko je samo plastike dano u detaljima, koliko 
lirske draži u najsitnijim odsjecima i snažnim 
slikama, koje su mjestimice naturalistički pri- 
kazane. — Ipak je Finžgar i u Anici, pa i u ve- 
ćini svojih pripovijesti i romana, prikriveni 
romantik; ono fundamentalno u njegovim 
djelima je prožeto dubokim idealizmom ličnog 
naziranja na svijet i život iako je to, pokriveno 
i proživljeno konkretno obiljem iskrenog li- 
rizma, prikazano realističkom tehnikom. 

S »Anicom« je Finžgar zahvatio jedan od naj- 
bolnijih problema suvremene Slovenije — pro- 
blem sluškinja, kojih su u novije vrijeme puni 
gradovi skoro cijele Jugoslavije, pogotovu Za- 
greb. Doduše ovdje je sluškinja još u selu, ne 
opkoljuje je ulica, ali je zato izvrgnuta svim 
mogućim prilikama, napastima, kojima je iz- 
vrgnuta svaka sluškinja, bila ona u gradu ili 
na selu kod boljih gospodara. Anica, siromašna 
djevojka, članica jedne brojne ali siromašne 
obitelji, pođe u susjedno selo u službu kod bo- 
gate seoske obitelji Mokara. Obitelj je, kao ta- 
kva, prikazana ovdje, kako to uopće voli da pri- 
kazuje Finžgar, zdrava i jedra, duboko etična. 
Mokarova obitelj je prototip prave kršćanske 
obitelji i zato Finžgar pazi da ništa ne pomuti 
one duboke temelje, na kojima počiva zdrava 
stanica ljudske zajednice. Međutim kod Mokara 
služi više sluškinja i sluga, koji se baš ne slažu 
najbolje, tek ih disciplinira strogo oko gospo- 
darevo. Prvi sluga Ivan, inače trijezan, pošten 
i radin momak zagleda se u netom došlu Anicu. 
On je također i Anici simpatičan, pa se sve tako 
uredi da će se oni dvoje uzeti. Nešto im smetnje 
pravi Mijo, drugi Mokarov sluga, ali ga Ivan 
već nauči pameti. Stvar je utanačena tako, da 
će Ivan uzeti Anicu do tri godine, kad Ivan, 
koji je dobar štediša, uštedi toliko, koliko je po- 
trebno da uzmogne kupiti kod Mokara kolibu 
i urediti neko malo samostalno gospodarstvo. 
Ali tri su godine preduge, a dvoje zaljubljenih 
preblizu i oni sagriješe prije vjenčanja. Ivan 


otputuje u Ameriku i svoju zaslužbu šalje Anici, , 


koju'ova sprema na uložnu knjižicu kod banke. 


Međutim, Anica opazi doskora iza nekoliko 
mjeseci plod svoga grijeha. Pođe k župniku, 
koji odmah piše Ivanu u Ameriku. Ivan brzojavi 
da Anica odmah dođe k njemu u Ameriku i 
Anica potajno ostavi Mokarove i jedne noći 
otputuje. Kad je stigla u Ameriku otamo je de- 
portiraju, jer je bila u drugom stanju i jedne 
noći nedugo iza svoga odlaska bane natrag na 
veliko zaprepaštenje svojih roditelja doma. Tu 
Finžgar prekida pripovijetku, ali čitalac može 
naslutiti Aničine patnje, kad se dozna u selu 
za njezin grijeh i za njezin povratak. Čitalac 
može naslutiti i to, da će se i pošteni Ivan do- 
skora pojaviti čim doznade za Aničine nevolje 
i dogodovštine i da će se sve zacijelo dobro svr- 
šiti. Ali je Finžgar prije svega u svemu ovome 
umjetnik i dobar psiholog, koji prekida dramu 
na vrhuncu, a da ipak ne naškodi umjetničkoj 
vrijednosti pripovijetke, jer se unatoč ovom 
naglom prekidanju nužno i kao nekim zakonom 
ustrajnosti u duši čitaoca odvija roman i dalje : 
Aničino ispaštanje i bezuvjetni dolazak Ivanov 
iz Amerike te konačno ženidba. Katarza i triumf 
se događa iza romana u duši čitaoca. Ta katarza 
i sretni završetak nije subjektivan i ostavljen 
čitaocima na volju. On se odvija u dušu čitaoca 
nuždom one posebne umjetničke logike, koje 
su temelji dani u napisanom romanu. Ovaj 
henapisani proces u duši čitatelja iza pročita- 
nog djela jest nastavak romana, točno onako, 
kako to hoće umjetnik Finžgar, i pravi s napi- 
sanim romanom umjetničku cjelinu. I u tom je 
Finžgar uspio kao rijetko tko drugi. 
— IE > 


JEROME K. JEROME: TRI ČOVJEKA 
U JEDNOM ČAMCU, adaseopsuine govori. 
Izdala Knjižnica Dobrih Romana, Zagreb, 
Trg Kralja Tomislava 21. Preveo Ivo Lendić. 

Ova poznata humoristička knjiga, koja je 
svojevremeno značila svjetsku senzaciju i pre- 
vedena na sve evropske jezike, prevedena je 
konačno i na hrvatski jezik. Čitajući ovu knjigu 
u dobrom prijevodu Ive Lendića vidimo da 
Jeromeov superiorni humor, koji nosi u sebi 
tako općečovječanske obilježja, iako radi o tri 
tipična Engleza, još ni dandanas nije izgubio 
od svoje aktuelnosti. Nema stranice, koja nije 
puna srdačnog i vedrog humora. Bez posebnih 
tendencija, osim da se diskretno naruga ljud- 
skoj slabosti, ovaj humor daje dojam vedrog 
životnog optimizma, a toga nam u doba jetkih, 
tendencioznih. i glupavih sarkažama najviše 
i treba. Zahvalni smo stoga Knjižnici Dobrih. 
Romana da je izdala ovo klasično djelo svjet- 
ske humorističke literature. 

“Sadržaj je knjige neznatan, upravo mini- 
malan, pa stoga u obradbi ovog predmeta, u: 
neiscrpivim dosjetkama, sjećanjima,  prepri- 
čavanjima još jače odskače ličnost i jaki talenat: 
J. K. Jerome-a, Ocrtana su uglavnom tri do- 
broćudna Engleza, koja iz Londona polaze na. 

izlet po Temzi. Rijetko je ikad u svjetskoj li- 
teraturi opisan s toliko zanimljivosti i napeto- 
sti, s toliko esprita i srdačnog smijeha jedan 
putopis, kao što je to Jerome uspio u knjizi 
»Tri čovjeka u jednom čamcu, a da se o psu 
i ne govori». To je još i dandanas jedna od naj- 
čitanijih knjiga u Engleskoj, a omiljela je i u 
inozemstvu. 

Tri Engleza su kao tipovi izvrsno ocrtana; 
svijetlo koje na njih baca Jerome otkriva istin- 
ske realne ljude, onakvima kakvima uistinu 
jesu. Pa iako bi se na prvi mah moglo promisliti, 
da je Jerome pisao ovu knjigu u doba, kad je 
romanticizam u Engleskoj bio pri kraju, ali 
ipak zato i te kako snažan, da zahvati jednog 
mladog pisca (»Tri čovjeka« naime nose još 
trag romantičarskih rekvizita u omiljelim hi- 
storijskim reminiscencijama i nekim sentimen- 
talnim pasusima), ipak je ova knjiga par excel- 
lence realistička (naturalistička nije) i to tako, 
da se prema svojim licima i predmetu obradbe 
Jerome nimalo ne razlikuje od shvaćanja mo- 
dernih pisaca, te se dandanas u doba kad mo- 
derni objektivizam prodire u sve vrsti literature, 
čudimo, kako je Jerome već unaprijed pisao 
u duhu moderne literarne struje. 


Može se činiti nekome, da u ocjeni ove knjige 
pretjeravam. Ali tko uzme Jeromeovu knjigu 
i shvati njegov humor, što znači smijati se od 
početka do konca, onda će uvidjeti, da je i ovo 
nešto pohvale premalo rečeno. Knjiga zaslu- 
žuje mnogo više. ANTE JURKIĆ 


DR FRA O. KNEZOVIĆ : FRA GRGO MAR- 
TIC, STUDIJA. Prigodom izlaska ove studije 
dra Knezovića, neki su iznijeli cjelokupni — bar 
htjeli iznijeti, iako nijesu — rad i život dra Kne- 
zovića. Kritika je rekla svoju. No, nije nitko 
koliko nam je poznato, govorio o lanjskoj bro- 
šuri dra Knezovića — Početak romantizma 
u našoj književnosti — i ovogodišnjoj studiji, 
i ako te dvije stvari sačinjavaju cijelinu, koja 
je morala biti rasječena radi teških nakladničkih 
prilika. Početak romantizma u našoj književno- 
sti je priprava i uvod u studiju : fra Grgo Martić, 
pa govoriti o njima separatno ne ide. 

Studija fra Knezovića pojavila se kao apolo- 
gija protiv raznih sudova o Martiću, a na osobiti 
način protiv dra Barca, odnosno njegova pisa- 
nja u »Riječi« i »Hrvatskoj Reviji«. 

U ova dva posebna sveska obrađeno je sve, 
bar dotaknuto, što je utjecalo na razvoj Marti- 
ćevog književnog talenta. 

Dr Knezović je obradio sa veoma pregnantnim 
stilom kulturne, historijske, socijalne i literarne 
prilike, koje su prethodile romantizmu, iz kojih 
je, zapravo, izašao kao posljedica iz uzroka. 
Bacio je letimični pogled na Evropu od obala 
Velike Britanije do nedoglednih ruskih poljana; 
od neumrlog Shakespeare-a do melodioznog 
Puškina. Iznio je najkarakterističnije note, koje 
notiraju dva fenomena njemačke knjige: autora 
Fausta — Goethe-a i velikana Schiller-a — auk- 
tora Marije Stuart, Nije mimoišao ni pustolova 


ni fantastu Byron-a, ni Chateaubrianda, ukratko : 
nijedan, koji je igrao ulogu u stvaranju nove 
književne struje, nije ostao zaboravljen od dra 
Knezovića. 

Iza ovako kratka, ali markantna pogleda po 
Evropi i njezinim prilikama došao je dr Knezo- 
vić u Hrvatsku i njene prilike ; književni i na- 
cionalni pokret, koji je nastao kao odjek istih 
pokreta u Evropi, i rekavši o njemu i njegovu 
širenju nekoliko pravih riječi, došao je u Bosnu, 
došao je do fra Grge, najistaknutijega pristaše 
i zastupnika ilirizma u Bosni, čije je djelovanje 
i rad prikazan u ovoj studiji. 

Studija je mnogo skraćena i izbačene su 
mnoge epizode, koje bi činile knjigu još lakšom 
za čitanje, ma da se i sada lako čita radi laka 
stila i čistoće jezika; tako da je ovdje ostalo 
samo glavno, ostao kostur, no, ipak, studija 
se jezgrovito dotiče svega Martića i njegova 
rađa : političkog, kulturnog i književnog. Sva- 
kome je od rečenih dr Knezović posvetio toliko, 
koliko mu je važnim izgledalo, iako, čini se, 
nije dr Knezović prosudio i ispitao, na kojem je 
polju pok. fra Grgo najveći. Po auktoru glavni 
je Martićev rad u književnosti i Martić je knji- 
ževna veličina, te prema tome tri četvrtine ove 
studije govore o književnom radu. Ali dr Knezo- 
vić ima zgodnu metodu, te ono, što mu se čini 
najboljim, iznosi ad litteram. Naše je pak uvje- 
renje, da Martićev politički, kulturni i socijalni 
rad ne zaostaje za književnim, pa stoga se tre- 
balo i na nj opširnije osvrnuti, a ne samo per 
summa. Ovo je dobro istaknuo Šegvić, a detaljno 
obradio A. Čičić u svojoj: Monografiji. Ali 
poglavlje dra Knezovića: Književni rad, kud 
i kamo je superiorniji, obrazloženij, pače i is- 
kreniji. Interpretacija »Osvetnika« pomoću ana- 
lize najuspjelija je od svega u studiji, premda 
neki tropski i figurski nazivi nijesu u nas uobi- 
čajeni. 

Peto poglavlje : Mažuranićev utjecaj. Kad je 
dr Knezović htio separatno govoriti o utjecaju 
pjesnika »Smail-age« na autora »Osvetnika«, 
onda, mislimo, nije trebao u cijeloj studiji 
komparirati jednoga s drugim. Doduše, u ovom 
je poglavlju auktor iznio očite reminiscence 
Martića na Mažuranića na interesantan način. 

Studija nam dra Knezovića ipak daje sinte- 
tičan pregled Martićeve ličnosti, a toga dosada 
nijesmo imali. Što se tiče ocjene Martićevog 
književnog rada, mislimo, da je ovo najbolje, 
što se dosada u tom smislu pisalo. Za školu veoma 
zgodan, a to je i glavna želja g. auktora. Jezik 
i stil vrlo dobar. Čini se, da dr Knezović govori 
katkada hiperbolično , tako na str. 77: »Odatle 
ona plastičnost forme, koju stvaraju nedosti- 
žive poredbe, figurativni govor...« Pače, rekli 
bismo, da je fra Oton došao do smjele tvrdnje, 
kad veli na.str, 95. : »Njegov literarni rad ni u 
čem ne zaostaje za Njegošem, »Gorski vijenac« 
ni u čem ne nadmašuje »Osvetnike«. Na nekoliko 
se mjesta ponavljaju iste stvari. Zar je običaj 
kod Hrvata transkribirati strana imena € 

B. RASPUDIĆ 

MATE UJEVIĆ: HRVATSKA KNJIŽEV- 
NOST. Pregled hrvatskih pisaca i knjiga .sa 
slikama. Izdano među izvanrednim izdanjima 
za god, 1932. — Lanjske sam godine pročitao 
negdje (po svoj prilici u »Kat. Listu“) popis 
izdanja Društva sv. Jeronima za ovu godinu, 
te sam od tada, priznajem, s najvećom željom 
očekivao baš ovu knjigu. Pisac njezin, profesor 
Mate Ujević odavno mi je poznat kao prijašnji 
urednik naše »Luči«. Unaprijed sam znao, 


da će to knjiga biti svoje vrsti. I nisam se pre- 


vario: Hrvatska književnost od g. Ujevića 
posve je uspjela. 

Nije lako pisati za puk. To niko ne zna, ko 
ne pokuša. I stari su bosanski franjevci imali 
pravo, kad su isticali kao posebnu odliku 


kod svojih članova, ako su koji znali lijepo za ' 


puk propovijedati. To su osobito naglašivali 
u »Necrologicum-u«, (gdje se zapiše svaki član 
Reda iza smrti i tu se stavi koja oznaka njegova). 
Ova je knjiga posve odgovorila svrsi. Svaki 
je pisac kratko i lijepo prikazan. Stil je lak. 
Jezik čist. Ovdje je postajala opravdana boja- 
zan, da nam ne bude jednolično. Pisac joj je 
sretno izmakao, zato se i vrlo ugodno čita, 
te je u tom pogledu knjiga jedinstvena edicija 
kod nas. Stariji su pisci svi, a dobar dio i novih, 
vrlo lijepo i dosta opširno opisani. Pa još ima tu 
kulturno-političkih pogleda na pojedina razdob- 
lja, koji su uticali na stvaranje književnosti. 
Ovdje ću spomenuti nešto, što je očito izmaklo 


g. piscu. A nije se ni čuditi. Nađe se toga svagdje - 


i kod svakoga. Omne humanim imperfectum. 
Eto i u Spomen-knjizi — Znameniti Hrvati 
mnogo nedostaje. Spominjemo samo, da ćete 
uzalud tražiti tamo Narcisa Jenka. Još je na toj 


knjizi radilo po izbor sila. — I F. Jukić nije do- ' 


voljno naglaše a on se nije smio mimoići. 

Izdavaoje reviju »Bosanski prijatelje, koja j. 
bila odmah do Vrazova »Kola« po vrijednoste 
»Put u Carigrad« tako je lijepo i realistički opi- 
sao, da se i danas s ugodnošću za njim posegne. 
Skoro ga je »Hrv. Straža« donijela (listopad 
1931.), samo je šteta, što ga nije pozvanija ruke 
priredila za štampu. A_Jukić kao kulturni rad- 
nik najzaslužniji je čovjek 19-tog stolježa u 
Bosni. 

Napominjem : U popisu pomagala g. pisac 
navodi poznate školske udžbenike, pa sam .od- 
mah znao, da će i on posrnuti, gdje su mu uzori 
pali. Tako i on, kao i svi dosadašnji pisci, donosi 
Bandulović mjesto : Randulović ; Divković Ma- 
tija, a treba ako ne Mato, a ono Matije, kako 
se i Divković potpisivao, a što je u njega isto 
što i Matthaues = Matej, Mato. Pošao je i 
dalje : selo Jelaške kod Dervente ! € A to je kod 
nas poznato, da je selo Jelaške u župi Vijaka 
kod Vareša. A gdje je Vareš, a gdje je Derventa 
Ne b.i smjelo ni ono biti: rođen 1653., a umro 
1631 i to dvaput navodi (46. str.). 

Doduše g. pisac navodeći literaturu veli 
»između ostalih«, ali žao mi je, što nije došao 
do vrijednog djela Dra Jelenića (Bibliografija 


Franjevaca Bosne Srebreničke, Zagreb 1925.), 
gdje je dobar dio franjevaca književnika obra- 
đen. Ovo su tak manje zamjerke, koje su spo- 
redne, jer je Ujevićeva knjiga svoje vrsti, prva 


ŠPANJOLSKA REVOLUCIJA 
Karmelićanska škola u Madridu gori 


i vrlo uspjela. Osobito je uspio pokušaj karak- 
terizacije suvremene književnosti i modernih 
literarnih stvaranja. MILAN V. ILOVAČA 


C. BALIĆ, O. F. M. »JOANNIS DE POLLIA- 
CO ET JOANNIS DE NEAPOLI QUAESTIO- 
NES DISPUTATAE DE IMMACULATA 
CONCEPTIONE B. MARIAE VIRGINIS«. — 
Bibliotheca Mariana Medii Aevi. Collectio edita 
cura Instituti Theologici Makarskensis (Dalma- 
tia). 1931. Cijena 65.— Din. 

Vrijedni profesori franjevačke Bogoslovije 
u Makarskoj pokrenuše »Marijansku Biblioteku« 
Srednjega Vijeka« sa svrhom, »da kritičnom 
metodom prouče i objelodane nauku sredovječ- 
nih pisaca o Bl. Djevici Mariji«. 

Ovaj prvi svezak, koji radi o sredovječnoj 
nauci o Bezgrješnom Začeću, napisano je dr 
Karlo Balić, dobro poznat našem đaštvu sa 
Makarskog tečaja i kao predstavnik naše Lige 
na Kongresu Pax Romane u Oxfordu, Mi nismo 
kompetentni, da ocjenjujemo ovo znanstveno: 
teološko djelo, već ćemo samo sa par riječi 
upozoriti naše čitače na ovu vrijednu knjigu. 
i na njezinog auktora, koji je nazad tri-četiri. 

godine stekao odličnu reputaciju u naučnom 
vanjskom svijetu sa svojom knjigom o filozofiji 
Duns Skota, 

U ovoj knjizi lijepom latinštinom prikazuje 
Poštovani Otac nauku dvaju sredovječnih pro- 
tivnika Bezgrješnog Začeća: Ivana Puljskoga 
i Ivana Napuljskoga, koji su bili glavniji pred- 
stavnici svoga doba u borbi proti nauci 9. Bez- 
grješnom Začeću, koju je sa svom svojom na- 
trenom dušom i bistrim umom branio i dokazi- 
vao genijalni Duns Skotus sa svom franjevač- 
kom školom, a koju je nauku Crkva, nekoliko 
vijekova poslije, svečano i uz oduševljenje 
svega katoličkog naroda proglasila dogmom i 
tako definitivno potvrdila nauku Duns Skota. 
Još i danas frapiraju svojom jednostavnošću 
i bistrinom svijetu genijalno postavljene riječi 
Duns Skota : potuit, decuit, ergo fecit. 

Treba dati priznanje dru Baliću, što je s mnogo 
truda sabrao iz zaprašenih biblioteka ove do- 
kumente, te ih izložio s velikom objektivnošću, 
pažnjom. i učenošću. Ovom je knjigom silno 
zadužio i. prodičio našu i onako, siromašnu teo- 
lošku literaturu. Čestitamo njemu i cijeloj Ma- 
karskoj Bogosloviji, koja je ovo izdanje pokre- 
nula i omogućila, i 


č.. 


A svoj našoj javnosti, koja se zanima ovim 
pitanjima, osobito našim bogoslovima, toplo 
preporučamo ovo vrijedno djelo. IS. 

KRŠĆANSKI NAUK. Sastavili Ferdo Heffler, 
Eugen Kornfeind i Stjepan Kramar ; izdalo Hrv. 
književno društvo sv. Jeronima. — Ova knjiga 
znači po sretno odabranom svrstavanju građe 
novost u našoj vjeronaučnoj literaturi. Svakako 
je taj raspored građe unio mnogo lakoće u upu- 
ćivanje o vjerskim istinama, što je nesumnjiva 
dobit za ostvarivanje ciljeva vjeronaučne obu-. 
ke. Pitanja i odgovori iz katekizma svrstani su 
zajedno s biblijskim crticama, koje se odnose 
na isti sadržaj. K svakoj toj skupini je dodana 
i odgovarajuća kratka pjesmica. Očito je, da su 
ga sastavili ljudi, koji su tijekom svoga kate- 
hetskog rada stekli mnogo iskustva, koje su 
uspješno upotrijebili kod sastavljanja ove knji- 
ge. Oni su nastojali da samu knjigu učine što 
manje suhoparnom, da što adekvatnije odgo- 
vore na sve zahtjeve, koja mladež stavlja na 
jednu vjeronaučnu knjigu. Nema sumnje, da bi 
ova knjiga bila odlični udžbenik za naše škole, 
budući da su gg. autori ove knjige uspjeli da se 
prilagode modernim nastavnim principima. 

S. H. 


SOCIJALNO GOSPODARSKI PREGLED 


»O USTAVU I USTAVNOJ POVIJESTI 
ŠVICARSKE KONFEDERACIJE« zove se ne- 
davno izašla knjižica Dr Ivana Brlića. (Zagreb). 
Stvar je veoma interesantna i poučna i upravo 
lijepo prikazuje ustavni razvoj Švicarske — 
tog klasičnog primjera ustavnog uređenja, slo- 
bode i demokracije. Stvar je značajnija što su tu 
razne državice, posebnih ' vjerskih, kulturnih 
i jezičnih oznaka, sačuvale u načelu svoj suve- 
renitet i autonomiju, a ipak su formirale cen- 
tralnu vlast ustupivši joj dio svojih prava. 
Istina je, da se više puta pojavljuju centrali- 
zatorska nastojanja, ali je izazvana reakcija 
uvijek omogućila nesmetani ustavni razvoj 
u duhu slobode i demokracije. 

Za što bolje razumijevanje ustavnog razvoja 
pisac prelazi u krupnim crtama povijest švicar- 
skih zemalja do 1815. godine. 

U kasnom srednjem vijeku stvaraju se tu 
»mirovni savezi«, a kasnije »Liga gornjonjemačkih 
zemalja« Već se tada nalaze zajedno podanici 
raznih kulturnih i jezičnih oznaka; a povezala 
ih je zajednička težnja k slobodi i nezavisnosti. 
U 13. vijeku općina Bern stvara t. zv. »Burgund- 
ski savez« Važniji je »Savez četiriju kantona« 
u kojoj se razvija današnja Švicarska. Tom se 
savezu pridruži Luzern, Zurich i Bern sa svojim 
savezom. Sad nastaje »Savez od osam općina«. 
Općine su još potpuno nezavisne, ali se malo 
po malo razvijaju i zajednički poslovi. U 15. 
vijeku novim  pridruživanjem nastaje »Savez 
trinaest općina« (ili kantona). Tako se dalje 
nadovezuje. Najgore je stradao njihov slobo- 
darski duh za Napoleona. On 1795. proglasi 
»Helvetsku republiku«, u kojoj su dosadašnji 


kantoni bili brisani kao nezavisne države. Po- 
stupak Napoleona izazivlje jaku reakciju. For- 
miraju se 2 stranke, pristaše starog stanja — 
federalisti, i novog stanja — unitarci. Napoleon 
1803. opet osniva Savez švicarskih država i 
novi ustav vodi računa o vjekovnim tradicija- 
ma i pravima kantona. S padom francuske vla- 
sti stvara se »Savez dvadeset i dvaju kantona 


* kojem evropske vlasti priznaju vječni neutrali- 


tet, jer je to u političkom interesu Evrope. 
Tako je stvorena Švicarska u današnjem opsegu. 
Od sada (1815. god.) počinje pravi ustavni 
razvoj. 

7. kolovoza 1815. u ziiriškoj katedrali 22 kan- 
tona sklapaju federalni ugovor. Kantoni zadr- 
žavaju potpuno autonomiju, a centralna vlast 
služi samo prema vani. (1830/31.) se živo radi 
oko revizije tog ustava. Traži se »da se suvere- 
nitet kantona imade priznati kao osnovno i 
historijsko načelo, ali to ograničava nove ideje 
— ideje zajedničke domovine. Ali tek se burne 
1848. godine izglasa federalnu ustav. Kantoni 
ostaju i dalje federativne državice, ali se uz njih 
stvara novo tijelo—konfederacija (carine, pošte, 
novci, mjere, utezi i vrhovno nadzorništvo nad 
putevima). Organi su konfederacije federalni 
sabor; vijeće i sudište. Reviziju ustava može 
tražiti dio sabora ili 30.000 građana, a mora 
da ju prihvati većina pučanstva. God. 1872. 
ide se za centralizatorskim namjerama, ali 
narod to osjeti. Tek 1874. narod prihvati novi 
ustav. Daljnjim revizijama postaje sve šira 
kompetencija konfederacije. God. 1gI8. uvodi 
se proporcijonalni sustav za izbor narodnoga 
vijeća. Dalje imamo revizije 1919, 1920. (članak 

o pristupu u Ligu Naroda), 1928. (izmjena 
zakona o igračnicama), 1929. (opskrbi zemlje 
žitom), 1930. (o alkoholnim pićima), te 1931. 
(o penzijama-itd.). Sve su ove. revizije omogu- 
ćile švicarskim narodima da dobiju ustav, koji 
odgovara potrebama naroda i države. Danas 
je na snazi ustav iz 1874. godine uz spomenute 
revizije. Ne ćemo se osvrtati na općenite dije- 
love ustava, nego samo na one .koje su posebna 
značajka švicarskog ustava. Konfederacija ga- 
rantira kantonima suverenitet. i teritorij; za- 
branjuju.se svi politički ugovori i savezi između 
kantona, ali mogu sklapati konvencije u pog- 
ledu zakonodavstva, uprave ili pravosuđa; samo 
konfederacija ima pravo navijestiti rat, te skla- 
pati saveze i ugovore s drugim državama; 
vojne se kapitulacije ne mogu sklapati; nitko 
ne može primati penzije ili potpore od drugih 
država; konfederacija nema pravo držati stal- 
nu vojsku ; niže je školstvo u rukama kantona ; 
sloboda trgovine i industrije je zajamčena u 
cijeloj zemlji, osim na navedene objekte; na 
cijelom teritoriju je zabranjeno točenje t. zv. 
absintha i sve igračnice ; pravo izdavanja bank- 
nota ima samo konfederacija; nitko ne može 
biti izuzet nadležnom sudu, pa prema tome 
ne mogu postojati nikakvi izvanredni sudovi ; 
presude izrečene u jednom kantonu vrijede 
za cijeli teritorij ; ne može se izreći smrtna ka- 
zna za političke zločince ; nitko ne može obve- 
zatno izručiti iz jednog kantona u drugi krivce 
zbog političkih. i novinarskih prestupaka; i 
konfederacija ima pravo izagnati sa svog teri- 


torija strance, koji bi doveli u opasnost unu- 


trašnju ili vanjsku sigurnost države. 


Federalni se sabor sastoji od narodnog vijeća 
i vijeća država. Svako 20.000 građana bira po 
I zastupnika u narodno vijeće. Pravo glasa ima 
svaki građanin sa navršenih 20 godina. Vijeće 
države se sastoji od 44 zastupnika kantona. 
Ova 2 tijela riješavaju sve što nije u nadležno- 
sti kantona. Svaki zakon može 30.000 stanov- 
nika ili 8 kantona iznijeti na pučko glasanje 
ili referendum. Reviziju ustava može tražiti 
50.000 stanovnika. 


U četvrtoj glavi rasprave Dr Brlić iznosi 
podatke o današnjoj Švicarskoj. Teritorij kon- 
federacije obuhvata 41.294 km2 (manje od Hr- 
vatske i Slavonije) sa 4;066,400 duša. Dijeli 
se na 22 kantona, 183 kotara i 2986 općina. 
Narod se dijeli na 4-jezične skupine : njemačku 
(71%), francusku (21%), talijansku . (6%), 
retoromansku (1%), a na dvije vjere katoličku 
(41%) i protestantsku (57%). Najveći su gra- 
dovi Ziirich (249.820), Basel (148.063), Geneve 
(142.812), Bern (111.783), pa Lausanne, Gallen, 
Winterthur, Luzern i dr. 45% stanovništva 
se bavi obrtom i industrijom, 26% poljoprivre- 
dom, a 12% prometom i trgovinom. Domaći 
proizvodi dostaju samo za 100 dana, te se uvozi 
žita godišnje za 2 milijarde i 220 milijuna švicar- 
skih franaka. Državni proračun za 1931. iznosi : 
primitak 402,520.000 šv. franaka, a izdatak 


t 

407,100.000 Šv. franaka. Dakle deficit od 4 
milijuna 580.000 Švicarskih franaka, ili oko 
50,380.000 Dinara. — TIMOR: 


U ČEMU SE ODRAZUJE EKONOMSKA 
KRIZA * Kriza je riječ koja vlada današnjicom. 
Nema dana da se ne govori ili da se ne spomi- 
nje riječ kriza uz pridjevak politička, gospodar- 
ska, moralna itd. Riječ je to koja je danas sva- 
kome i u svako doba na ustima, a koje se zapravo 
svi boje i nikome nije ugodna. Posmatrajući 
primjenu te riječi na činjenice na koje se 
odnosi vidimo da ona označuje jedno nezdravo 
stanje, da označuje nesiguran put kojim danas 
kreću političke, gospodarske, društvene i drugi 
oblici manifestacija ljudske djelatnosti i života. 
Kriza je tu i njeno je djelovanje svakim danom 
sve očitije i očitije, te je na sebe svratila pozor- 
nost i ljudi od misli, knjige i duha. Traže se 
uzroci krize i nastoji se naći izlaz iz njenog 
labirinta, nastoje se pronaći lijekovi kojima 
bi se ona odstranila s tijela ljudske organizacije. 
Recepti su raznoliki, ali većina njih neće da 
zareže u oboljeli dio, neće da shvati pravi njen 
uzrok; ne zalazi u unutarnjost nego ostaje samo 
na površini smatrajući znakove (simptome) 
oboljenja uzrokom bolesti. : : 

Uzrok ili bolje uzroke današnjim krizama 
ili. današnjem stanju treba posmatrati nesamo 
kao posljedice zadnjeg svjetskog pokolja nego 
treba zaći još dalje u prošlost, čak i u prošla 
stoljeća. Posljedica je to svih onih naučavanja 
koja su kroz godine i godine u otvorenom ili 
prikrivenom obliku napadali vjeru, a naročito 
kršćansku, katoličku. U tom smislu bilo je . 
riječi u poslanici naših biskupa prigodom Biskup- 
skih konferencija u jeseni prošle godine. Tako 
govori i naš prvi nacionalni ekonom sveuč. prof, 
dr M. Ivšić u riječima : »Uzroke sadašnje krize 
treba tražiti u  psihičko-morainoj dekadansi 
čovjeka, u krizi ispravnog filozofskog nazora 
o svijet.« Liberalizam u filozofiji doveo je do 
liberalizma u političkom i gospodarskom životu, 
doveo je do kapitalističkog uređenja današnje 
proizvodnje u smislu nagomilavanja novca 
(kapitala) u rukama nekolicine koji ne osjećaju 
ništa prema svojim radnicima i ostalom 
svijetu, nego im je jedini cilj novac, koji često 
znadu upotrijebiti jedino za svoje isprazne 
zabave i uživanja. Samo pomanjkanje ma i naj- 
manjeg socijalnog osjećaja, a da se o kršćanskoj 
ljubavi i ne govori, može dovesti do groznog 
paradoksa, da su na jednoj strani spremišta 
puna robe, a s druge strane milijuni nemaju 
takoreći ni najpotrebnije za pristojan i čovjeka 
dostojan život. Još i više: dok u Kini i Indiji 
ljudi umiru od gladi ili se u drugim zemljama 
plaća skup kruh, da se istodobno spaljuju sto- 
tine i stotine vagona. žita a samo sa svrhom da 
se održi visoka cijena tog žita. Uočivši sve či- 
njenice i potraživši njihove uzroke možemo reći 
da samo duhovni preporod čovjeka vodi k 
oslobođenju od svih današnjih zala..: 

Odraz te krize industrijske proizvodnje nai- 
bolje daju brojke. Zato evo nekoliko podataka 
prvo o količini međunarodne proizvodnje, . a 
drugo o međunarodnom prometu t. j. o prodaji 
1 prevozu izrađene robe.: 

Slika proizvodnje izgledala bi ovako : Ozna- 
čimo li proizvodnju 1924. god. sa 100, to je onda 
proizvedeno : 

god. : 1927. 1928. 1929. 1930. 
LIL IIL IV. 

tromjesječje 
Njemačkoj 145.I 


Engleskoj 106  IO5 III IIO 103 99 99 
Francuskoj 100.9 II6 I27 I3I 132.120 125 
Švedskoj Io 105 125 143 128 121 IIJ 
USA III II6 125 110 109 97 89 
Kanada I34 149 166. 149 150 136 I28 


Kako dakle vidimo počam od 1924. sve se 
više i više proizvodi sve do uglavnom 1929. 
kada nastaje obrat. Naročiti porast vidi se u 
Njemačkoj i Kanadi, dok su koncem 1930. En- 
gleska i USA (Udruženje sjevero-američke dr- 
žave) proizvodile manje nego 1924. Taj pad 
proizvodnje nije se zaustavio s 1930. godinom 
nego on ide dalje, a naročito u Njemačkoj, a 
onda u USA i Engleskoj. 


144.9 147.5 135.8 130 117 II4. 


Slika međunarodnog prometa izgledala bi 


ovako : 
' 1925—27. = IOo 
. 1928. 1929. 1930. 
Svjetski promet: Ir 105 75 
Sovjetska Rusija: 134 I4I 135 


Promet Sovjetske Rusije (s inostranstvom) 
nije mjerodavan. Tu je naveden samo za upo- 
rebdu i u tim se brojevima najbolje vidi slika 
onog.od pred godinu dvije dana: »ruskog dum- 
pinga. Taj dumping imao je i ima zapravo po- 
litičku pozadinu : Baciti mnogo robe na tržište 
i s njom oboriti cijenu. Kapital ne će htjeti 
ništa gubiti ili bilo tražiti najmanji gubitak 
zato će obustaviti daljnji rad: u tvornicama 
Zatvorene tvornice — radnici bez posla, a potom 
i bez kruha i blizi idejama komunizma i bolj- 
ševicima. Dakle Sovjeti svojim dumpingom 
imaju pred očima nezadovoljstvo naroda i 
stvaranje tla za sveopću revoluciju u korist 
crvenih, u prilog boljševičkoj ideologiji i bolj- 
ševičkom nastojanju t. j. razrušiti današnji 
poredak u svijetu i stvoriti novi pod geslom + 
bez vjere i bez Boga ! 0. P. 


ZIMA U ZAGREBU 


(Foto M.) 

satovi na zabavu, što je šah u prvome redu, 
a za koju imade učenik dosta slobodnoga vre- 
mena izvan škole. Držimo s toga, da bi najpri- 
kladnije bilo, da profesori nagovaraju učenike 
neka se u slobodnom vremenu što više bave 
šahom, te da eventualno i same školske vlasti 
pokrenu osnivanje đačkih šahovskih društava 
na svojim zavodima i pruže đacima mogućnost 
odigravanja šahovskih priredbi u slobodne 
dane kao nedjelje itd. u samoj školskoj zgradi 
eventualno uz sudjelovanje samih profesora. 
to se tiče nepovoljnoga djelovanja u odgojnom 
pogledu ne bi to na taj način došlo toliko do iz- 
ražaja, budući da svaki pobijeđeni, kako je to 
poznata stvar, nalazi uvijek neku ispriku za pre- 
trpljeni poraz bilo da negdje nije bio dovoljno 
oprezan, bilo da protivnik bolje poznaje teoriju, 
te je uslijed toga već u otvorenju došao u od- 
lučnu prednost itd. Dapače djelovao bi šah 
i povoljno, učio naime mirno podnositi pretrplje- 
ne poraze u natjecanju u koje se pojedinac 
svojevoljno upustio i prema tome postao sam 
kriv za nepovoljne posljedice. Na koncu isti- 
čemo, što smo već više puta naglasili, da bi to 
propagiranje šaha trebalo provesti u prvome 
redu u nižim razredima, kojima bi to bilo po- 
trebnije i od veće koristi nego višim razredima. 


Šicilijanskaigra. 
Moskva 1925. 


Bijeli : Bogatičnik. Crni : Capablanca. 

I. €4, C5; 2. Sf3, Sc6 ; 3. da, cd4 1; 4. Sd4 + 
Sf6;5.Sc3,d6;6.Le2,e6;7.0-0,Le7;8.Le3, 
0-0; 9. f4, Ld7; 10. Sb3/! a6; II. a4?), Sa5; 
12. Der) Sb3 :; 13. cb3: Lc6; I4. Lf3, Dc7; 
15. IcI, Tac8; 16. Dg3, Das; 17. Tfdi, ds» 
18. ed5:,Lds5:;19.Ld5: eds :; 20. Ld4, Lc5; 
21. Df2t), Sg4; 22. Dd2, Te8, 23. Khr, Db4; 
24. Sd5 5), Dd4 :!. 25. Se7+, Kf8; 26. Dd4:, 
Ld4:; 27. Sc8 : Sf2a+ ; 28. KgI, Sdi :+. Bijeli 
predaje. ' 

I. Ispravnije Dd2 te zatim Tadi, 

2. I sada je još trebalo igrati Dda. 

3. Bijeli krivo prosuđuje poziciju misleći 
da imade izgleda za navalu na kraljevom krilu, 
te dozvoljava stvaranje dvostrukoga pješaka 
na b liniji. Daljnji razvitak partije pokazuje 
to pogriješnim. 

4. Na 21. Khr slijedi Ld4:; 22. Td4: 
Se4 ; 23. De3, Tfe8! i crni je u prednosti. 

5. Odlučna pogreška, ali bijeli više nema 
pravoga nastavka. Na 24. Lc5: Tc5: ostaje 
b pješak i nadalje napadnuta a usto prijeti 
još u da. 


FOTOAMATER 


EKSPOZICIJA 
PRI FOTOGRAFIRANJU! 


Rekli smo, da fotografski objektiv nije tako 
osjetljiv za svijetle zrake koje prima uglavnom 
fotografska ploča. Govoreći o vrstama fotograf- 
skih aparata spomenuli smo neke leće i njihovu 
oštrinu, kao na pr. : aplanat ima oštrinu I : 8. 
Taj razmjer pokazuje u kojem je razmjeru ši- 
rina leće sa fokalnom udaljenošću. Uzmimo 
n. pr. dvije sobe jednako velike. Jedna ima pro- 
zor, velik 1 m2, a druga 4 m2. Dakako da će 
u drugoj sobi, sa većim prozorom ući mnogo 
više svjetla nego u prvoj sobi. Isto je i kod leća, 
Ako imamo 2 aparata a na jednom je oznaka 
oštrine I : 8, a na drugom I : 4,5, to je znak da 
je promjer leće < +: 4,5 veći od leće I : 8. Danas 
je uspjelo konstruirati anastigmate sa otvorom 
I:1, što znači da je promjer leće isto tako ve- 
lik kao i fokalna udaljenost, dakle ako imademo 
dva aparata iste fokalne udaljenosti a različ- 
nog promjera leće na pr. fokalna udaljenost 
105 mm, a jačina leće I : 6,311 : 4,5 to će tre- 
bati jednako osjetljivu ploču kod aparata I : 4,5 
po prilici 2 puta kraće osvijetliti (eksponirati) 
nego s onim aparatom od I :6,3. Zato je potrebno, 
da svaki fotoamater (kao i onaj koji bi to želio 
biti) zna fokalnu udaljenost svoga aparata i 
omjer između promjera leća i fokalne udalje- 
nosti, t. j. oštrinu leće. Kad slikamo koji pred- 
met ili krajolik moramo znati kako dugo ćemo 
osvijetliti ploču da ploča bude »normalna«, t. j. 
da slika bude što prirodnija. Danas postoje 
aparati (na pr. Justophot) i tabele pomoću 
kojih možemo približno odrediti duljinu ekspo- 


zicije. Preporučamo svakom, tko ima bolji 
aparat (sa lećom aplanatom i anastigmatom) 
da nabavi Agfa-tabelu za ekspoziciju (stoji 
8 Din) te da se dok još nije vješt njome služi. 
Poslušavši taj savjet ušteditće sebi mnogo gorka 
(i skupa) razočaranja, Oni, koji imaju jednostav- 
nije aparate (na pr. Kodak Kasten-Kamere,Zeiss 
Box Teugor) pa se ne mogu služiti tim tabelama 
neka zapitaju trgovca kako će osvjetljivati, 
eksponirati. Upozorili bismo na jedno: da se sve 
snimke koje treba eksponirati više od 5 se- 
kunde (kod prostijih kamera moment-snimka 
traje 1/50 sek.) snimaju na stalku ili na nepo- 
mičnoj podlozi, jer će inače slike imati mnogo- 
struke konture. Upitat će mnogi kako to. Na 
primjer slikate jednu osobu i trebate eksponi- 
rati oko 1/10 sek. Držeći aparat u rukama, ane 
na tvrdoj podlozi, leća će se neznatno pomak- 
nuti uslijed dizanja ili drhtanja ruku. Zamislite 
sada, da kroz os aparata (kroz središte leće) 
prolazi jedan pravac sve do osobe koju slikate. 
Zadrhta li fotografska leća samo malo, opisat 
će vršak tog umišljenog pravca, čim je “osoba 
dalje, veći luk, tako, da ćete dobiti sliku kao 
da se osoba micala. Glede eksponaže vrijedi 
ovo pravilo : slikajući udaljenije predmete treba 
sve kraće eksponirati, a bliže predmete sve 
dulje. To je glavno pravilo i držeći se njega 
uštedit ćete mnogu paru, a i dinar. 
K. M. 


ČITAELJI I PRIJATELJI >LUČI«, koji se 
bave fotoamaterstvom neka nam pošalju svoje 
uspjele snimke. Najuspjelije ćemo među njima 
reproducirati u «Luči«. 


ŠTRANIĆE NAŠIH NAJMLAĐIH *) 


SVE ZA SINA 


to, tako ti je to. — pisala mu mati. — »Sve krenulo po zlu : propalo 
E sijeno, volovi prodani, i oranice i livade, sve, sine, za tvoje školo- 
vanje. Ja sam kuckala dugo, dok sam smogla da ti ovo pošaljem. 
. (Mate je u ruci gužvao nekoliko papirnatih novčanica). Teško to ide, morat 
ćeš doskora kući, Pa poslije, — što Bog da ! Znaš, puno to stoji, to tvoje ško- 
lovanje. Otac i ja smo pocrnjeli od brige i rada. A eto, da ti budeš jedamput 
svoj čovjek. A kad ne ide, ne ide ! Morat ćeš doskora kući, Doći će otac, pa 
onda vrati se. .«< 
Mate je dugo Zurio u materin list; u ona iskrivljena slova pisana teš- 
kom rukom. E, da, znao je, da je ona skuckala dugo« znao je on i ono, što 
mati nije napisala : da je dugo u noć šivala svojim tvrdim rukama drugim 
seljankama i spremala dinar na dinar za »školovanje sinovo,« 
Znao je Mate, pa ga boljelo sve to. Zar je on morao na škole € Nije li 
mogao kao i otac obrađivati polje, raditi, a ne ovako! 
itao je dalje: 
»...Mi smo upravo spremili sve za zimu, I kod nas ništa novo. Pali su 
prvi mrazovi, I smrzavat se počelo. Skoro .će snijeg. 
Svi te pozdravljaju 1 ljubi te tvoja 
mati,« 


Pa onda ispod redaka nekako još teže, još iskrivljenije n napisano : »Mo- 
žda otac već danas dođe po tebe.« 

Mate je dugo razmišljao, što bi to sve imalo da znači. Zašto ono »možda 
već danas« € Zar je zbilja kod njih već dotle dotjeralo € I Mate je zaturio 
glavu među dlanove i dugo, dugo sjedio nepomično kraj stola... 


* * *k 


Popodne je došao Matin otac. Visok, blijed u licu i ozbiljan. Unio je u 
sobu svježi miris sijena, mlijeka i seoskih obronaka. Neku toplinu... 

». ..Da, sine, nije druge! Mora se! Mi ne možemo dalje! Tvoja mati 
ija dosta smo se mučili i lomili, ali dalje ne ide. Ne ide i ne ide.« > 

»I propalo onda, oče, sve : i sijeno s« 

»I sijeno, sine !« 

»I volovi “< 

»I volovi !« 

»I oranica, 1 livade <« 

»Da, Mate, 1 oranice i livade, Sve propalo, prodano ! Sve sine !« 

»Dobro, oče ! Hajdemo !« 

Kad se pod večer kola droncala prema selu, Mate je sjedio uz svoga oca 
šutljiv, natmuren, Cesta se gubila u tamu, a Mate je zurio preda se i tek 
katkad promrmljao : 

»I sijeno, i volovi, i polja, sve, sine, za tvoje školovanje. , ,« ' 


R. Z. M, 


*) U ovoj ćemo rubrici donositi bez komentara saradnju naših najmlađih koja ne može 
da stane u glavni dio lista. Ovdje ćemo donositi u prvom redu prozne sastavke, a ipo koju 
pjesmu, Dakako da rubrika »Suradnja naših majinlađine i dalje ostaje, jer _ je pobudila: živo 
zanimanje među našim čitateljima. 


UVEĆE PRED OGLEDALOM 
Veće. Drhte nevidljive snage i sile; : 
meni neko dodiruje ruku 

Zašto bilo udara ko čekić £ 

i zašto krv se penje u glavu kao plamf 

Sada je veče, a ja volim kad je tama. 


. Svijeća drhturi, kao staračka ruka 

i gasi se nemirno sama. . 
Ustajem i zurim u polumrak; 

zatim pred ogledalom stojim, 

Čudno: zar su moje oči ko noć duboke, 
Ja se bojim. 


Sađa tama zaslijepljuje u ogledalu moje oči: 
Samo malen kolobar bodljikavo — crven 
u njima titra... ARTUR STARC. 


VETAR ČIST TIHO... 


Vetar čist tiho z gore pijuče 

i skida listje črleno z dreva. 
Na nebu zajdna zvezda vre luče. 
.V zrak je z gnezda. prhnula ševa. 


Dalko gore v rumenu zraku 
popevajuć pesmu tihu i milu 
pozdravla svetlu. sunčevu traku 
ka veselo trepti na- gorskome bilu. 


Trsje na bregih je ovila megla 
z gora visokih v dolinu je segla 
i kleti i brege oblekla vu vela. 


Sunce polehko se zdiže na zhodu 
i tera rahlu meglu nad vodu 
i zlati muže, kaj hode ze sela. 
Petar Kreml. 


U SOBI TIHO 


U sobi tiho; 
Brokat, baršun, crvena svila. 
Svetačke slike iz prastarih dana, 
na kojih omotu gasne idila sama, 
vani kiša; lepet pjevčeva krila. | 


U sobi tiho; 
Samo se nečujno tanke zavjese njišu 
bijelih, crvenih, mavenih krpa 
i tihu tišinu čine još tišu. 
Prašinavih knjiga na ormaru hrpa. 

U sobi tiho; 
Bolesni mladić u ekstazi samotno sniva; 
duša mu plamti, tijelo mu gine — lome se 

.. tkiva, 

a on se u sanjama digo do sunca i pliva. 
u sreći, Iznad krova kuće diže se magla siva, 


G. R. 


SAVJETI NAJMLADJIMA 


NOĆ. 
Nečujno je tama ušla 
u kućice malog sela, 
a na nebu svanuo je 
puni mjesec, lica bijela, 


Vjetar laki mrakom luta 
i polako ljulja granje, 
kao majka kada dijete 
uljulja u slatke sanje. 


A uz tihi šapat noći 

lagano se more mreška, 

a tu sliku znatiželjno 

mjesec motreć sve se smješka... 
M. KANCELARIĆ. 


Opaska: Ova pjesma ulazi radi zgodne 
poredbe u drugoj kitici drugi stih. Inače je 
baš druga kitica izmijenjena radi banalnih 
izraza (»lahor piri« itd.). Osjeća se nadalje sta- 
rinski ritam kroz pjesmu, ali je ipak uglavnom 
dosljedno proveden. Drug  Kancelarić neka 
uzme prvobitnu II strofu neka je usporedi sa 
sadanjim izgledom i ako hoće i može — može 
opaziti kako izrabljene fraze mogu štetovati 
Pjesmi. Jezik je kao živ organizam, treba ga 
njegovati i birati riječ, a ne banalizirati ga ne- 
marnošću i ležernošću. 


POKRAJ ODRA. 


Usred slatke čarne noći, 
Kad se prenuh iza sanka 
Pa protrljah mlađe oči: 
Nigdje traga bijelog danka. 


Al šta vidim? Na sred sobe 
Gdje mrtvačka gori svijeća 
I na odru mrtav otac, ' 
Pokraj njega vaza cvijeća. 


Pokraj odra bolna majka 
Sjedi roneć gorke suze 
Oplakujuć slatkog oca, 
to ga vječnost zemlji uze. 
NEVENKO ŠAFRAN, 


Opaska: Pjesma je skalupljena u jezikom, 
stilom i ritmom 80-tih godina prošloga vijeka. 
U tom smjeru je pjesma dotjerana, ali nažalost 
od 80-tih godina do danas nas luči preko 50 
godina, a to znači mnogo, vrlo mnogo za našu 
hrvatsku literaturu. Stoga neka drug Šafran 
izađe iz okvira srednjoškolske čitanke i prouči 
nekoliko modernijih pjesnika. Inače ova pjesma 
obrađuje jedan iskreno proživljeni događaj, 
koji je okovan u staru frazeologiju i stari ritam. 
Stoga sam je obzirom na sentimentalnu pozadinu 
i uvrstio. Ako drug Šafran:bude imao talenta, 
kad prouči moderniju tehniku lirske pjesme, 
može se na ovu temu opet povratiti. 


PJESMA U KORIZMI. 


Umiranjem dana obazre se sunce, 
Mističnošću nekom obviju se gore, 
Kao davno nekad, kad se izli na njih 
Ljubavi i Žrtve i bolova more, 


Gospode, u more tih bolova Tvojih, 

“ Povedi nas nježno na Golgotu bola, 
Milosti nam podaj, odjeni nam dušu, 
Jer je tako tužna, jer je posve gola. 


Mi hoćemo snažno rastjerati tamu, 
Što je borba tužna za Zivljenjem stvori, 
Ali puni snage i ljubavi Tvoje, 

Koja nek' nam vječno u grudima gori! 


Proljet će se razlit na dan Uskrsnuća, 
Sve će popit sunce prnje od oblaka, 
Razotkrit će cvijeće i ptice u granju, 
Postat će nam duša kao vjetar laka! 

M. N. 


Opaska: Pjesma prilično glatka i ima 
ugođaja. Pretežno je refleksivna. Tek je po- 
sljednji stih pokvario sve stoga sam ga izmije- 
nio. Da je ova pjesma prvobitno imala svršetak 
kao što ga ima sada, bio bih je uvrstio u glavni 
dio lista, jer po svojim kvalitetama tamo i spada. 
Loši završetak, bila to jedna sama riječ, stih 
ili strofa, može pokvariti i skršiti ugođaj cijele 
pjesme. A obratno dobar završetak može mnogo 
doprinijeti i inače slabijoj pjesmi. > 


ODGONETKE 


SKRIŽALJKA 


Vodoravno: 1. Danilovgrad; 8. Vis, ro; 
9. Oskar; Io. tat; 13. tat; 14.s,1,k; 16. ovan; 
18. stoj; 19. Java, Ontario; 20. elan; 21. no, 
rk (kr, on); 22. Van; 23. s, dr; 25. G(ajea; 
26. sobar; 28. trava; 29. ihtiologija. 

Okomito: 1 Dostojevski; 2. Ivo; 3. list; 
4. Oskar Nedbal; 5. vrat; 6. gor (rog); 7. Djo- 
kjokarta; II. Avala; 12. tavan; I4. Strog; 15. 
Loire; 17. nan (nad); 18. san; 23. s0, To; 
24. ra, vo; 26. sti (sto); 27. (t)rag. 


MAGIČNE ISPUNJALKE 


GRČSAL 
REUTVA 
GROF-BRANKO 
REFERIRATI 
ČUBRANOVIĆ 
STRINDBERG 
AVAR-OBITELJ 
LAN-AVET-SOM 
KTIREO 
OIĆGLJM 


NEVENKO ŠAFRAN. Pjesme su skoro po- 
četničke. Studiraj i mnogo čitaj suvremene 
liričare. Potanje pod rubrikom : »Suradnja na- 
ših najmlađih« 

B. 1. — Š. Ima, ima nešto... ali... Čini se 
da nisi bez talenta, ali ovo što si poslao još nije 
za štampu. Javi mi se opet, ne kloni. 

ZDRAVKO — DUBROVNIK. Ona nađena 
pjesma je jedan od psalama Katoličkoj Crkvi 
od preuzv. Šarića, toliko za ravnanje, Ove pje- 
sme nisu za štampu. Još mnogo mnogo treba 
da radiš i da se vježbaš, a međutim marljivo 
čitaj. Možda uđe nešto od zagonetaka. 

ARTUR RENDIĆ. Karlovac. Poslano ulazi, 
javi se i dalje. Pozdrav i širi »Luč«. 


BUDIMIROV. Pjesmu uvršćujem, a »Pero 


Pogača« nije izgrađen u organsku cjelinu i ako 
je predmet interesantan. Pozdrav. Javi se opet. 

KORDIĆ F. »9U snu« pokazuje napredak. 
Međutim radi dalje. Držim da bi mogao uspjeti 
u pjesmama u prozi. Ne kloni, nego se javi opet 
Mir Božji. 

P. KREML. Poslao sam pismo. 

M. KANCELARIĆ, Krk. Skrižaljkom nisam 
zadovoljan. Daj, druže, kad lijepo crtaš, napravi 
skrižaljku sa zdravim našim riječima. Osim toga 
neka je zraka u skrižaljci. O pjesmi vidi rubriku 
»Suradnja najmlađih.« 

DOMAGOJ ŠIMIĆ. Stvar ulazi. Rera je 
prilično interesantan tip. Da ga je razraditi 
mogla bi stvar biti prvoklasne umjetničke vrijed- 
nosti. Javi mi se opet ovako. 


ZAGONETKE 


I. MAGIČNI KVADRAT. 
_.——-—-—-— Artur Randić 


živi u vodi 


Ruma rijeka u Jugoslaviji 
sok deke močvara 


Okomito i vodoravno isto. 


KNRE | mjera za papir. 


2. POPUN JALKA, 


ptica 


polet, zanos 
dio tijela 
komad zemlje na moru 


muško ime. 


Od I—II daje prezime hrvatskog pisca i 
pjesnika. 


LOZINKA 
Zdravko, Dubrovnik. 


Borivoj S. da Apnogarn 


Dalm. 


Kako glasi Lozinka # 


MAGIČNA ČETVORINA 
Rudolf Gruden, Karlovac 


| | | bugarski slikar 
EFEZAEE germansko pleme 
| ures 


| 

L_L_| 

sa rimski pjesnik 

sa | | plemić 
Vodoravno i okomito isto! 

MAGIČNA ISPUN JALKA 
Rudolf Gruden, Karlovac 


suglas 


| riba 
| sladorača 
| ruski skladatelj 


| uman 


svadba 


| X | suglas 


Okomito i vodoravno 'isto! 


POSJETNICA 
Zdravko, Dubrovnik 


# 


Miro Rore-Punif 


-O. Vis 


Zanimanje € 


pra 


KRIŽALJKA 
Zlatko Modor 


NEB 


Okomito: 1, Planina u Srbiji. 2. Broj. 3. 
Rijetka (latinski). 4. Francuski komponist. 5. 
Odredba, oglas (tuđ). 6. Muško ime. 7. Začin. 9. 
Pustinjski vjetar. 10. Latinski prijedlog. 12. 
Nota. 13. Siromašan (njem.) 14. Ruski pisac. 
16. Talijanski skladatelj. 17. Rijeka u Africi. 20. 
Iniciali hrvatskog pisca. 26. Ime (francuski), 27. 
Zanos (tuđ). 28. Iniciali hrvatskog pisca. 30. 
Logorište. 31. Čuva od zime. 34. Zanimanje. 35. 
Prva žena sultana. 38. Kao 10. 39. Azijska vi- 
soravan. 41. Mala životinjica. 42. Kratica za 
»ove godine«. 46. Evropska rijeka. 48. Prevozno 
sredstvo. 


Vodoravno: 3. Otok u Jadranskom moru. 
5. Prva žena. 7. Luka u Italiji. 8. U (franc). 
10. Zrak (franc.) TI. Vremenski prilog. 13. Ta- 
lijanski slikar (16. v.) 15. Bugarski pisac. 18. 
Mjera. 19. Ugrabljeno. 21. Francuska zamje- 
nica. 22. Čudoređe, 23. Zemlja u Africi. 24. Pri- 
jedlog, 25. Ima svaki stroj. 26..Zategnut, 29. 
Pritok Oba. 32. Domaća životinja. 33. Dio ti- 
jela. 36. Englesko muško ime. 27. Muško ime, 
40. Znamen, znak. 43. Kemijski elemenat. 44. 
Lovačka sprava. 45. Rijeka u Jugoslaviji. 47. 
Šteta. 49. Južno voće. 50. Pokazna zamjenica 
(38 1» 2) 

ODGONETKE IZ BROJA 4 


LOZINKA : 
Za krst časni i slobodu zlatnu 


POSJETNICE : 
Profesor francuskog jezika. — Sabirač maraka. 


ŠARADA: 
I. Tul-a; II. Vis-oko. 


LULU LISU IL LV U 


Kupujte i širite Ligine edicije 
Knjigu života, Almanah Luči 


Euharistija život i duša naša 


Svima 


prijateljima ,Luči"! 


Već je evo izašao i br. 6. i 7. naše »Luči«. 


A kako je s plaćanjem pretplate? 
— Vrlo slabo. 

Poradi toga ovim posebno molimo 
sve naše pretplatnike, da priloženim čekom 
pošalju jedan dio ovogodišnje pretplate, ako 
im je već nemoguće, da pošalju cijelu 
pretplatu. 

Povjerenicima stavljamo na srce, da 
revno ubiru pretplatu i šalju je našoj upra- 
vi. Možda je najbolje, da povjerenici pri- 
godom uskrsnih blagdana od svakog pret- 
platnika uberu najmanje polovicu ovogo- 
dišnje pretplate i novac odmah pošalju 
našim čekom, 


Ne zaboravite sakupiti i darova 
za našu ,,Luč“! 

Poradimo eto svi skupa za širenje, 
uredno plaćanje, te time i uzdržavanje naše 


»Luči«! U to Vam ime Želi svima Sret 
Uskrs ! : 


Uredništvo i uprava. 


tueT 

